
Titelen paa denne Bog kun vække Porestillingei' 
om et. andet Tndliold end det Bogen giver. En liistorisk 
Indledning til Grnndloven sknlde, for rigtig at svare til 
sit Navn, baade skildre, hvorledes Folket lidt efter lidt 
modnedes for politisk Selvstændiglied og en fii Forfat- 
ning, og tillige gi ve en nærmere Paavisning af de 
Mønstre, hvorefter Foifatningen blev dannet, af de. po- 
litiske Ideer, der var' de raadende hos Forfatningens 
(inindlæggere og som fik Jndfly deise til at bestemme 
dens Former i det enkelte. Det er væsentlig knn den 
første Del af denne Opgave, som jeg her har stillet 
mig. Jeg haaber senere at knnne gi ve, som et Tillæg 
til denne Bog, en popnlær Fremstilling af (irnndlovens 
Kilder og ledende politiske Tdeer. 



J. £2. !!^ars. 



D. 



'en engelske Digter og Tænker Coleridge har 
sagt, at Statsforfatninger ikke lages, men voxe 
frem («Constitutions are not made, but grow>). 
Dette gjelder nu særlig om Englands Forfatning, 
der, som vi vide, har udviklet sig lidt efter lidt 
i Løbet af en Række Åarhundreder og er bygget 
mere paa Praxis end paa Lovparagrafer. Men i 
mere eller, mindre Grad maa det samme gjelde 
om enhver Forfatning, der har vist sig at have 
Levedygtighed, ogsaa om vor egen af 1814. Denne 
kan, i Modsætning til den engelske, dateres fra et 
bestemt Aar; den har sine kjendte og navngivne 
Ophavsmænd, og er forsaavidt «laget»; men Aanden, 
der har holdt den oppe, Kræfterne, der har sat 
det paa Eidsvold istandbragte konstitutionelle Ma- 
skineri i Bevægelse og ladet det virke til Held for 
Folket, maa stamme fra den forudgaaende Udvik- 
ling; og uden disse Kræfter vilde Grundloven af 
17de Maj 1814 have været et værdiløst Papir. Et 
Folk taber ikke sin Frihed og Selvstændighed, 



uden at der er en indre Brøst ved det, en Mangel 
eller en Sygdom i dets Organisation. Endnu 
mindre er det tænkeligt, at et Folk skulde gjenvinde 
Frihed og Selvstændighed ved det blotte Tilfældes 
Gunst eller ved en enkelt, om end noksaa frem- 
ragende, Daad. 

Klagemaalene over Danmarks politiske For- 
brydelser mod Norge i Unions- og Reformations- 
perioden ere forlængst forstummede. Man har 
forlængst indseet, at det ikke var saameget ydre, 
som indre Grunde, der bragte det norske Folks 
Stats- og Åandsliv til at dø hen og lammede dets 
Evne og Vilje til at opretholde sin Selvstændighed. 
Man vælter ikke længer Skylden for Norges 
Fald over paa andre; den faar nu Folket selv 
bære. Anderledes staar det til med Fortjenesten 
for Norges Gjenreisning. Begivenhedeme i 
1814 og de nærmest forudgaaende Aar frembyder 
en saa stor umiddelbar Interesse og et saa rigt 
Stof, at Historieskrivningen hidtil har havt fuldt 
op at gjøre med at skildre dem og endnu kun i 
ringe Grad er naaet frem til at forklare dem. 
Det Tilfældige ved disse Begivenheder staar derfor 
fremdeles i Forgrunden i den almene Opfatning: 
de ydre Grunde, der fremkaldte Friheds- og Selv- 
stændighedsverket, er kjendte, ikke de indre, der 
gav det Fasthed og Varighed. 

Vi se, at Grundloven fremdeles hyppig kaldes 
et Hastværksarbejde (hvad den ogsaa er som lite- 
rært Produkt betragtet eller i ydre formel Hen- 
seende, men visselig ikke i en dybere historisk 
Mening); der tales fremdeles hyppig om vor Frihed 



som om den blev «saagodtsom funden», eller For- 
tjenesten for den tillegges helt og holdent en 
enkelt Samfundsklasse (Embedsmandsklassen) eller 
enkelte Mænd. Dette er en Uret mod de mange 
forndgaaende Slægter, hvis Arbejde og Kampe 
lagde Grunden, uden hvilken 1814 Aars Bygning i 
vort Land aldrig kunde være bleven rejst. Det 
er en Miskjendelse af vor Historie. Vi skal se, 
at hvad der skete]i 1814 var, ligesaa vel som hvad 
der skete i 1536, et Udslag af denne Historie, af 
en og samme, aldrig afbrudte, stadigt fortsatte 
Udviklingsproces hos Folket. Vi skal se, at det 
er de samme Grundforhold i vort Samfund, som 
paa forskjellige Udviklingstrin og under vexlende 
Tidskrav gik over fra at have været Folkets Svag- 
hed til at blivej dets Styrke. Granskningen af 
Aarsagerne til Norges Fald og til dets politiske 
og nationale Gjenrejsning tjener til at stadfæste 
den Sætning, der saa ofte møder os under det 
historiske Studium, at, hvad der til en Tid er et 
nødvendigt Vilkaar for Udvikling og Fremskridt, 
det ender med at blive en Hindring for Udviklingen, 
og omvendt. Ethvert civiliseret Samfund har visse 
Ejendomeligheder i sin indre Bygning, som den 
fremadskridende Udvikling vel modificerer, men 
ikke helt udsletter. Det er navnlig disse Ejen- 
domeligheder, der giver ethvert Folk det Sær- 
præg, hvorved det adskiller sig fra andre Folk; 
det er navnlig til dem man maa søge hen, naar 
man vil forklare den Dalen og Stigen, som iagt- 
tages i ethvert Folks historiske Liv, fordi det er 



ifølge dem at Folkene er forskjellig anlagte eller 
rustede, nogle mere for] en, andre mere for en 
anden af de Opgaver, som Verdensudviklingen 
stiller, nogle til at deeltage i denne paa et tidli- 
gere, andre først paa et senere Stadium. 



v i maa altsaa, for at faa et Overblik Oyet den 
Sammenhæng, som det her gjelder at opiyse, gaa 
tilbage til Norges værste Forfaldsperiode og søge 
at komme paa det Rene med, hvad det var, der 
bragte Folket til at synke saa dybt fra en saa 
glansfuld Højde, et saa rigt bevæget historisk Liv, 
som det hvorom Sagaerne giver Vidnesbyrd. 

Det vil være kjendt for de fleste Læsere, at 
man engang forestillede sig en sterk Tilbagegang 
i materiel Henseende som den rette Hovedgrund 
til Norges politiske og nationale Afmagt i Unions- 
perioden. Man henviste til Landets Affolkning 
ved den store Mandedød, til Udbredelsen af Hanse- 
aternes Handelsherredømme, Ophøret af Norges 
selvstændige Handel og Skibsfart. Det er nu vist, 
at der er givet denne Forklaring en meget større 
Rækkevidde end der . tilkommer den, og at de 
Forestillinger, hvortil den er bleven støttet, har 
været meget overdrevne eller endog ligefrem falske. 
Mandedøden herjede neppe mindre grumt i Sve- 
rige og i Danmark end i Norge, uden at øve paa 

Sars: Historisk Indledning til GruudloTen. 1 

disse Lande en saa langvarig lammende Virkning, 
som man har villet tillægge den for Norges Ved- 
kommende. Ogsaa det hanseatiske Handelsaag 
hvilede trykkende paa Danmark og Sverige fra 
det 14de Aarhundrede af, og, om det end var 
tyngre i Norge og skadeligere for dette Land, som 
i langt højere Grad end Nabolandene trængte 
udenlandsk Tilførsel, er der dog ingen Rimelighed 
for, at det skulde have medført en slig Tilbage* 
gang, som sedvanligvis er bleven antaget. 

Det vilde være urigtigt, om man forestillede 
sig, at en talrig og velhavende norsk Borgerstand 
er bleven fortrængt eller ødelagt ved de hanseatiske 
Privilegier. Skibsfarten og Handelen paa Udlandet 
var, før Hanseaterne fik Indpas, fordetmeste i Ari- 
stokratiets, de store jordejende og tildagligdags 
paa Landet bosiddende Ætters Haand. Disse 
Ætter raadede alene over tilstrækkelig Kapital til 
at drive Handel i det Store; de ejede, som man 
tydeligt kan se, i det 13de og 14de Aarhundrede 
de fleste større >Gaarde< i Bergen og Oslo og 
vel ogsaa i de øvrige norske Kjøbstæder*) ; de 
havde Skibe i Søen, der for paa fremmede Lande, 
og endnu ved Midten af det • 13de Aarhundrede 
var det, som Kongespejlet viser, sædvanligt, at 
Representanterne for disse Ætter selv i sin Ung- 
dom drog i Kjøbmandsfærd til Udlandet, baade 



*) En saadan Bygaard var, som kjendt, og som man endnu 
kan se paa Tydskebryggen i Bergen, hvor den gamle 
Bygningsmaade er bleven vedligeholdt, sammensat af 
flere, ligetil et Snes Hus. 

for at tjene Penge og for at vinde Kundskab og 
Verdenserfaring. Siden kom det mere og mere 
til at gjælde som upassende for Mænd af fornem 
Byrd at give sig af med Handel, og der opstod 
saaledes et Hul i den norske Samfundsorden ; der 
blev Plads ledig tor en egen Kjøbmandsstand. 
Denne Plads optoges af Hanseaterne. Vistnok 
var det en Ulykke, at det blev Fremmede og ikke 
Landet egne Børn, der overtog Rollen som Mel- 
lemmænd mellem Produeenterne af Landets Ud- 
førselsartikler og de udenlSindske Kjøbere. Men 
det materielle Tab, som tilføjedes Norge ved 
Oprettelsen af de hanseatiske Faktorier i Bergen 
og de søndenQeldske Kjøbstæder, kan neppe have 
været stort, om der overhovedet er Grund til at 
tale om nogetsomhelst Tab. Aristokratiet drog 
sig bort fra sin Handelsvirksomhed, ikke saameget 
ifølge Hanseaternes Konkurrentse, som ifølge en 
raadende Opinion, og fik idetmindste forendel 
Vederlag for sit økonomiske Tab ved at leje sine 
Bygaarde bort til de tydske Faktorer, der havde 
langt bedre Raad til at betale end de fattige og 
faatallige norske »Bymænd«. Og Landalmuen 
fandt hos disse samme Faktorer en sikrere, regel- 
mæssigere Afsætning for sine Produkter, end den 
efter al Sandsynlighed har fundet i en ældre Tid 
hos de højfornemme indenlandske Kjøbmænd, der 
drev Handelen lejlighedsvis og mere betragtede 
den som en Skolegang end som en Forretning. 

Naar vi læser om Bergens 27 Kirker i den 
katholske Tid, om Throndhjems 20 Klostre og 
Kirker, ledes vi uvilkaarlig til at danne os altfor 

høje Begreber om deres Polkemængde. Vi skal 
huske, at Forholdstallet mellem Kirkerne og Be- 
folkningen var dengang et andet end nu. Thrond- 
hjem havde, som et Skattemandtal viser, i Tiden 
nærmest forud for Reformationen (nemlig Aar 1521), 
da Byen endnu brammede med sine mange Kir 
ker og Klostre, og ganske vist havde et meget 
stateligere Udseende end nu, ikke mere end 180 
Husholdninger. Det er deretter vist, at den ved 
dette Tidspunkt ikke talte over 1000 Indbyggere, 
og sandsynligt, at dens Folkemængde ikke nogen- 
sinde forud har været synderlig større. Og Thrond- 
hjem var dog den 3die i Rangen blandt Norges 
Byer o^ stod, ifølge hvad Skattepaalæggene fra 
en noget senere Tid tyder paa, ikke meget tilbage 
endog for selve Bergen. 

Paa samme Maade ledes man til overdrevne 
Forestillinger om det hele Lands Folkemængde, 
naar man læser om Størrelsen paa de Flaader og 
Krigshære, hvormed norske Konger i Sagatiden 
(som Harald Haardraade, Sigurd Jorsal- 
farer, Haakon Haakonssøn) gjorde Tog til 
fremmede Lande, — tre til firehundrede Skibe 
med en Besætning af 20,000 lige op til 40,000 
Mand. For det Første er disse Opgifter i Rege- 
len lidet at stole paa; dernæst var Forholdet mel- 
lem et Lands Folkemængde og det vaabendygtige 
Mandskab, som det stillede paa Benene i Krigs- 
tilfælde, et ganske andet dengang end det nuom- 
stunder plejer at være. Munch har i »Det norske 
Folks Historie* opstillet en Beregning af Norges 
Folkemængde ved Midten af det 13de Aarhundrede, 

idet han bygger paa de i Lovene givne Forskrif- 
ter om Ledingen og gamle Opgifter om Ledings- 
mandskabets Størrelse. Han kommer til det Re- 
sultat, at Norge ved dette Tidspunkt talte mellem 
fem og sexhundretusinde Mennesker. Han ytrer 
sin Forundring over, at Landet ikke skulde være 
folkesterkere i denne Tid, — Haakon Haakons- 
søns Styrelsestid, der har plejet at gjelde som 
Norges rette Glands- og Velmagtsperiode. Endda 
er det vist, at det Tal han er kommet til er me- 
get for højt, og at Norges Folkemængde i Midten 
af det 13de Aarhundrede neppe har været mere 
end det halve af hvad han antog, — at den ialt- 
tald under ingen Omstændigheder kan sættes 
højere end til tre hundredetusind, hvilket omtrent 
svarer til Landets Folkemængde i Begyndelsen af 
det 16de Aarhundrede og er langt under dets 
Folkemængde ved Midten af det 17de. 

Naar man taler om Haakon Haakonssøns 
Styrelsestid som en Velmagtsperiode (hvad den 
ogsaa var i visse Maader), saa er det ikke paa 
de materielle Forhold man skal tænke. Norge var 
ikke bedre opdyrket, ikke folkesterkere, neppe 
engang rigere (naar alt lægges sammen) i det 
Ilte, 12te og 13de Aarhundrede, da det i militær 
Henseende fuldt ud kunde hamle op med Nabo- 
rigerne og i andre Henseender gik foran dem, 
end det var i det 15de og 16de, da det laa som 
et masteløst Vrag, uden Evne til egen Bevægelse, 
og lod sin politiske Selvstændighed og en god Del 
af den nationale stryge med uden Modstand. Det 
er ikke i de økonomiske, men i de politiske 

Forhold at Grunden maa søges til de sterke Om- 
slag, der stiller Sagaperioden og Unionsperioden 
op ligeoverfor hinanden næsten som Dag og Nat. 
Hvad der gav den norske Folkestamme det 
rigt bevægede historiske Liv i Sagaperioden, det 
var, at den, fremfor Nabofolkene, ejede en talrig 
Kreds af Storætter, som havde sin Rod i den op- 
rindelige Fylkesforfatning og engang havde været 
de styrende hver i sin Kreds. Deraf fulgte, at 
det moderne Kongedømme — Repræsentanten for 
den nationale Enhed, — i Norge blev stillet lige- 
overfor en skarpere Modsætning end i Sverige og 
Danmark. Deraf fulgte igjen en Række af vold- 
somme Kampe, der for en Tid drev Evner og 
Kræfter ivejret paa begge Sider, men som endte 
med at Kongedømmet fik den afgjørende Sejr^ saa 
at dette Kongedømme, der fra først havde været 
langt mere strengt begrænset end det svenske og 
danske, tilsidst i langt højere Grad end disse blev 
eneraadigt over Staten. Ved saaledes at stilles 
udenfor det politiske Liv og berøves Del i Lan- 
dets Styrelse blev det gamle norske Aristokrati 
overgivet til et uundgaaeligt aandigt og økonomisk 
Forfald. De store Ætter døde ud, forarmedes, 
sank ned til at blive Bønder, medens i Sverige og 
Danmark, hvor Udviklingen havde været jevnere 
og Modsætningerne ikke havde taarnet sig saa- 
ledes op til en Kamp paa Liv og Død, de aristo- 
kratiske Elementer inden Samfundet holdt sig 
bedre og efterhaanden samledes til en ny Adel, 
der var bygget paa en mere modem Grundvold 
og gjennem lange Tider delte den offentlige Myn- 

dighed med Kongedømmet. — Netop fordi Norge 
havde været det mest aristokratiske af de tre 
skandinaviske Lande, netop af den Grund blev 
det nu, — i Unionsperioden, — det mest demo- 
kratiske. Og deri laa igjen Grunden til Norges 
politiske og nationale Afmagt i denne Periode, — 
deri, at Folket var blevet et Bondefolk. 
Men vi skal nu videre se, hvorledes i den føl- 
gende Tid atter Hindring og Betingelse skifter og 
hvorledes dette, at det norske Folk var et Bonde- 
folk, i en nyere Tid blev den rette Kilde til og 
Grundvold for vor politiske og nationale Gjen- 
fødelse. 

Man har, efterat det var bleven nogenlunde 
erkjendt, at Mandedødens Herjinger og de hanse- 
atiske Handelsprivilegier ikke lorslog til at for- 
klare Omslaget i Norges ældre Historie fra en 
stor Kraftudfoldelse til en næsten fuldkommen 
Afmagt, prøvet paa ad en anden Vej at føre denne 
Afmagt tilbage til de materielle eller økonomiske 
Vilkaar. Man har sagt, at, om end Norge ikke i 
abs ol ut Forstand var blevet saa meget fattigere 
fra Sagaperioden til Reformationstiden, saa var 
det blevet relativt saa meget fattigere, d. v. s. 
eftersom den almene Udvikling skred frem, stil- 
lede den altid voxende Krav til et Lands mate- 
rielle Evne, og Norges materielle Evne, der en- 
gang havde været tilstrækkelig til at holde Fol- 
ket oppe i Kampen f(>r Tilværelse, blev som 
Følge deraf tilsidst for svag. Dette skulde sær- 
lig have Anvendelse paa det norske Aristokrati. 
Uden et nogenlunde talrigt og mægtigt Aristokrati 

— ingen politisk Selvstændighed, intet politisk 
Liv, ingen levende og fremadskridende Samfunds- 
organisme, — det gjaldt dengang i langt højere 
Grad end nuomstunder, efterat Oplysning og Al- 
menaand har udbredt sig i stadig videre Kredse. 
Men et levedygtigt Aristokrati, — et saadant, der 
kunde repræsentere Folket med tilstrækkelig 
Styrke og være Bærer af dets Selvstændighed, — 
krævede i stadig stigende Grad som sin Forud- 
sætning Besiddelse af Rigdom, særlig af store 
Jordegodser. Denne Forudsætning formaaede det 
jordfattige Norge ikke at opfylde. Deraf fulgte da 
uundgaaelig den Stilstand, Tilbagegang, Under- 
gang af den politiske Selvstændighed, som vi er 
Vidne til gjennem Unionsperioden og som altsaa 
skulde finde sin væsentligste Forklaring i et rent 
økonomisk Forhold, Norges Fattigdom paa dyrket 
og dyrkbar Jord. 

Der er nogen Sandhed heri. — Opgaven blev 
for det norske Folk, som for andre, al skjtbe et 
nyt Aristokrati, eftersom det gamle blev udslidt, 
eller rettere: at aabne nye Kilder, hvoraf Aristo- 
kratiet kunde hente ' Næring, eftersom de gamle 
tørrede ud. Det gamle norske Aristokrati, — 
det, som gav Folket dets Historie i Sagatiden, — 
havde sin Rod i Selvstyrelsen inden de mange 
mindre Ættekredse, hvori Folket oprindelig var 
delt. Det var paa en Maade sammensat af med- 
iatiserede Fyrstehuse, der bevarede sin An- 
seelse og Indflydelse længe efterat man havde 
tåget Suveræniteten fra den. For dette Aristo- 
krati havde Besiddelsen af Rigdom ikke saameget 

at betyde. Vi ser af Sagaerne, at i Norge og paa 
Island var i den eldste Tid Ætstorheden det af- 
gjørende. En god Æt nød ligestor Anseelse og 
øvede ligemegen Indflydelse, om den end vnr fattig, 
og omvendt: den rigeste Mand gjaldt lidet eller 
intet, naar han hørte til en liden Æt. Men, etter- 
som Selvstyrelsen og Samholdet inden de engere 
Kredse undergroves og den nationale Enhedsstat 
samlede al offentlig Myndighed, alt offentligt Liv, 
maatte denne oprindelige Fornemheds Glands 
blegne mere og mere. Det gjaldt nu, at der dan- 
nede sig et nyt Aristokrati, som var nærmere 
knyttet til den nye Tingenes .Orden og bedre 
kunde repræsentere ^enne. For dette nye Aristo- 
krati, — nyt ved sin Karakter, om ikke ved sin 
Sammensætning : det kunde gjerne hovedsagelig 
være sammensat af de samme Elementer som det 
gamle, — maatte Besiddelsen afRigdom, udstrakte 
Jordegodser, blive mere nødvendig, i samme Grad 
som den oprindelige Fornemhed tabte sin Vægt. 
— Det er saaledes vistnok," at Norges Fattigdom 
paa Jord var i det 14de og 15de Aarhundrede i 
meget højere Grad en Hindring for Ud viklingen af 
saadanne Samfundsdannelser, der var nødvendig 
for Samfundets Liv og Fremgang, end den havde 
været i Sagaperioden. Men den væsentligste 
Hindring var den dog ikke. Hovedgrunden til at 
det norske Aristokrati ikke, som det svenske og 
danske, siden det 13de Aarhundrede fornyedes, 
udviklede sig i- en med de forandrede politiske 
Forhold stemmende Retning, modtog nye og ster- 
kere Tilløb, ettersom de gamle Kilder tørrede ud, 

men tvertom gik tilbage og forsvandt, laa dog ikke 
der. Saa fattigt Norge var, det vilde have været 
rigt nok, det vilde have havt Jord nok, saafremt 
ikke politiske Grunde havde staaet ivejen for det 
gamle Aristokratis Fornyelse og Omdannelse, staaet 
ivejen for Udviklingen af en mere modern Rigs- 
adel eller Tjenstadel, der kunde repræsentere den 
nationale Stat paa samme Maade som det gamle 
Aristokrati havde repræseuteret Stammerne, Fyl- 
kerne, eller Selvstyrelsen inden de oprindelige smaa 
Ættekredse. 

Jeg henviser til Sverige. Dette Land var 
vel rigere paa Jord end Norge, men dog fattigt 
og langt fattigere, mange Gange fattigere end Dan- 
mark. Alligevel dannedes her siden det 13de 
Aarhundrede en Rigsadel, der fuldt ud kunde 
hamle op med den danske, — en Adel, der ved 
at optage i sig, drage til sig de inden Samfundet 
omspredte aristokratiske Elementer, stadig gik frem 
i Tal, Magt og Rigdom. Denne fremadskridende 
Bevægelse, hvorved der af det engang temmelig 
jevnt demokratiske svenske Samfund (saaledes 
kan det ialfald karakteriseres i Sammenligning 
med det norske) voxede ud en mægtig, det hele 
Land omspændende og beherskende Adel, havde 
øjensynligt en Hovedgrund i de politiske Forhold. 
Kongedømet i Sverige gik over fra et arveligt til 
et Valgkongedøme ; det blev mere og mere af- 
hængigt af de mægtigste og højbyrdigste Ætter 
inden Folket og maatte dele Staten med dem; 
Rigsraadet, Storætternes Repræsentation, blev 
Kongen sideordnet eller endog overordnet, og 

Rigsraadet søgte igjen Støtte i Rigsdagen, den 
almindelige Repræsentation for Folket, hvor den 
lavere Adel d. e. de Ætter, der kom næst hine i 
Magt og Rang, øvede den afgjørende Indflydelse. 
Saaledes var der bleven opstillet et højt Maal for 
den politiske Ærgjerrighed. Deltagelsen i det offent- 
lige Liv kunde indbringe' Magt og Anseelse; der 
var aabnet Adgang for nye Ætter til at hæve sig 
op i Rang med de gamle, med hvem de da for- 
bandt sig og hvis Blod de forfriskede; de Ætter, 
der engang havde erhvervet saameget Jordegods, 
som var tilstrækkeligt til at indtage en adelig 
Rang, sørgede saameget omhyggeligere for at holde 
dette Jordegods samlet eller endog at forøge det, 
fordi denne adelige Rang ikke var en blot ydre 
Udmærkelse, men gav Magt, aabnede Adgang til 
at deltage i Statsstyrelsen. — Altsaa: den politiske 
Ærgjerrighed, de politiske Interesser, Partiaanden, 
der drev et saa vildt Spil i Sverige i det 14de og 
15de Aarhundrede og hvoraf saamangenen redelig 
Historiker har tåget Forargelse, var netop de Sti- 
roulantser, der holdt det svenske Aristokrati oppe, 
tilførte det stadigt nyt Blod, nye Kræfter, sikkrede 
og styrkede den økonomiske Grundvold, hvorpaa 
det var bygget, og som derigjennem satte Sverige 
istand til paa en hæderlig Maade at rede sig ud 
af Unionsperiodens Brydninger og forberedte dets 
senere Storhedstid. 

Norges Ulykke var nu, at disse Stimulantser 
her saagodtsom aldeles manglede. Den politiske 
Udvikling i Norge havde, som før sagt, netop fordi 
den begyndte med den skarpeste Modsætning 

mellem Kongedømet som Statens Repræsentant 
og Aristokratiet som den lokale Selvstyrelses Re- 
præsentant, endt med at lægge Staten helt i Konge- 
dømets Haand. Kongedømets strenge Arvelighed 
og Enebesiddelse af den Staten tillagte offentlige 
Myndighed blev Hovedgrundsætningerne i Norges 
Statsforfatning, - ikke blot optagne i Landets 
Love, men indskrevne i Folkets Hjerte, rodfæstede 
i dets Traditioner. Saaledes var der intet Maal 
levnet for det politiske Magtbegjær, ingen Næring 
for den politiske Interesse. Staten blev betragtet 
som en privat Domæne, der tilhørte Kongeætten 
og som var def øvrige Folk, endog dets mest 
fremragende Mænd, næsten uvedkommende. Den 
gamle Kilde, hvoraf Aristokratiet havde hentet 
Indflydelse og Kraft, — den lokale Selvstyrelse, 

— ophørte efterhaanden at flyde, og den nye, der 
aabnede sig for det svenske og danske Aristo- 
krati i Statsstyrelsen, blev i Norge afspærret. 
Dette var Hovedgrunden til at det norske Aristo- 
krati, istedetfor, som det svenske og danske, at 
omdanne sig med den nye Tingenes Orden og 
fornyes med den, blev staaende udenfor den, — 
at de aristokratiske Elementer inden det norske 
Samfund, — de-højbyrdige og rige Ætter, hvoraf 
der endnu i det 13de Aarhundrede fandtes mange, 

— istedetfor at organiseres, samles og styrkos, 
adspredtes, drog sig tilbage blandt den menige 
Almue eller visnede i sin Ensomhed udenfor Folket 
og gik physisk og økonomisk til Grunde. 

Inden det gamle norske Aristokrati vnr der 
en Højadel, — Lendermandsætterne — , og en lavere 

Adel — Høldsætterae. Saalæoge der havde været 
politisk Liv og Bevægelse i Samfundet, havde disse 
to holdt sammen og forbundet sig med hverandre, 
— i fælles Interesse. Da den politiske Interesse 
ophørte at være en bevægende Kraft, gjorde den 
sociale Afstand sig saameget sterkere gjeldende. 
De til Højadelen hørende Ætter, de fornemste og 
rigeste, dannede mere og mere en strengt afsluttet 
Kreds, der kun forbandt sig indbyrdes. Og det 
gik den da, som det altid maa gaa en slig faa- 
tallig Kreds af Ætter, der stadig gifter sig ind i 
hinanden: den degenererede physisk, visnede og 
gikj ud. Vi kan følge denne Proces siden Slut- 
ningen af det 13de og gjennem det 14de og 15de 
Aarhundrede. Vi ser, hvorledes den ene Storæt 
efter den anden dør ud, hvorledes Giske-, 
Bjarkø-, Hestbø-, Stovreim-, Tolge-, 
Losna-, Sudreims-, Hvammsætlerne o. fl. 
gaa over i hinanden og smelter sammen. Jorde- 
godser, som efter Landets Lejlighed maa kaldes 
uhyre og som vilde have afgivet et tilstrækkeligt 
økonomisk Grundlag^for en talrig og mægtig Adel, 
samledes derved efterhaanden paa en enkelt, ofte 
vel baade legemlig og aandig svag Persons Haand, 
og gik tilsidst, da intet jevnbyrdigt Giftermaal 
længer var at opnaa inden Landet selv, over i 
svensk eller dansk Adels Besiddelse. Den svenske 
Adelsdame Gyrvhild Fadersdatter Sparre 
overlod i 1582 sit norske Jordegods til Kronen; 
det udgjorde omkring 550 Gaarder og • Gaarde- 
parter i Romsdalen, Søndmøre, Voss, Hardanger, 
Ryfylke, Nedenes og Raabyggelaget, Jarlsberg og 

Larvik, Ringerike/] Hallingdalen, Gudbrandsdalen, 
Hedeniarken, Østerdalen, Solør, Romerike og Sniaa- 
lenene; — og det var endda kun Tredieparten af 
det Jordegods, der havde tilhørt Sigurd Jons- 
søn, Norges Drotsete og Rigsforstander 1448—50, 
og hans i en ung Alder afdøde Søn, — den; sidste 
mandlige Repræsentant for en lang Række uddøde 
norske Storætter. — De til det lavere Aristokrati 
hørende Ætter, der mere og mereS saa sig Ad- 
gangen afskaaret til at tjene sig op i Højde med 
Storætterne gjennem Deltagelse i det offentlige 
Liv og mere og mere saa sig henviste til en blot 
privat Tilværelse, tabte derved en af de kraftigst 
virkende Drivefjædre til at holde sine Jordegodser 
samlede og forøge dem. Egennytten hos de for- 
skjellige Medlemmer af den samme Æt, Forældre* 
nes naturlige Kjærlighed for sine Børn, fik Over- 
magten over Tanken^paa at hævde fcr Ætten dens 
adelige Rang; dens Jordegods fordeltes og split- 
tedes, ogj de fleste af de til Lavadelen hørende 
Ætter sank paaf denne Maade ned til at blive 
blotte Bønder i dette Ords nyere Betydning. 

Saaledes gik det til, at det norske Samfund, 
som i det Ilte og 12te Aarhundrede havde været 
det mest aristokratiske i Skandinavien, i det 14de 
og 15de blev det mest demokratiske. Og hvor- 
ledes maa vi nu forestille os, at det vilde have 
gaaet, saafremt den politiske Udvikling i Norge 
havde tåget en anden Vending end den tog, — 
saafremt Kongedømet ogsaa her var blevet et 
Valgkongedøme istedetfor strengt arveligt, saa- 
fremt Kongen ogsaa her havde maattet dele Stats- 

styrelsen med Rigets Stormænd, der gjennem sin 
Repræsentation i Rigsraad og Rigsdag bavde kun- 
net optræde som selvstændig Statsmagt, Side om 
Side med Kongedømet, kjæmpende med det om 
den første Plads? — Det højere og lavere Aristo- 
krati Vilde da have Været nødt til i sin Magtstil- 
lings Interesse at holde bedre sammen. Mangenen 
til Lavadelen hørende Æt vilde da ved sin Del- 
tagelse i de politiske Kampe, som dal ^^^^ bavde 
kunnet udeblive, have tjent sig op i Række med 
de til Højadeln hørende Ætter, vilde have for- 
bundet sig med disse, vilde have tilført dem nyt 
Blod, friske Kræfter, og hindret dem fra at for- 
stene sig og forkrøble. Højadelens uhyre Jorde- 
godser vilde, istedetfor at samles paa en enkelt 
vissen Haand, være blpven fordelt paa mange; de 
vilde have tjent som det økonomiske Grundlag for 
en national Adel,- istedetfor, som Tilfældet blev, 
at gaa over i fremmed Adels Besiddelse og tjene 
som Grundlag foi dennes Herredøme. — De øvrige 
til Lavadelen hørende Ætter, hvem Lykken ikke 
vilde have været saa gunstig, vilde dog have be- 
holdt en Udsigt til at tjene sig op; de vilde havt 
en politisk Magtstilling at værge, og dette vilde 
have drevet dem til at holde sammen og til at 
bevare og udvide det økonomiske Grundlag, hvor- 
til deres Magtstilling var knyttet. Ogsaa nedenfor 
Lavadelen vilde mangenen Æt have arbejdet i 
Stilhed paa at ' komme op, samlet Jordegods for 
at vinde adelig Rang og naaet Maalet for sit Stræv. 
Der vilde, kort sagt, have gjort sig gjeldende en 
almindelig Bevægelse fremover, opover inden det 

norske Samfund som indenfor det svenske, istedet- 
for, hvad der faktisk blev Tilfælde, at Folket mere 
og mere opgav sine fremskudte Poster, drog dem 
ind, skrumpede ligesom sammen, saa det tilsidst 
blev som en Klump uden Organer, en Stamme 
uden Grene, Løv og Frugter. 

Vi fastholder altsaa, at Hovedgrunden til Nor- 
ges Vanmagt i Unions- og Reformationsperioden 
laa ikke i materielle^ økonomiske, men i aandige, 
politiske Forhold. Norge var fattigt, — fattigt paa 
Folk, Penge, Jordegods. Den norske Adel vilde, 
selv ved den for dens Trivsel heldigste politisike 
Udviklingsgang, ikke have kunnet bUve saa talrig 
og mægtig som den danske og svenske blev. Men 
den kunde, under andre politiske Forhold, have 
blevet talrig og mægtig nok til at hævde Landets 
Selvstændighed og være Bærer af en ejendommehg 
national Udvikling. De Farer, som Norges Selv- 
stændighed havde at møde i Unionsperioden, var 
i sig selv ikke store; hverken Danmark eller Sve- 
rige besad nogen synderlig Angrebsstyrke, og de 
var desuden som oftest uenige; man vilde altid 
have kunnet regne paa Støtte hos den ene Magt 
ligeoverfor den anden. 

Evnen til at forsvare Landet vilde have været 
rundelig stor nok,^ saafremt ikke Viljen havde 
manglet. Vi kan anvende paa denne Tid Bjørns- 
sons Ord: Der var Sædejord nok, der var Sommer- 
sol nok, bare der havde været Kjærlighed nok, d. 
v. s. Samfundsaand, politisk Vakthed. Men Fædre- 
landskjærlighed, national Æresfølelse, opladt Sands 
og Øje for det Heles Vel fandtes i de Tider næsten 

kun inden de adelige Kredse; disse var Baandet, 
der holdt hvert enkelt Folk sammen til en Helhed ; 
ved dem blev Folket et virkeligt Samfund, en 
levende Organisme, uden dem sank det næsten ned 
til at blive en blot løs Sammenhobning af Mennesker. 
Norge, som forlængst havde ophørt at have et 
Aristokrati i politisk Forstand, og som derfor 
ogsaa tilsidst maatte ophøre at have et Aristokrati 
i social Forstand, opløstes i sine vidt adskilte 
Bygdelag, hvem ingen fælleds Interesse længere 
knyttede sammen. 

Dermed var Norges Skjæbne afgjort. Efterat 
Kongedømet ved Arv var kommet ud af Landet, 
var det Rigsraadet, der skulde sørge for den 
indre Styrelse og hævde den politiske Selvstæn- 
dighed. I Rigsraadet havde de højeste Geistlige, 
navnlig Biskopperne, og Repræsentanter for Lan- 
dets Storætter Sæde. Men under Kirkens almin- 
delige Forfald gik det stadig tilbage med Biskop- 
pernes Indflydelse; de formaaede ikke at styre 
Staten uden Støtte hos de verdslige Stormænd. 
Og disse var faa i Tallet, blev stadig færre, til- 
hørte fordetmeste visne, halvt eller helt udievede 
Ætter, havde intet Rygstød i en talrig Lavadel, 
og stod fremmed, uden Indflydelse ligeoverfor det 
menige Folk, med hvem alene et sterkt bevæget 
politisk Liv havde kunnet knytte dem nærmere 
sammen. Deres Traditioner var helt i Strid med 
den Rolle, som ydre Forhold havde paanødet dem. 
Kongedømet er Staten, — denne Grundsætning 
havde Norges forudgaaende politiske Ddvikling 
prentet ind i Nordmændenes Retsbevidsthed ; og 

Sars : Historisk Indledning til Grundloven. 2 

da KoDgedømet gik over paa fremmed Grund, gik 
derfor Staten med det samme; den blev noget 
fremmed, noget Qernt, — noget, som faa brød sig 
om og endnu færre havde noget Skjøn paa. 

Et Træk, der karakteriserer Aanden eller ret- 
tere Uaanden hos de norske Stormænd i Unions- 
perioden og som i faa Ord giver os hvad vi be- 
høver for at forståa, hvorledes det kunde gaa til 
med Norges politiske Fald, er, at disse Stormænd 
ved Halmstadrecessen af 1483 fik sig tilstaaet som 
et Privilegium, at Rigsraadet blot een Gang hvert 
andet Aar skulde komme sammen i Oslo eller 
Bergen for at overveje Rigets Ærinder; de fandt 
sig besværede ved de lange Rejser og vil_de ikke 
uroes saameget for Statens Skyld. Jeg kan ikke 
undlade at minde om det modsatte Forhold, der 
kommer tilsyne i Nutiden, idet de treaarlige Stor- 
thing er gaaet over til aarlige, medens Storthings- 
sessionerne i det hele viser en Tendents til at 
forlænges. Der er dem, som har fundet dette be- 
klageligt; jeg mener, at mUn bør ubetinget glæde 
sig derover; — det er et Dødens, et Opløsnin- 
gens Tegn hos et Samfund, naar dets bedste 
Mænd søger at unddrage sig Deltagelse i Stats - 
styrelsen som en Byrde, — et Livets Tegn, 
naar de arbejder paa at udvide denne sin Del- 
tagelse med Opoffrelse, Tilsidesættelse af private 
Interesser. 

Et andet karakteristisk Træk: da Kong Han s 
i 1483 udstedte sin Haandfæstning, lovede han, at 
han, som det heder, f disse tre Riger til Hæder og 
Værdighedi, vilde sørge for, at de nylig stiftede 



— 19 — 

Universiteter i Upsala og Kjøbenhavn blev ved 
Magt til evig Tid. Norske Rigsraader var tilstede 
ved denne Lejlighed; det faldt dem ikke ind at 
udtale noget Ønske, at opstille noget Krav paa et 
norsk Universitet, skjønt de var med paa at er- 
kjende, at et saadant var Riget til Hæder og Vær- 
dighed. Det ligger i denne Taushed en national 
Abdikation, svarende til den politiske, som fandt 
Sted ved Bergens-Recessen af 1450, hvor det af 
norske og danske Stormænd vedtoges, at Norge 
og Danmark til evige Tider skulde blive forbundne 
under een Konge, det vil sige, efter hvad Erfa- 
ringen allerede noksom havde vist og efter hvad 
Forholdene tilsagde, under den danske Konge. 
Overalt møder os hos Nordmændene denne 
Mangel paa Ålmenaand, denne sløve Ligegyldighed 
for Staten og Statens Skjæbne. Alles Sind syntes 
optagne af de" private Interesser; der var ikke 
Rum for mere. Som altid, hvor den politiske 
Interesse er udslukket, var man først og sidst 
konservativ. Man holdt fast ved det Bestaaende, 
uden at merke eller bryde sig om, at dette Be- 
staaende kun var et Skin, en tom eller ligefrem 
bedragersk Form. Man Mev staaende ved den 
«kjærlige Bebindelse^^ med Danmark (den af Aar 
1450), skjønt denne «kjærlige Bebindelse» var og 
maatte være (bl. a. fordi Kongen var dansk og 
residerede i Danmark) enstydig med Norges Under- 
ordning under Danmark og dansk Interesse. Man 
holdt fast ved den kongelige Arveret, skjønt Unio- 
nen mellem de skandinaviske Riger forudsatte 
Valg og skjønt man alene ved en virksom Benyt- 

telse af.Valgretten kunde hævde det enkelte Riges 
Selvstændighed og Jævnbyrdighed med de andre. 
Man sad hjemme paa sine Gaarde, naar det gjaldt, 
og fik først} bagetter Underretning om at Rigets 
Skjæbne var afgjort af Fremmede. 

Imens raadede der i Sverige den livligste Be- 
vægelse. Den^ svenske Adel havde politisk Ær- 
gjerrighed, politiske Interesser. Den var som oftest 
delt i stridende Faktioner, somme unionsvenlige, 
andre unionsfiendtlige ; men altid virksomme, aldrig 
blot konservative og uden Initiativ. Gjennem 
Adelsfaktionernes Opviglerier forplantede Bevæ- 
gelsen sig ogsaa til Almuen. Den norske Bonde- 
almue var ganske vist fuldt saa stridbar, fuldt saa 
villig til at gribe til Vaaben som den svenske; 
naar den alligevel fordetmeste sad stille uden at 
løfte en Haand for den nationale Selvstændighed, 
saa var det fordi der i Norge manglede Partier, 
Partiledere, Opviglere, om man saa .vil, — til 
Landets Ulykke. Noget af Bevægelsen i Sve- 
rige forplantede sig en og anden Gang til Norge 
gjennem norske Adelsætters Forbindelse med 
svenske; men her døde den snart af; Nordmæn- 
dene var for lojale, for sindige, for konservative 
til at være med paa Foretagender, hvorved de 
kunde riskere at sætte noget til af sin private 
Velfærd for almene Formaal. 

Al denne Lojalitet, denne Konservatisme, 
denne af Agitation og Opvigleri uberørte idylliske 
Fredsommelighed, førte da ogsaa tilsidst til en 
Underkastelse, der søger sin Lige i Historien og 
om hvilken jeg vil sige, at den Nordmand, som 

kan se tilbage paa den uden Ydmygelse og Bit- 
terhed, i hans Aarer render der ikke Blod. Det 
var ingen Erobring; — havde det endnu været 
det! Havde der været Kamp og Nederlag! Men 
Norges politiske Selvstændighed og en god Del af 
dets nationale med faldt sammen af sig selv, -r 
uden Modstand, som en tom Form, hvortil ingen 
levende Interesse er knyttet. 

De faa hundrede «Knægte», der sendtes op 
fra Danmark for at kue den gjenstridige Erke- 
biskop Olav Ingebrigtssøn, som gjorde Mod- 
stand mere paa Kirkens end paa Landets Vegne, 
var ikke engang efter den Tids Lejlighed nogen 
Krigsstyrke værdt at tale om. Og de 96 danske 
Bibler, der sendtes op til Norge af Kristian 
den Tredie, til Fortsætt else af det Reforma- 
tionsværk, isom var begyndt paa en saa smuk 
Maade ved Konfiskation af de geistlige Stiftelsers 
Jordegods og Udplyndring af de norske Kirker, 
repræsenterede et Skriftsprog, hvis Literatur den- 
gang endnu reducerede sig til nogle faa og tarve- 
lige Opbyggelsesskrifter og Oversættelser, — paa 
det aandige Felt en ikke synderlig mere impone- 
rende Styrke end de faa hundrede Knægte var 
paa det materielle. 

Men Underkastelsen var lige fuldstændig og 
gik lige let fra Haanden for det. De danske Spotte- 
ord, hvorover den danske i Norge bosatte Adels- 
mand Vincents Lunge udtalte sin Forargelse, 
at Norge kunde indtages med et Par Kraveler*) 



•) Et Slags Skibe. 

eller med 3—4 Mand, havde næsten bogstavelig 
vist sig at være Sandhed. Det er en næsten vid- 
underlig Usseldom, — dobbelt vidunderlig hos et 
Folk, der havde havt en hæderlig, i visse Maader 
endog glimrende Historie, og som i en tidligere 
Periode havde, hvad Sagaerne ofte nok vidner 
om, i krigersk Overmod seet ned paa sine Naboer 
og ogsaa, trods sit ringe Tal, vist sig dem fuldt 
voxne i enhver Henseende. 

Saa dybt førte det ned, at Folket havde over- 
givet Staten til Kongedømet, som en Privatdomæne. 
at Stormænd og Bønder ikke havde nogen anden 
politisk Interesse, end at alt blev ved det Gamle, 
saa de fik saalidet Bryderi som muligt med Stats- 
væsenet og kunde sidde i Fred hjemme paa sine 
Gaarde og stelle med sine private ÅiTærer. 

I Kristian dejn Tredies Haandfæstning, 
vedtagen paa Rigsdagen i Kjøbenhavn 1536, lovede 
Kongen Danmarks Raad og Adel, at Norges Rige 
herefter skulde være og blive under Danmarks 
Krone, ligesom et af de andre Lande, Jylland, Fyn, 
Sjæland eller Skaane, og herefter ikke være eller 
hede et kongeligt Rige for sig, men et Ledemod 
af Danmarks Rige og under Danmarks Krone til 
evig Tid. Det hjælper kun lidet til at forsone med 
denne Ydmygelse, at dette Løfte ikke blev opfyldt 
efter Bogstaven. Norge vedblev ogsaa i den føl- 
gende Tid at hede et kongeligt Rige for sig. Men 
det var ogsaa næsten bare Ti te len det beholdt. 
Faktisk blev dog den Dom, som paa den danske 
Rigsdag var afsagt over Norge, bragt til Udførelse, 
uden at Nordmændene vaktes til Modstand. Fak- 

tisk blev Norge fra 1536 til 1660 regjeret som en 
Provins eller et Lydland under Danmark, — af 
den danske Konge med det danske Rigsraads Raad 
og Samtykke. Administrationen blev saagodtsom 
helt og holdent lagt i danske Ådelsmænds Haand, 
der modtog sine Len af det danske Rigsraad. Dansk 
Sprog indførtes i Kirke, Skole, Rettergang. Danske 
Love udstraktes til at gjælde ogsaa i Norge. Den 
sidste Rest af en for Norge særskilt Centralstyrelse, 
— den eneste Institution, der for Norge havde op- 
retholdt et Skin af politisk Selvstændighed, — det 
norske Rigsraad blev ophævet. 

Det syntes ikke godt muligt at komme læn- 
gere ned. Men Nationer dø ikke, som Madame 
de Staél har sagt. Sjælen i det norske Sam- 
fundslegeme, dets nationale Bevidsthed syntes at 
være udslukket ; men helt borte var den dog ikke ; 
Livet pulserede endnu, om end svagt og næsten 
umerkeligt som hos en Skindød. 



II. 



N. 



lationer dø ikke, d. v. s. hos et Folk, der har 
havt en national Historie, kan den nationale Be- 
vidsthed ikke helt udslukkes. Norges dødlignende 
Ro i det 15de og 16de Aarhundrede, medens der 
tilføjedes Landet Forurettelser og Forhaanelser, 
som syntes at maatte have vakt endog den sløveste 
Nationalaand, gjør et Indtryk af at Livstraaden 
var overklippet hos dette Folk, at Norge var sun- 
ket ned til at være en blot Lokalitet, et blot geo- 
grafisk Begreb; men det var ikke og kunde ikke 
være saa. Trods al ydre og indre Opløsning, 
trods alle Tab, trods Bortvisningen og Afslidningen 
af de for et selvstændigt nationalt og politisk Liv 
nødvendige Organer, kunde Nordmændene ikke 
ophøre at være et Folk, fordi Minderne fra deres 
gamle Storheds- og Selvstændighedsperiode ikke 
kunde helt glemmes eller helt udslettes af Jorden. 
Notges gamle Historie var dets store Ætters. 
Kongesagaerne, hvori denne Historie er fortalt, 
blev, om end sammensatte af Islændinger, dog ofte 
sammensatte ifølge Opfordring af norske Stormænd 

eller med det norske Aristokrati for Øje som 
Publikum eller|de blev ialfald hyppigst afskrevne 
til Brug for, efter Foranstaltning af Norges Stor- 
ætter. Disse Ætter, som havde været Bærere af 
det politiske Liv i Sagaperioden, blev nu ogsaa 
dem,* hos hvem Minderne fra denne Periode be- 
varedes og dermed ogsaa den Nationalbevidsthed, 
den Nationalfølelse, der altid og overalt vækkes 
og vedligeholdes ved historisk Liv og historisk 
Læsning. Vi kan, ved Hjælp af de Haandskrifter 
af den historiske Sagaliteratur, der er ble ven levnet 
til vor Tid, eller ved Hjælp af de Etterretninger 
vi besidde om eldre, nu tabte Sagahaandskrifter, 
følge, hvorledes Interessen for, Sysselsættelsen med 
denne Literatur er aftaget, eftersom de gamle 
højbyrdige Ætter døde ud. Endnu i det 14de 
Aarhundrede blev Sagaerne hyppig afskrevne til 
Brug for norske Stormænd. I det 15de ophører 
dette Afskrivningsarbejde næsten ganske. Ikke 
blot altsaa blev Norges historiske Liv i dette Tids- 
rum stadig fattigere, — fattigere paa Begivenheder 
og fremtrædende Personligheder, — men Minderne 
fra Landets eldre Historie blegnede stadig mere 
og mere; der blev stadig færre, som sysselsatte 
sig med dem. Hertil kom nu Sprogets Forvansk- 
ning og Opløsning ved svensk og dansk Indflydelse, 
der allerede i det 15de Aarhundrede træder saa 
tydeligt frem, og saa i Reformationstiden det 
danske Sprogs Indførelse som Kirke-, Skole- og 
Retssprog, og, i Sammenhæng dermed, som Tale- 
sprog inden de saakaldte højere Samfundskredse. 
Derved aabnedes en ny, dyb Kløft mellem Landets 

Fortid med dens rige, for Nationalfølelsen væk- 
kende og styrkende Minder, og Samtiden med 
dens knugende Fattigdom og Usselhed, — et nyt 
Slag, der tilføjedes den af saamange andre Grunde 
hensygnende Nationalaand. 

Der førte dog Broer over denne Kløft. Kjend- 
skab til det gamle Sprog vedblev længe efter 
Reformationen at være sedvanlig ogsaa blandt de 
Nordmænd, som var dragne indenfor det danske 
Sprogs Omraade. Magnus Lagabøters Lands- 
lov vedblev at være gjeldende i Norge indtil Be- 
gyndelsen af det 17de^ Aarhundrede. Den var 
selvfølgelig affattet paa Gammelnorsk, og, skjønt 
den i Løbet af det 16de Aarhundrede oversattes 
paa Dansk, vårede det dog en Stund, inden dette 
skete, og Oversættelserne var blotte Privatarbejder, 
fordetmeste meget upaalidelige. Embederne som 
Lagmænd eller Overdommere krævede altsaa nogen 
Kundskab i Gammelnorsk, og derfor blev i Re- 
gelen, endnu længe efterat Norge var bleven et 
Lydland under Danmark, i disse Embeder indsat 
indfødte Nordmænd, ofte Medlemmer af de faa 
adelige Ætter, der endnu stod tilbage, medens de 
øvrige høje Bestillinger i Norge i denne Periode 
fordetmeste overdroges til Danske. For disse 
Lagmænd, som i sit Embede havde en Opfordring 
til at lægge sig efter Oldsproget, maatte det ligge 
nær at sysle, foruden med Lovene, ogsaa med de 
øvrige i dette Sprog afifattede Skrifter, deriblandt 
først og fremst Kongesagaerne, hvoraf der endnu 
fandtes mange Haandskrifler i Norge, men som 
for de fleste var blevet en lukket Bog. Om enkelte 

norske Lagmænd i det 16de Aarhundrede er det 
ogsaa bekjendt, at saa var Tilfælde. 

Reformationen fremkaldte i Danmark, som 
overalt, hvor den ikke, som i Norge, gjennem- 
førtes ved et blot udeiifra kommende Magtsprog. 
et Opsving af Aandslivet i de fleste Retninger, og 
navnlig var det Interessen for den nationale Hi- 
storie, som nu blev vakt i en hidtil ukjendtGrad. 
Der ansattes i Løbet af det 16de Aarhundrede en 
Række af Rigshistoriografer, og Styrelsen anvendte 
store Summer paa at skaffe Danmark en national 
Historieskrivning. Noget af denne Bevægelse med- 
delte sig ogsaa til Norge. Selvfølgelig var deri 
dette Land, som nu virkelig var bleven, hvad 
Vincents Lunge frygtede for det skulde blive, 
«en Ladegaard under Danmark», — uJen Univer- 
sitet, uden Regjering, — ikke Tale om Rigshistorio- 
grafer eller offentlig Understøttelse for Arbejdet 
med den nationale Historie. Men dette Arbejde 
havde i andre Henseender ulige heldigere Vilkaar 
i Norge end i Danmark. Det gjaldt kun at drage 
frem af sin Forglemmelse Kongesagaerne og over- 
føre dem til det Sprog, som nu efterhaanden var 
bleven det brugelige inden de højere Samfunds- 
kredse, saa havde Norge en national Historie- 
skrivning, hvortil de danske Rigshistoriografer ikke 
kunde skaffe Magen. Vi kjender fra sidste Halvdel 
af det 16de Aarhundrede en Række Oversættelser 
eller Uddrag paa Dansk af de gamle Kongesagaer, 
forfattede af Nordmænd. Disse Oversættelser blev 
vel fordetmeste henliggende i Haandskrift; den 
berømteste og bedste blandt dem, Peder Klaus- 

søns, som i en følgende Tid fik saa stor Betyd- 
ning ved at nære Nationalfølelsen hos Nordmæn- 
dene, (forfattet omkring 1599), blev først trykt i 
1633. Imidlertid har vi, i dem et Vidnesbyrd om, 
at Interessen for Minderne fra Norges Stortid, der 
i det 15de og Begyndelsen af det 16de Aar- 
hundrede syntes mere og mere at dø bort, atter 
var bleven vakt til Liv. Og Kjendskabet til disse 
Minder, Sysselsættelsen med Landets eldre Historie 
maatte igjen virke til at fremkalde en mere fædre- 
landsk Aand, maatte virke til at aabne Øjet for 
Norges Vilkaar i Samtiden. Dette kommer ogsaa 
paa en iøjiiefaldende Maade frem hos en norsk 
Forfatter fra sidste Halvdel af det 16de Aar- 
hundrede, Absalon Pederssøn, hvis Skrifter 
«Norges Beskrivelse» og «Bergens Kapitels- 
bog» hører blandt de første literære Livstegn efter 
Aarhundreders Dvale. 

Absalon Pederssøn viser sig i sin «Norges 
Beskrivelse» (forfattet omkring Aar 1570) efter 
Tidens Lejlighed vel forfaren i Landets eldre Hi- 
storie. Han citerer Sagaer, gamle Slægtregistre 
og Folkeviser. Han fremhæver i sterke Udtryk, 
hvor æret og mægtigt Norges Rige engang var, og 
gaar derfra over til bitre Betragtninger over, hvor 
dybt det} nu er] sunket. Han taler om Norges 
Barndom, — hendes adolescentia (Ungdom) — 
hendes Manddomsalder, csom er at hun bort- 
kastede de mange Tyranners (Smaakongernes) 
Aag og fik et Hoved og en Regenter og Monar- 
chum». — «Da begyndte hun at faa Øjne og saa 
sig vide om; da var hun udi Agt og Ære; da 

havde hun en Guldkrone paa sit Hoved og en for- 
gyldt Løve med enBlodøx; da udbredte Norge sin 
Magt og sine Vinger«. Han fortæller om de mange 
Krigstog, som norske Konger og Høvdinger foretog 
til fremmede Lande, hvorved de satte sig i Re- 
spekt hele Verden over, — om Throndhjems Dom- 
kirke, dens fordums Herlighed, og hvad den endnu 
er, «de Stenes Majestæt«, der staar som et ydre 
Mærke paa hvad Norge engang var, — og fort- 
sætter saa: «Åf disse Historier, Bygning, Krig og 
Love kan man vel forfare, at Noriges Rige haver 
stan det udi sin Blomster og været et sterkt og 
mandeligt Rige blandt andre Kongeriger, ... fra 
Kong^ Harald Haarfagre hin Store og indtil 
den sidste, som giftedes med Dronning Mar- 
grete, udi 500 Aars Tid ... . Ligervis som (andre) 
Kongeriger have deres fatales periodos, det er: 
visse Aar og Tider, paa hvilke de skulle staa og 
blive ved Magt, og siden forfalde eller i nogen 
Maade forvandles, saa haver og Norge havt sin 
Termin, som er 500 Aar. Fra den Dag Norge kom 
under Danmark og miste sin egen Herre og Kon- 
ning, «aa haver det og mist sin Manddoms Styrke 
og Magt og begynder at blive gammel og graahært 
og saa tung, at det ej kan bære sin egen Uld. 
Derfor begynder nu her Noriges Alderdom, fordi 
hun blev saa gammel, kold og ufrugtsommelig, at 
bnn ikke selv kunde føde Kongebørn, som skulde 
være hendes Regentere," og hendes Adel, gode 
Kjæmper og Stridsmænd faldt hende fra . . . . Og, 
efterdi jeg haver begyndt at tale om Adelen, vil 
jeg noget svare en Hoh grove, næsvise Kompaner, 

som kommer hid i Riget, laste Norige, og siger, at 
her haver hverken Konger eller Adel været. Ai 
her haver været Konger, giver Historien klarligen 
nok tilkjende; .... at her haver været Adel, baade 
høj og lav og Skilsmaal paa dem, lærer og Hi- 
storien, Odelsbreve, deres Vaaben og Skjold». — 
Han nævner enkelte af disse Fortidens norske 
Stormænd og udbreder sig over deres Rigdom paa 
Guid og Gods. Men alt dette er det nu forbi med. 
«De Land, som vore Forfedre haver opsøgt med 
stor Livsfare og med stor Møje bygget, dennem 
vide vi nu plat intet af .... En Part, som ere fra- 
komne ved Brudeskat, kunne vi eller ville ej igjen- 
løse. Svenske eller andre, som her indfulde i 
Fejdes Tid, vil man neppelig fordrive, men ere 
lade, uvillige og dovne til at hjælpe vore Brødre 
.... Ja, de Kirker og Klostre, som vore Forfædre 
have bygget, bryde vi ned; der, som man tilforn 
haver kunnet holde 27 Kirker ved Magt, der kan 
man nu neppeligen holde 4; der vore Forfædre 
have udgjort til Strid tyvetusind Mand, kan man 
nu ikke udgjøre tyvehundrede, og der, som vore 
Forfædre haver faaet 20 Tønder Korn eller flere 
paa en Gaard, der faar man nu neppelig 5. Vore 
Forfædre drog ud i andre Land til Krig og Kjøb- 
mandskab stundom; udi Dag vil man ikke drage 
af den By eller Bygd man er fød udi. Dértor er 
nu Norge gammel og graa, gaar paa Krykke og^ 
Stylter, og vil snart falde omkuld». 

Det er tydeligt, at den Mand, der har skrevet 
disse Ord, ikke har savnet Følelse for sit Fædre- 
lands Ære og Selvstændighed ; for ham har det. 

havt noget at betyde, at han var Nordmand. Og 
vi tør tro, at han ikke stod alene med disse Fø- 
lelser. Vi tør tro, at ogsaa i denne Norges dybeste 
Forfaldstid fandtes en og anden, der vidste, lige- 
som Absalon Pederssøn, hvad Norge engang 
havde været og tænkte med Sorg over hvad det 
nu var blevet. Men mange kan det ikke have 
været. Den norske Højadel var paa denne Tid 
rent uddød, og dens Jordegodser fordetmeste gaaet 
over i danske Adelsætters Besiddelse, som, endnu 
efterat have været i flere Slægtled bosat i Norge, 
følte sig langt nærmere knyttet til sine danske 
Standsfæller, med hvem de stadigt indgik Forbin- 
delser, end med det Samfund, inden hvilket de 
levede. Af den lavere norske Adel stod fremdeles 
enkelte Ætter igjen, der ikke var sunkne ned 
blandt Bønderne. Men disse Ætter vare for faa- 
tallige og lidet ansete til at danne Kjernen i en 
national Opposition. De indflyttede danske Adels- 
ætter, der var langt rigere og gjaldt for mere for- 
nemme, maatte, i Mangel af en norsk Højadel, 
blive det Mønster, som de søgte at daniie sig 
efter; deres Interesser drev dem til at slutte sig 
til det nye System og til at søge de fra Danmark 
opsendte Lensherrers Protektion, for ved Hjælp af 
den at opnaa Bestillinger som Fogder eller Lag- 
mænd til Forbedring af de tarvelige Indtægter, som 
tilflød dem af deres smaa og for Opretholdelsen af 
en adelig Rang utilstrækkelige Jordegodser. — On> 
en særskilt norsk Borger- og Embedsmands- 
stand kunde der paa denne Tid neppe endnu 
være Tale. Handel og Skibsfart var lidet udviklet 

eller i Udlændingers Vold. Presteskabet synes i 
den nærmeste Tid efter Reformationen at have 
staaet lavere end nogensinde; der fandtes intet 
Universitet inden Landets Grændser, og kun faa 
Nordmænd søgte ved udenlandske Universiteter en 
højere Uddannelse, som heller ikke krævedes for 
at blive Prest; de anseligste Embeder i Kirkens 
eller Skolens Tjeneste blev i Regelen bortgivet til 
Danske og det samme var ogsaa Tilfælde med de 
højeste og bedst lønnede Bestillinger i Statens 
Tjeneste. — Det norske 'Folk var blevet i Ordets 
egentligste Forstand et Bondefolk. Og hvad 
Bønderne angaar, da var de for lidet oplyste og 
havde altfor længe staaet udenfor enhver Del- 
tagelse i det offentlige Liv til at vi kan tro, at de 
har brydt sig om eller engang havt nogen Kund- 
skab om hvad der var overgaaet deres Fædreland. 
De norske Bønder nød da som før og senere en 
personlig Frihed, langt større end deres Stands 
fæller i de fleste europæiske Lande. Mange af 
dem var Odelsbønder, og Odelsbondens Ejendoms- 
ret til sin Jord var og vedblev at være ligesaa 
ubetinget og uindskrænket som nogen Ådelsmands ; 
endnu flere var paa denne Tid vistnok Lejlæn- 
dinger (under Kronen og Kirken, der ejede om- 
kring det halve Land); men Lejlændingen i Norge 
nød mere Uafhængighed og Retssikkerhed end 
Selvejerbonden i andre Lande, fordi ingen Adel 
her som andensteds trykkede den menige Almue 
ned under Vægten af sine Privilegier og sit Stands- 
overmod. De norske Bønder kunde paa Grund at 
denne sin tilvante Frihed være aarvaagne og strid- 

bare nok, naar det gjaldt deres private Ret; der- 
om vidner ogsaa noksom den haardoakkede Kamp 
de gjennem lange Tider rundt det hele Land og i 
Hovedsagen sejrrigt førte mod danske Fogder og 
Lensherrer, der strævede med at indføre dansk 
Bondeundertrykkelse og danske Retssedvaner. Men 
denne Kamp, der fik den allerstørste Betydning for 
Norges Gjenfødelse i en senere Periode, ved at 
skjærme mod Opløsning den Grund, hvortra alene 
et sundt og sterkt Nationalliv kunde spire ud, 
havde i Samtiden ingen national Karakteer; det 
var en spredt Fægtning, en Klassekrig, hvori 
private Interesser stod ligeoverfor andre private 
Interesser. 

Disse Forhold maa vi stille os for Øje, naar 
vi vil forståa Norges Historie eller rettere Mangel 
paa Historie i denne Periode. Hvad der nuom- 
stunder vilde have vakt en dyb Harme og en 
almindelig Bevægelse hos det hele Folk, blev den- 
gang saagodtsom uændset. Der tandtes ogsaa den- 
gang Nordmænd, hos hvem der kan være Tale om 
en bevidst Nationalfølelse, — en og anden Repræ- 
sentant for det mod sin Undergang stundende 
Aristokrati, en og anden Prest eller Lægmand, 
der havde fordybet sig i Studiet af de gamle Sa- 
gaer, — men de var faa i Tallet, vidt omspredte 
og uden indbyrdes Forbindelse. Og selv hos disse 
faa var Nationalfølelsen uklar og famlende, Fædre- 
landskjærligheden paa mange Maader bunden og 
begrænset. 

Vi ser af hvad der er eiteret af Abs al on 
Pederssøn, at han var en god Patriot efter 

Sars : Historisk Indledning til Grundloven. 3 

Tidens Lejlighed; en bedre fandtes neppe. Men 
vi ser tillige, at hans Patriotisme var alene en 
tilbageskuende; den søgte alene Næring i en Qern 
Fortids Erindringer ; — i Samtiden fandt den intet 
at hvile ved og af Fremtiden haabede den intet. 
Og det er vist, at Forholdene, saadan som de i 
disse Tider artede sig, frembød lidet eller intet, 
der kunde indgyde den norske Patriot en tillids- 
fuld Stemning, saa at hans Patriotisme kunde blive 
daadskraftig og fremadstræbende, istedetfor blot 
beskuende eller klagende. Overalt, hvor han vendte 
sig, mødte han Ruiner af hvad der engang havde 
været, eller Splittelse og Savn. Og det værste af 
alle Savn, — det har Absalon Pederssøn, som 
man ser, erkjendt, — det var Savnet af en national 
Adel. Han harmes over de «næsvise Kompaner», 
der sagde, at Norge ingen Adel havde havt; han 
kunde svare dem med Fynd og Klem, hvad For- 
tiden angik; men for Samtidens Vedkommende lod 
det sig ikke nægte, at Sigtelsen rammede. Og et 
Folk uden Adel kunde ifølge den Tids Forhold og 
Synsmaader næsteii ikke gjelde som et Folk; det 
savnede ikke blot Evnen til at føre en selvstændig 
Tilværelse, men det syntes neppe nok at have Ret 
dertil. Krav derpaa. — Hvad der gav Danmark 
dets umiskjendelige store Overlegenhed over Norge 
i Reformationstiden, det var ikke saameget dets 
tredobbelte Folkestyrke og mangedobbelte Rigdom 
paa Jord, — i saa Maade havde Forholdet neppe 
været anderledes i ældre Dage, da Norge uden 
Vanskelighed bød Danmark Spidsen — , men det 
var fremfor alt dets 6—800 Adelsmænd. Disse 

6—800 Adelsmænd kunde i Virkeligheden i denne 
Periode siges at være det danske Samfund, det 
danske Folk. Uden dem vilde Danmark have været 
ligesaa værgeløst, et ligesaa let Bytte for de med 
Kristian den Tredie i Grevefejden sejrende 
Holstenere, som Norge siden blev det. I dem og 
i dem alene fandt Nationaliteten Repræsentanter, 
der havde Evne og Vilje til at opretholde den i 
Krig og Fred. Hos dem fandtes politisk Tradition 
og politisk Erfaring. Fra dem udgik Statsmænd, 
Videnskabsmænd, Forfattere, kort alle Samfundets 
ledende og bevægende Kræfter, eller, de fandt, 
forsaavidt de udgik andetstedsfra, ialfald hos dem 
den nødvendige Støtte. De var, fremfor de øvrige 
Samfundsklasser, i Besiddelse af Oplysning og 
Verdenskundskab, der dengang erhvervedes ikke 
saameget ved Læsning som ved Rejser, hvortil i 
Regelen kun Adelsmænd havde Raad og Lejlighed. 
I Sagaperioden var det Norge, som af de skandi- 
naviske Lande havde staaet i den livligste For- 
bindelse med Udlandet, idet Repræsentanterne for 
dets talrige Aristokrati havde for Skik at tilbringe 
sin Ungdom paa Krigstog eller Handelsfærder i 
fremmede Lande; nu vilde man i Norge, som Ab- 
salon Pederssøn klager over, ikke drage af den 
By eller Bygd hvori man var fød, medens det i 
Danmark fremdeles var sedvanligt, at unge Adels- 
mænd uddannede sig for sin fremtidige Stilling 
som Medlemmer af Rigets herskende Stand ved 
vidtløftige Udenlandsrejser. Den højere Oplysning, 
der blev vundet paa denne Maade, medførte igjen 
en mere bevidst Nationalfølelse, en virksommere 



Almenaand : jo mere oplyst, desto mere patriotisk ; 
det har været, er og vil vedblive at være Regelen. 
Den danske Adel var en politisk herskende Stand; 
men denne Magtstilling, Grundvolden for dens 
sociale og økonomiske Forrettigheder, stod og faldt 
iqen med Statens Selvstændighed, og Adelen 
maatte være saameget mere patriotisk, fordi den, 
ved at værge om sit Fædreland, tillige værgede om 
sine egne Klasseinteresser. 

Til Vederlag for alt dette havde Norge en 
Bondestand, der var langt friere, langt djærvere, 
langt mere aarvaagen over sin Ret og utaalig lige- 
overfor enhver Art af Fortryk, end den danske. 
Men heri kunde norsk Patriotisme endnu ikke 
finde nogen Trøst. De gode Kræfter, som Norges 
Bondestand bevarede eller i Stilhed udviklede hos 
sig, for en stor Deel netop som Følge af at Landet 
ikke havde nogen Adel, som Danmark og Sverige, 
holdtes endnu bundne, var endnu ikke traadte 
trem. At Bondefriheden, om den end, — hvad der 
paa en Maade kunde siges, — var kjøbt med Sav- 
net af en national Adel, — dette Savn, som enhver 
tænkende Fædrelandsven nu maatte føle saa dybt 
og som i Virkeligheden var Grunden til den For- 
nedrelse, der var overgaaet Norge, — engang 
skulde give Fyldest for hvad den havde kostet, 
var noget, som ingen dengang kunde have nogen 
Anelse om. De norske Bønder stod dengang ikke 
blot for lavt i Oplysning til at kunne føle Del- 
tagelse for andet end deres Hjembygders Anlig- 
gender; men de var enddog i militær Henseende 
lidet brugelige og lidet agtede. Den Djærvhed og 

Stridbarhed, der maatte være en naturlig Virkning 
af deres næsten adelige Retsvilkaar, kom fordet- 
meste kun tilsyne i Jagt paa Bjørne og Ulve, i 
Trætter med Fogder og Præster eller i Slagsmaal 
i Drikkegilder, og antog, især i Tiden nærmest 
efter Reformationen, ved det almindelige Sedernes 
Forfald, der maatte være- en Følge af den vold- 
somme Forandring i de gamle Kirkebkikke, uden 
nogen forudgaaende Forberedelse, et Præg af 
Raahed og Vildhed, der snarere maatte indgyde 
Afsky end Beundring. I Krig derimod, enddog 
hvor det gjaldt Landets Forsvar mod en indtræn- 
gende Fiende, spillede de fordetmeste endnu i 
denne Periode en maadelig Rolle. Vi se jevnlig 
danske Adelsmænd omtale deres krigerske Dyg- 
tighed paa en ringeagtende Maade og prale af, at 
de med sine faatallige «Hofmænd» skulde tåge det 
op med en nok saa stor Skare af dem, Saaledes 
skriver Vincents Lunge ti) Erkebiskop Olav 
Ingebrigtssøn i Anledning af pt Bondeoprør i 
Dalerne og Ryfylke: «Give Gud de gode Herrer, 
mine Grander ville mandeligen Bestand gjøre mod 
Eligens og alles vores aabenbare Fiender. Iniod 
Bønder vil jeg deres Hjælp ikke begjære, ikke 
heller hertildags gjort haver». Og paa et andet 
Sted: «I veed selv, hvad Forstand Bønder have en 
Hob Folk at slaa». Man kan ikke finde denne 
Omtale underlig, naar man ser hen til, hvor lidet 
i Unionsperiodens Fejder de norske Bondehære 
formaaede at holde Stand selv ligeoverfor langt 
faataliigere Skarer at Adelsmænd med deres velvæb- 
nede Ryttere. Endnu i Syvaarskrigen (1563—70) 

og i Kalmarkrigen i Begyndelsen af det 17de Aar- 
hundrede møder vi det samme Forhold. De mod 
Fienden opbudte Bønder forlod udenvidere Lejrene, 
hvori de vare samlede, eller de sluttede enddog 
Separalfred med Fienden for at sikkre sine Hjem- 
bygder, eller de toge tilbeens ved de første Skud, 
der faldt, og spredtes ad. Det var ikke det per- 
sonlige Mod, der manglede dem; der var et ypper- 
ligt Stof til Soldater i dem, — det viste sig noksom 
senere; men det var endnu kun et Stof, aldeles 
raat og ubearbejdet. Den gamle Folkevæbning, 
det gamle Ledingsvæsen, var kommet i det yderste 
Forfald og var bleven aldeles utidsmæssig; de 
gamle Loves Forskrifter om, hvilke Vaaben hver 
Bonde skulde være rustet med til Landets Forsvar, 
stod fremdeles ved Mågt, og disse Vaaben: Bue 
og Pile, Øxe, Spyd, Sværd, Skjold, var bleven 
omtrent vs&rdiløse ligeoverfor Rytteri og moderne 
Skyde vaaben. Fremfor alt: Bønderne manglede 
Disciplin, Øvelse^ i at operere i Fælledsskab, uden 
hvilken den Enkeltes Mod er til ingen Nytte. Det 
var alene Adelen og dens Svene, som i denne 
Periode ved sin Væbning og Øvelse dannede 
en i militær Henseende nogenlunde brugbar Hær. 
Saaledes besad Danmark, med sin talrige Adel 
og dens Følger af ordentlig væbnede og discipli- 
nerede «Hofmænd», ikke mindre i militær end i 
politisk og almindelig aandig Henseende en afgjort 
Overlegenhed over det adelløse Norge. Endog den 
ivrigste norske Patriot vilde ikke have kunnet 
nægte, at Norge i Reformationens Tidsalder ikke 
i nogen Henseende, hvorpaa det dengang kom an, 

var jevnbyrdigt med Danmark. Det vai' saa langt 
fra Tilfælde, at det næsten kunde synes i sin 
Orden, at NorgB politisk var kommen under Dan- 
mark, at det som et masteløst Vrag var tåget paa 
Slæbetoug af det endnu med fuld Rig og fuld Sejl- 
føring fremadilende danske Statsskib. Man kunde 
harmes derover, (vi ser, at dette har været Til- 
fælde), men man kunde vanskelig nære noget 
Haab om at komme løs igjen, at opnaa atter den 
Selvstændighed, som Landetj engang havde^JJ^be- 
siddet. Det var naturligt, at man, som Absalon 
Pederssøn, slog sig tiltaals med den Tanke, at 
Norge, ligervis som alle andre Riger, havde sin 
Termin, at den nu var kommen, og at Norge nu 
var blevet saa gammelt og tungt, at det ej kunde 
bære sin egen Uld. 

Denne Resignation^ denne Slaaensig-tiltaals 
med det Bestaaende, saa sørgeligt det end stak af 
mod Fortiden, saa megen Sorg og Bitterhed det 
end maatte fremkalde hos den fædrekindsksindede 
Betragter, var saameget naturligere, fordi Norges 
gradvise Synken fra et selvstændigt Rige til et 
Lydland eller en Provins maatte fremstille sig 
enddog for de mest oplyste af Datidens Nordmænd 
som ene og alene en Følge af at det norske Konge- 
døme ved Arv var gaaet over til fremmede Konge- 
ætter. Og da maatte jo alting synes dem paa en 
Maade at være i Orden, saa galt end alting var, 
eftersom Nordmændenes politiske Troesbekjendelse 
reducerede sig til disse to Sætninger, at Stat og 
Statsstyrelse tilhørte Kongedømet som en Privat- 
besiddelse, og at Kongedømet var en Odel, der 

gik i Arv som enhver anden Odel. At denne 
Arvegang førte til, at det norske Kongedøme og 
dermed ogsaa den norske Stat kom i Fremmedes 
Eje, var en Ulykke; men en, som man maatte 
bøje sig tor, som der intet var at gjøre ved; thi 
Arveretten maatte respekteres, selv om dens Kon- 
sekvens blev at bringe over Folk og Land hvad 
der fra Nutidens Synspunkt maa kaldes en na- 
tional Vanære og hvad der ogsaa for Datiden stod 
som en Fornedrelse. Vi ser, at Absalon Pe- 
ders s øn er blevet staaende ved denne Opfatning. 
Norge var mægtigt og anseet, siger han, saalænge 
det havde egne Konger. «Da havdé hun en Guld- 
krone paa Hovedet; da udbredte Norge sin Magt 
og sine Vinger». Men med denne Herlighed var 
det forbi, da Kongeætten døde ud og den sidste 
af Ætten giftedes med den danske Prinsesse.! Der- 
ved kom Norge under Danmark, og, da det mistede 
sin egen Herre og Konning, mistede>det med det 
samme ogsaa sin Manddoms Styrke og Magt. 
«Derfor begynder nu her Noriges Alderdom, fordi 
hun blev saa gammel, kold og ufrugtsommelig, at 
hun nu ikke selv kunde føde Kongebørn, som 
skulde være hendes Regentere». Det var en Tanke, 
som laa udenfor hans og vistnok alle samtidige 
Nordmænds Synskreds, at Kongedømet er til for 
Statens Skyld og Staten for Folkets Skyld, og at 
man følgelig, naar Kongedømet ved Arv gik over 
til en fremmed Æt, maatte sørge for at værge 
Statens Selvstændighed — , om det skulde behøves, 
— mod selve Kongen, eller maatte se til at 
fajælpe sig u d e n Konge eller maatte vælge sig en 

ny Konge, om det blev nødvendigt for at opret- 
holde den nationale Selvstændighed, selv om der 
intet « Kongebarn > var at gaa til. Læren om Konge- 
dømets ubetingede Arvelighed og Ret af Guds 
Naade havde slaaet altfor dyb Rod hos Nordmæn- 
dene, til at sligt kunde falde dem ind, skjønt de 
behøvede ikke at gaa længere end til Nabolandet 
Sverige for at se, at det gik meget godt an at 
værge sit Lands Selvstændighed og opretholde dets 
Manddoms Styrke, om man endog havde mistet 
sin egen Herre og Konning, ja endog at det kunde 
gaa ah at finde Konger, og det gode Konger, 
udenfor de fødte «Kongebørns» Rækker. — Lige- 
saalidt er der Spor af at Absalon Pederssøn, 
der dog vistnok kjendte sit Lands Historie saa godt 
som nogen samtidig Landsmand, har havt Kund- 
skab om at denne Arveret, hvis Opretholdelse 
var en saa hellig Sag i Nordmændenes Øje, at 
enddog Hensynet til deres Lands Ære og Velfærd 
maatte vige derfor, gjennem lange Tider kun havde 
bestaaet i deres Indbildning. Kalmarunionen forud- 
satte enddog som gjældende Grundsætning, at 
Rigernes fælleds Kongedøme var et Valgkonge- 
døme og ikke et Arvekongedøme. Rejjelen var, a 
Kongen skulde vælges af Udsendinger fra alle 
tre Lande; faktisk blev det det danske Rigsraad, 
der udøvede Valgretten, medens Norge altid for- 
holdt sig passivt. Fra dansk Side sørgede man 
imidlertid for, at Valget altid traf den nærmeste 
Frænde eller en af de nærmeste Frænder af den 
sidste Konge, blandt andet fordi man derved saa- 
meget lettere kunde holde Norge fast i Forbin- 

deisen. Dette lykkedes ogsaa fuldkommeD. I 
Norge var der faa eller ingen^ som brød sig om 
de politiske Forhandlinger eller havde noget Skjøn 
paa dem. Nordmændene slog sig tiltaals med den 
Kjendsgjeming, at Kongedømet blev i Ætten; saa 
var efter deres Mening alt ved det gamle cg føl- 
gelig alt som det burde være. De vidste ikke om, 
at Kongen, hvem de hyldede som sin Arveherre, 
i Virkeligheden blev valgt og valgt af den danske 
Adel. De vidste ikke om, at naar de bøjede sig 
for sin Konge, saa var det med det samme for 
den danske Adel de bøjede sig, — at denne Adel 
havde brugt Kongen som Redskab til at foretage 
i Stilhed en statsretlig Erobring af Norge i egen 
Interesse, — at den havde paalagt ham som Vil- 
kaar en for Norge saa beskjæmmende Bestem- 
melse som den at det hcrefter ikke skulde være 
eller kaldes et Rige for sig, men et Ledemod af 
Danmarks Rige og under Danmarks| Krone til 
evig Tid. 

Denne den kjøbenhavnske Rigsdags Beslutning 
blev i lange Tider ikke offentliggjort, og heller 
ikke blev den, som vi har nævnt, nogensinde 
gjennemført efter det strenge Bogstav. Det norske 
Rigsraad, der i Union sperioden havde opretholdt 
en Art af politisk Selvstændighed for Norge, op- 
hørte vistnok at existere; men denne Institution 
havde aldrig ^havt nogen rigtig Støtte i Nord- 
mændenes Opinion, der holdt paa Kongens per- 
sonlige Regimente og ikke vilde vide af nogen 
Melleminstants mellem ham og Folket. Forud for 
1536 havde det været den formelle Ret (bestemt 

ved Bergens-Forliget i li50), at Kongevalget skulde 
foretages af det danske og norske Rigsraad i For- 
ening. Efter det i 1536 ligeoverfor Norge gjen- 
nemførte Statskup tilkom det derimod alene det 
danske Rigsraad i Forening med den danske Rigs- 
dag at vælge Konge baade for Norge og Danmark. 
Men allerede forud for 1536 var det jo faktisk 
den danske Adel, der raadede for Valget, og efter 
1536 som forud holdt man sig til den samme Æt 
og lod Søn efter Fader bestige Rigernes fælleds 
Throne. Nordmændene kunde altsaa gjennem 
lange Tider være uvidende om den Skam, der var 
overgaaet dieres Fædrenerige,| og var det vist 
ogsaa.^ De havde ikke bedre Skjøn eller mere 
Interesse for politiske Sager, end at et blot Skin 
kunde tilfredsstille dem. 

Tilsidst kom dog Sandheden frem. I) Kri- 
stian den Fjerdes norske Lov (1604) optoges 
en, Artikel saalydende: «Hvilken Herre og Fyrste 
Danmarks Riges Raad, Adel og Stænder kaare til 
Danmaiks Riges Konning, den skal og være Kon- 
ning i Norge». Det var Bestemmelsen af 1536 i 
en noget modificeret Form. Og omtrent samtidigt 
blev selve Indholdet al denne Bestemmelse gjeni 
givet paa Tryk i den danske Kantsler Arild 
Hvitfeldts Krønike, ledsaget af en Kommentar, 
der ikke var meget mindre fornærmelig for Nord- 
mændene end Bestemmelsen selv, idet den frem- 
stilledes som en Straf for den Ulydighed og Utro- 
skab det norske Folk skulde have vist: «Ligesoni 
Privilegier og Friheder vindes ved tro Tjeneste, 
saa tabes de ogsaa, naar man gjør noget derimod*. 

Saa uvakt og sløv Nationalfølelsen var hos Nord- 
mændene, det raaatte dog røre sig noget hos dem, 
naar de læste sligt. 

Hertil kom, at det brød ud en Strid mellem 
Kongedømet paa den ene Side og den danske 
Adel, repræsenteret af Rigsraadet, paa den anden, 
netop vedkommende Retten til Norges Throne, — 
en Strid, hvorved der bødes Nordmændene en 
Lejlighed til at arbeide for deres Lands Selv- 
stændighed ligeoverfor Danmark, uden at sløde 
an m6d disse velsignede politiske Dogmer om 
Kongedømets Arvelighet og Ejendomsret over 
Staten, for hvis Skyld Norges Velfærd og Hæder 
gjennem saa lange Tider var bleven ofTret. — 
Det maatte synes ligetil, at Kongedømet søgte en 
Støtte i det norske Folks Vedhængen ved den 
kongelige Arveret ligeoverfor den danske Rigs- 
raadsadel, der benyttede sig af sin Valgrettighed 
til at paalægge det trykkende Indskrænkninger. 
Allerede i Unionsperioden finde vi ogsaa Spor 
heraf. Kristian den Anden stod saaledes paa 
sin Arveret til Norge, og det er et Vidnesbyrd 
paa engang om hvor lidet sand Energi der fandtes 
hos denne Konge trods al hans Voldsomhed og 
hvor svagt udviklet den politiske Sands var hos 
Nordmændene, at han ikke gjorde mere ud af 
dette Forhold under den Kamp paa Liv og Død 
han fik at beståa mod den danske Adel. Efterat 
Kristian den Tredie i sin Haandfæstning havde 
maattet love, at Norge ikke længer skulde være 
et eget Rige, men et Ledemod af Danmark, syntes 
Paastanden om at den oldenborgske Kongeæt 

havde Arveret til Norges Throne at savne stats- 
retiig Hjemmel. Alligevel er det sikkert, at hverken 
Fredrik den Anden eller Kristian den Fjerde 
helt opgav den, og Fredrik den Tredie traadte 
endog aabenlyst frem med den og søgte at drive 
den igjennem ligeoverfor det danske Rigsraad. 
Det kom i 1649 — 50, i Anledning af hans Søns 
Valg til Thronfølger, til gjentagne og temmelig 
alvorlige Konflikter mellem ham og Rigsraadet, 
idet han krævede, at Valgbrevene alene skulde 
nævne Danmark og ikke Norge, der var hans 
Arverige, medens Rigsraadet stod paa, at dets 
Valgret gjaldt begge Lande, i Henhold til Bestem- 
melsen i Kristian den Fjerdes norske Lov, at den, 
som Danmarks Riges Raad og Stænder kaare 
til Danmarks Konning, den skal og være Konning 
i JJorge. 

Det kunde ikke være tvivlsomt, pa& hvilken 
Side Nordmændene vilde stille sig i denne Strid, 
forsaavidt den kom til deres Kundskab og for- 
saavidt de overhovedet kunde vækkes til Deel- 
tagélse for noget, der laa udover det daglige Livs 
Stræv. Ved at støtte Kongens Paastand paa 
Arveret til Norge, fulgte de ikke blot sin ned- 
arvede Tradition, men hævdede paa samme Tid 
sit Lands politiske Selvstændighed ligeoverfor 
Danmark, hvor Valgretten gjaldt. Situationen var 
i visse Maader saa heldig for dem som den kunde 
være for et Folk paa Nordmændenes daværende 
politiske StandpunKt. Uden Kongen faldt det dem 
ikke ind at røre paa sig, endnu mindre mod ham; 
men her havde de Kongen med sig, og det bar 

saa til, at dea samme Lojalitet, der havde ført 
Nordmændene ned i en saa fornedrende Athæn- 
gighed til et andet Land, nu kunde hjælpe dem et 
Stykke paa Vej til at frigjøre sig fra denne Af- 
liængighed, hvorom ingen Nordmand, der havde 
nogen Oplysning og Læsning, længere kunde være 
uvidende, efterat Arild Hvitfeldfs Krønike 
og Kristian den Fjerdes norske Lov var 
fremkommet. 

Vi møder da ogsaa i denne Tid enkelte Tegn 
til et vaagnende Nationalliv hos Nordmændene. — 
Efterat det norske Kigsraad var bleven ophævet i 
1536, havde Norge ingen selvstændig Repræsen- 
tation. Det vårede dog ikke længe inden det atter 
fik idetmindste en Skygge af en saadan i de saa- 
kaldte «norske Stænder», der bestod af Rigets 
Lensherrer (Befalingsmænd over Lenene), Lag- 
mænd, Adelsmænd samt Deputerede af Geistlig- 
heden, Borger- og Bondestanden. Disse Stænder 
samledes yderlig sjelden og fordetmeste kun for 
at hylde en valgt Konge eller Thronfølger, til en 
blot og bar Ceremoni. Men, saa lidet de end for- 
tjente at kaldes en virkelig Repræsentation enten 
ved sin Sammensætning eller ved den Rolle, der 
tildeltes dem, var de dog et Organ, hvorigjennem 
en almindelig Opinion eller Stemning kunde komme 
til Orde, om en saadan fandtes. Og i Spørsmaalet 
om Thronfølgen i Norge mandede de sig op til 
en saayidt selvstændig Holdning, at det er tydeligt, 
at de idetmindste i dette Stykke havde en Følelse 
af at have en virkelig Folkemening i Ryggen. I 
Aaret 1648 samledes de norske Stænder i Kri- 

stiania for at hylde Frederik den Tredie, der 
var valgt til Konge paa sedvanlig Maade af Danmarks 
Rigsraad.ogRigsdag. Kantsleren Kristen Thome- 
sen Sehested, der optraadte paa det danske 
Rigsraads Vegne og gjorde Rede for Valget, ud- 
trykte sig om denne Sag med en Forsigtighed, 
hvoraf det fremlyser, at man inden de raadende 
Adelskredse i Danmark begyndte at blive æng- 
stelig for en AUiance mellem Kongedømet og 
Nordmændepe. Istedetfor at beraabe sig paa 
Kristian den Fjerdes norske Lov, der med rene 
Ord hjemlede det danske Raad og de danske 
Stænder Retten til at vælge Konge baade over 
Norge og Danmark, gjorde han Undskyldning for 
det ensidige Kongevalg, der havde fundet Sted i 
Danmark, og forklarede det af de «trængende 
Tidsomstændigheder», at ikke ogsaa de norske 
Stænder var bleven indkaldt til Valghandlingen. 
De norske Stænder lod sig imidlertid ikke afspise 
med denne Undskyldning, men stillede sig afgjort 
paa Kongens Side i Spørsmaalet om Adkomsten 
til Norges Throhe, idet deres Talsmand, Kants- 
leren Jens Bjelke, i sin Svartale erklærede, at, 
naar de norske Stænder hyldede Kong Frederik, 
saa var det som Norges Arvekonge, idet ingen 
efter Arveloven havde nærmere Ret til Thronen 
end han. 

Endna mere talende Vidnesbyrd om hvor- 
ledes Nationalaanden hos Nordmændene begyndte 
at vaagne af sin Dvale ved Kundskaben om den 
^am, der var overgaaet Norge i 1536, og under 
Indtrykket af den mellem Kongedøme og Adel i 

Danmark udbrudte Strid, vil vi linde i et Par 
anonyme, men øjensynlig af Nordmænd forfattede 
Smaaskrifter fra denne Tid. Et af disse Skrifter, 
der skal være bleven tilstillet Prins Kristian 
(den Femte) ved dennesf Hylding som Thron- 
følger i Norge 1656, søger ved at gjennemgaa 
Norges heie Historie fra Harald Haarfagre af 
til Samtiden at bevise, at Norge var og altid 
havde været et Årverige, saa at det var saalangt 
fra at de Danske havde Ret i sin Paastand, at, 
hvo som bliver udvalgt til Konge i Danmark, han 
skal tillige være det i Norge, at det «med bedre 
Fundament lader sig disputere, at hvo som bliver^ 
udvalgt til Konge i Norge, han skal tillige være 
Konge i Danmark». Skriftet røber et temmelig 
nøje Kjendskab til Norges Historie og er affattet 
i en mod Danmark og den danske Styrelse yderst 
bitter. Tone. Det omtaler Norges politiske Ned- 
værdigelse i 1536, citerer Hvitfeldfs Udtryk 
om at «paa den Herredag i 1536 er noget haardt 
og strengt raadslaget over de Norske, at de frem- 
deles ikke skulde have sit eget Raad, men regjeres 
som en anden Provins under Danmark», — og 
tilføjer: «Dette maa nok Hvitfeldt med al Rette 
kalde et haardt og strengt Raadslag, eftersom det 
er ikke at forsvare hverken for Gud eller Norges 
Arvinger og Indbyggere, og ev at forundre, at de 
Nordbagger, der de finge saadant at vide, ikke 
strax ere faldne fra de Danske og fra den oprettede 
Union mellem Rigerne, og at ikke heraf er optændt 
en blodig Krig mellem Rigerne og stor Blods- 
udgydelse foraarsaget. Enhver retsindig Læser 

give her vel Agt paa, hvor skammeHgen og slem- 
meligen de Danske have brudt den Union og 
Forening, mellem Rigerne var gjort. Er det den 
Samdrægtighed og synderlige Kjærlighed, det ene 
Riges Indbyggere skulde bevise det andet efter 
Unionens Formeldelse?» — Men Beslutningen paa 
den danske Rigsdag i 1536 er, udvikles der videre, 
ugyldig og uden forbindende Kraft for Nord- 
mændene, som aldrig har gaaet ind paa den, De 
Danske har følgelig ingen Ret eller Myndighed til 
at vælge eller forordne Konge i Norge, «og der- 
som de Danske ville søge Rettighed til Norge med 
Magt og Gevalt, saa havde Norges rette Arvinger 
saavelsom alle Indbyggerne billig og retmæssig 
Aarsag til vim vi repellere (o: møde Magt med 
Magt) og med Sværdet at forfægte deres Arverige, 
gamle Privilegier og Friheder. Var og Danmark 
bastant nok (d. v. s. Norge kunde nok byde Dan- 
mark Spidsen), om det skulde gjælde, saa det 
skulde de Danske snarest og mest fortryde, som 
saadant ved deres Overvold havde givet Anledning 
til og forvoldet». — Dette Sprog har, som man ser, 
et dristigt, ligefrem truende Præg. 

Et andet Skrift, der rimeligvis blev forfattet i 
1649 og overleveret til Fredrik den Tredie, 
giver Kongen udførlig Anvisning paa at vinde de 
norske Stænder og ved deres Hjælp gjennemføre 
et formeligt Statskup, hvorved han skulde hævde 
Norge som sit Arverige, udsondre den norske Ad- 
ministration som selvstændig fra den danske og 
istandbringe et nyt Unionsforhold mellem begge 
Riger. Skriftet begynder med følgende Ord: «Det 

Sars : Historisk Indledning til GrundloTen. 4 

er en lang Tid siden jeg haver qvitteret mit Fædre- 
land Norge, mest af den Aarsag; at jeg kunde ikke 
se og tolerere den Servitut (Trældom), hvilken 
Danmark ville paalægge bemeldte mit Fædreland, 
som altid af Begyndelsen haver været et frit og 
separeret Kongerige fra Danmark, og dog nu maa 
passere for enProvincie, dependerende (af hængig) 
af Dannemarkes Krone. Med hvad Hjertens Smerte 
jeg haver hertildags tolereret denne Injurie (Van- 
ære), som i saa Maade mit Fædreland vederfares, 
kan jeg ikke exprimere (udtrykke), trøster mig dog 
herved alene, at Norge haver bekommet Eders 
Kgl. Majestæt til Konge og Regent over sig, hvis 
store Gudfrygtighed, høje Forstand og Retfær- 
dighed er bekjendt over den ganske Verden, for- 
haaber derfor, at E. Kgl. Maj. skal sætte Noriges 
Rige i sin forrige Tilstand og E. K. M. bruge den 
Arverettighed, som E. K. M. af Gud og Naturen 
haver. Men,* eftersom denne Sag vil drives med 
synderlig Conduite, da haver jeg af underdanigst 
Skyldighed forfattet dette lidet Consilium (Forslag) 
og E. K. M. det tilsendt; — kanske der tør findes 
noget derudi, som kan tjene til dette Verkes Avan- 
cement» (Fremme). 

Det er aabenbart en liy Aand, der taler til 
os ud af disse Skrifter. Vi møder for første Gang 
efter Aarhundreder en Patriotisme, der ikke, som 
en Absalon Pederssøns, lader sig nøje med at 
dvæle ved Fortidens Herlighed, medens den mod- 
løs ser ud i Nutid og Fremtid, men som slaar paa 
Sverdheftet, som har Haab og Fortrøstning og 
synes sterk nok til at opflamme til Handling. Vi 

møder Begyndelserne til et politisk Liv, en Be- 
vægelse, der synes at skulle vække Nationai- 
aanden, saa at| den ikke længer dorsk og dvask 
slaar sig tiltaals ved det Bestaaende, men stræver 
mod et Maal og tager virksom Del i Rigets 
Skjæbne. 

Disse BegyndelserJ blev der imidlertid gjort 
en brat Ende paa ved Statsforandringen i 1660. 
Ved denne Lejlighed optraadte atter> som ved de 
forudgaaende Thronfølgervalg, Danmark som det 
styrende, Norge som Lydrige. Suverænitetens 
eller Arveregjeringens Overdragelse til Kongehuset 
besluttedes af den Danske Rigsdag; de norske 
Stænder, der sammenkaldtes bagetter, fik kun strø 
Sand paa hvad der var vedlaget i Kjøbenhavn. 
De norske" Byers Deputerede benyttede denne 
Lejlighed, da de vare forsamlede i Kristiania til 
den saakaldte Arvehylding, til at fremsætte for 
Kongen en Række patriotiske Ønsker, der afgiver 
et nyt Bevis for hvorledes Almenaanden hos Nord- 
mændene i en hidtil ukjenat Grad var bleven vakt 
ved den politiske Strid om Valgret eller Arveret 
og ved Kundskaben om den fornedrende Stilling, 
hvori Norge var bleven bragt ved Bestemmelserne 
paa den kjøbenhavnske Rigsdag 1536, — idet de 
androg om at herefter norske Mænd maatte an- 
sættes som Officierer istedetfor Fremmede, at 
Norge maatte faa et eget Commereecollegium 
eller Handelskammer, egen Hofret og endelig eget 
Universitet, — cet Akademi, som kunde ske Eders 
Majestæt uden stor Bekostning, og var Riget en 
herlig Beprydelse, E. Maj. en evig Berømmelse 

og E. Maj.s Arveundersaatter et merkeligt Nytte 
og Gavn>. 

Disse Ønsker toges der intet Hensyn til, og 
det varer nu længe, inden vi se dem træde frem 
paanyt. Skjønt Statsforandringen i 1660 gjennem- 
førtes paa en Maade, der var fornærmelig for 
Norge, idet Danske afgjorde et for begge Riger 
fælleds Spørsmaal af højeste Betydning, er der 
dog fuld Grund til at tro, at man i Norge var 
vel tilfreds med det Skete og at de norske 
Stænder i 1661 udtalte en almindelig Folkemening, 
naar de forsikkrede, at de cmed største Glæde og 
Fornøjelse fornemme samme Acte Hs. Kgl. Maj. 
at være offereret» (d. e. at Arveregjeringen var 
overdraget til Kongehuset). Danmark havde fra 
nu af i en udvortes statsretlig Forstand intet For 
trin fremfor Norge. Dets Aristokrati tabte sin 
politiske Magt og gik snart efter ogsaa materielt 
og økonomisk tilgrunde, ligesom det norske i sin 
Tid og af de samme Aarsager. Danmark ragede 
ikke længer i politisk og social Henseende en 
Etage opover Norge; det havde ikke længer en 
suveræn Repræsentation, der tiltog sig Ret til at 
gribe ind ogsaa i norske Anliggender ; begge Riger 
styredes fra nu af med samme Ret og samme 
Magt af den enevældige Konge. Dernied slog 
man sig tiltaals. Indtrykket af at Nordmændene 
ved Statsforandringen i 1660 var bleven friet ud 
af et ydmygende Underordningsforhold og nu ikke 
længer havde noget at klage over, intet fælleds 
politisk eller nationalt Maal at stræve mod, blev 
gjennem lange Tider det raadende. Holberg, 

der neppe var værre Patriot end de allerfleste 
Nordmænd paa hans Tid, tilbageviser i temmelig 
skarpe Udtryk Arild Hvitfeldfs Reflexioner over 
Beslutningen vedkommende Norge af 1536, men 
tilføjer, efterat have udviklet, hvor uretfærdig 
denne Beslutning var: «Hvorom alting er, saa er 
dog dette skeet, og Norge haver stedse efter den 
Tid været regjeret af danske Adelsmænd, indtil 
Suverænitet (1660), da begge Riger igjen er ble- 
ven trakterede paa en lige Fod, som tvende for- 
enede Riger under suveræne Konger». 

Almenaanden, Selvstændighedsfølelsen hos 
Nordmændene var ikke sterkere end som saa. 
Den kunde ægges, purres ud af Hiet ved en i det 
Ydre paatagelig fornærmelig Form; men, naar der 
var rettet herpaa, gik den til Hvile igjen. Til 
Tanken om virkelig politisk og national Selvstæn- 
dighed formaaede den ikke at hæve sig: et stort 
Maal som dette skulde endnu længe ligge udenfor 
dens Evne og Synskreds. 

Norge, som Danmark, bøjede sig gjennem lange 
Tider, uden Knurren og, som det synes, uden Savn, 
under et System, der brugte Landets Kræfter i 
fremmede Øjemed eller lod dem ligge ubrugte, — 
hvis Virkning maatte være at kue og kvæle det 
lidet der fandtes af Almenaand og nedsænke Folket 
i en fuldkommen Ligegyldighed for hvad der gik 
udover de snævreste private Interesser. 



m. 

'et ÅrvekoDgedøme, som den danske Rigsdag i 
1660 tilstod Fredrik den Tredie og hans Æt, 
blev af ham omdannet og udvidet til et Arve- 
enevoldskongedøme. Ved den saakaldte Konge - 
lov, som| han af egen Magtfuldkommenhed lod 
istandbringe og som i halvandethundrede Aar var 
Norges Grundlov og endnu længere Danmarks, 
opstilledes som den nye Statsforfatnings Gcund- 
sætninger, at Kongen skulde staa over alle men- 
neskelige Love og ikke have andet Hoved eller 
Dommer over sig i geistlige og verdslige Sager 
end Gud alene; han skulde agtes som «det yp- 
perste og øverste Hoved paa Jorden»; han skulde 
«have, nyde og bruge alle Regalia og jura maje- 
statis (kongelige Rettigheder), af hvad Navn næv- 
nes kunde»; exempelvis opføres: Lovgivningsmyn- 
dighed, Beskatningsret, Ret til at ind- og afsætte 
alle Statens Tjenefetemænd, øverste og afgjørende 
Myndighed i alle kirkelige Sager, Ret til at be- 
gynde Krig, slutte og ophæve Forbund; — og, til 
en Betryggelse for at der ikke skulde være noget 

Hul i Herligheden, heder det tilslut, at «alt, hvad 
der om en absolut suveræn kristen Arvekonge til 
Bedste kunde siges eller skrives, det skulde ogsaa 
om ham, den dansk-norske Konge, i den ynde- 
ligste og bedste Mening forklares og udtydes». — 
Det eneste han ikke skulde have Ret til at gjøre, 
var at forandre denne samme Kongelov, eller at 
forelage eller tilstede nogen Indskrænkning i det 
ved den etablerede absolute Enevælde. 

Den oldenborgske Kongeæt havde ved denne 
vidunderlige Grundlov tilegnet sig en Ret over 
sine Undersaatter, som gik videre end nogen 
anden samtidig europæisk Fyrstes, den tyrkiske 
Sultans undtagen. Men, om end Kongeloven for- 
mulerede Eneveldens Begreb med en hidtil ukjendt 
Skarphed, var dog de Ideer, hvorpaa den hvilede, 
Ideerne om Kongedømet som en af Gud særlig 
indstiftet Institution og om en Kongedømet tilkom- 
mende ubetinget Herskerret, saadanne, der i det 
her omhandlede Tidsrum havde faaet Kurs i 
Størsteparten af Europa. Saa urimelige disse 
Ideer maa synes ethvert oplyst| Menneske nu- 
omstunder, har de dog engang havt en vis Tids- 
mæssighed, en vis relativ historisk Berettigelse, 
ellers vilde de ikke have vundet en saa almin- 
delig Indgang. Det er bekjendt, at Frankrige i 
det 17de Aarhundrede blev i denne som i andre 
Henseender det store Mønsterland for de fleste 
europæiske Stater. Det franske Kongedøme havde 
store Minder at bygge paa; det havde i visse 
Maader skabt det moderne Frankrige, Stykke for 
Stykke udfriet tiet fra det engelske Herredøme, 

fra Feudalvæsenets og siden fra Religionskrigenes 
Anarki. Det havde udvidet sit Magtomraade under 
langvarige indre Kampe, i hvilke det havde op- 
traadt som den undertrykte Mængdes Forsvarer 
mod Adelen og hvorved det efterhaanden havde 
knyttet alle Folkets fremadstræbende Kræfter til 
sig. Den franske Kongeæt havde frembragt en 
Række udmerkede Personligheder, og den stod 
nu, da de sidste Skranker faldt for dens Magt, 
repræsenteret af en Fyrste, som med alle sine 
Fejl besad glimrende, ja store Egenskaber og til 
hvem det franske Folk kunde se op, uden at for- 
nedre sig.' Ludvig den Fjortende var en vir- 
kelig Konge; han repræsenterede sit Folk ikke 
blot i en udvortes Forstand; han var typisk, egte 
national, og, hvad der ledede ham, var ikke blot 
personlig Forfængelighed, men et sterkt nationalt 
Instinkt, en levende Følelse for Frankriges Stor- 
hed. Om han end selv savnede Kundskaber, om 
han end selv hverken var udmerket som Kriger 
eller Statsmand, saa forstod han til Gjengjæld at 
drage til sig, at samle om sig hvad Nationen besad 
af udmerket i de forskjelligste Retninger, og ved 
denne Koncentration af alle Kræfter opnaaedes da 
ogsaa en Magtudfoldelse, der hører til de mest 
ghmrende i Historien og hvori Folket kunde finde 
et Vederlag for sin Ufrihed og trykkede Tilstand. 
Endda veed vi, hvor hul denne Glands tilsidst 
viste sig at være, og hvilken politisk, økonomisk 
og moralsk Elendighed Ludvig den Fjortendes Sy- 
stem endle med at bringe over Frankrige. 

Dette var Originalen. Lad os nu se paa den 

oldenborgske Kopi, lad os se lidt paa de Mænd, 
der for Danmark og Norge skulde spille den samme 
Rolle, som Ludvig den Fjortende, Colbert, 
Louvois, spillede for Frankrige I 

Den første i Rækken af de oldenborgske Ene- 
voldskonger, Fredrik den Tredie, var maaske 
den mest begavede eller mindst ubegavede af dem. 
Men han synes at have udtømt sin Kraft ved sin 
hæderlige Optræden under Kjøbenhavns Belejring 
i 1659 og sin Deltagelse i Statsforandringen af 
1660. Siden hører man lidet om ham. 

Hans Eftermand, Kristian den Femte, ko- 
pierede Ludvig den Fjortende, eller maaske 
snarere: han kopierede de tydske Smaafyrster, 
der igjen kopierede Ludvig den Fjortende. Og, 
som det gjerne plejer at gaa med Efterligninger, 
især Efterligninger paa anden og tredie Haand: 
Kopien blev en Karikatur, hvori Originalens 
Skyggesider og Svagheder kom frem, ikke dens 
Storhed. Ludvig den Fjortende elskede Pragt ; 
men hans Pragt var forbundet med Smag og tjente 
til at ophjælpe de skjønne Kunster; Kristian den 
Femtes Pragt var smagløs og tørte til intet andet 
Resultat end Gjeld og Finantsnød. Kristian den 
Femte ønskede, i Lighed med sit Mønster, at 
glimre som Erobrer; men hans Politik og Krigs- 
førsel lededes som oftest uden Fremsyn eller 
Dygtighed og bragte i det Store tåget hverken 
Hæder eller Fordel. Ludvig den Fjortende forstod 
at finde dygtige Redskaber for sin Vilje; Kristian 
den Femte omgav sig med ubetydelige Hofynd- 
linger og lod den eneste Mand med fremragende 

Statsmandsdygtighed, som Danmark havde at op- 
vise i hans Tid, — Griffenfeldt, — falde som 
Offer for en usel Kabale. Ludvig den Fjortende 
saa i sin suveræne Kongemagt ikke blot en Ret, 
men en Pligt; i treti Aar arbejdede han regel- 
mæssig otte Timer hver Dag. Kristian den Femte 
savnede baade Evne og Lyst tii alvorlig Syssel- 
sættelse; han opfattede sin Enevelde som et Fri- 
brev til at skalte og valte efter Behag med Statens 
Indlægter og til at drøse Livet hen i tankeløse 
Adspredelser. Man har et saakaldet Dagregister 
fra d 681— 1699, hvori en af hans Kammertjenere 
har optegnet til Dag og Dato, hvad han foretog 
sig, saavel naar han var paa Rejser som naar 
han laa stille. Man ser heraf, at han i de syv 
Sommermaaneder ugentlig og daglig var paa Jagt, 
og at han om Vinteren stadig optoges af Fester 
og Lystigheder. En Prøve: 20 August 1690 For- 
middag var Kongen paa Jagt, Eftermiddag holdt 
han Jægerret; 21 August var Kongen udkjørende, 
spiste til Middag i Badehuset, Eftermiddag atter 
udkjørende; 22 Aug. var Kongen udkjørende| i 
Skydevognen hele Dagen og skjød en Hjort .... 
og saaledes videre i en trøstesløs Ensformighed. — 
Saadan var den Mand, der i 29 Aar havde den 
Opgave at agere det timelige Forsyn for to Folk, 
Hans Efterfølger, Fredrik den Fjerde, 
havde faaet en slet Opdragelse, besad kun tarve- 
lige Kundskaber, og hans Evner hævede sig øjen- 
synhg ikke over det middelmaadige. Han var 
arbejdsom paa sin Vis; men hans Arbejde gik op 
i alskens Smaatterier; det var en Flid, som vilde 

have gjort ham til en god Rentekammerskriver, 
men som ikke kunde gjøre ham til en god Konge. 
Den velmenende Blaastrømpe Charlotte Doro- 
thea Biehl kalder ham «stor» i sine «historiske 
Breve», men ved dog ikke meget andet at tortælle 
om ham end hans mange Kjærlighedsforstaaelser, 
der ikke paa nogen Maade kan tjene til hans 
Forherligelse. 

« Det var ilde, men det blev endnu værre. 
Fredrik den Fjerdes Søn og Eftermand, Kristian 
den Sjette, var, som Faderen, arbejdsom, — til 
sine Undersaatters største Ulykke. Faderens Flid 
pik op i Detailler; Sønnen strævede i sit Ansigtes 
Sved med at fordumme og trælbinde sine Folk. 
Kristian den Sjette havde et uanseeligt Ydre, en 
pibende Røst, som man neppe kundej høre, et 
svagt Bryst og en endnu svagere Hjerne. Hans 
Opdragelse, sygelige Legemsbeskaffenhed og ind- 
skrænkede Forstand gjorde ham til en snæver- 
sindet Bigot (et Hængehoved), og han kom al sin 
Tid til at staa under bigotte Presters Herredøme. 
«Under Fredrik den Fjerde havde Danmark usur- 
peret Slesvig, under Kristian den Sjette vilde man 
erobre Himmelen», siger Preussens Fredrik den 
Store. Midlerne, hvorved denne Erobring skulde 
foretages, vare saadanne som man kunde vente af 
en Konge med slige Indsigter og slige Raadgivere. 
Komedier og anden uskyldig eller nyttig Morskab 
blev paa det strengeste forbudt; en nøjeseende 
Censur vaagede over, at intet, der stred mod den 
rene Lære, blev trykt. Den af Holberg grund- 
lagte danske Skueplads maatte lukkes; Holberg 

selv maatte opgive den komisk-satiriske Digtning 
og slaa sig paa historisk-filosofiske Arbejder. Idet 
man med Tak erkjender det meget Gode, ja Yp- 
perlige han har frembragt ogsaa paa dette Felt, 
kan man dog ikke andet end med den danske 
Historiker N. M. Petersen harmes ved Tanken 
paa den rige Skat af Lune og lystige Indfald, der 
saaledes er bleven berøvet Efterslægten ved denne 
hellige Dumhed. Men Kristian den Sjette lod sig 
ikke nøje med at gjæte om sine Undersaatters 
Sjæle ved slige Sikkerheds-Foranstaltninger mod 
hvad der kunde besmitte deres Tros Renhed. 
Han indbildte sig, at man ikke blot kunde hindre 
Irreligiøsitet, men endog ligefrem skabe Religiø- 
sitet ved Reskripter og Forordninger paa samme 
Maade som man oprettede nye Embeder eller paa- 
lagde nye Toldsatser. Ved den berygtede Sab- 
baths-Forordning af 1735 blev det befalet, at Enhver 
i By og Bygd skulde indfinde sig i Kirken hver 
Søn- og Helligdag baade til Højmesse og Aften- 
sang; i Byerne skulde Forsømmelse heraf straffes 
med Pengebøder, som Politimester og Byfoged 
havde at inddrive efter Prestens Andragende; 
paa Landet skulde Bønderne, naar de ikke kunde 
betale Pengene, straffes med at staa i Gabestokken. 
Af hvad Art den herved fremkaldte Religiøsitet 
maatte blive, er overflødigt at sige, ligesom det er 
overflødigt at nærmere karakterisere det Stand- 
punkt af Oplysning og Indsigt i Religionens Væsen, 
hvorom slige Forholdsregler giver Vidnesbyrd. 
Jeg skal alene tilføje et Træk, for at faldende 
Billedet af Kristian den Sjettes Fromhed. I et 

Brev til en af sine Ministre fortæller han, at han 
har fundet en vis Postkontroller Schrøder dygtig 
til Kammertjenerposten hos sig. cDet er en for- 
underlig Styrelse, ja maaske er det en Direktion 
af den kjære Gud; thi Mennesket har ikke selv 
søgt derom, ej heller er han bleven os recomman- 
deret af nogen hertil». Hvilke Begreber om det 
guddommelige Forsyn at tænke sig det særlig 
sysselsat med at ansætte- Kammertjenere ved det 
danske Hof! — Kristian den Sjettes kjæreste Sys- 
selsættelse var med de kirkelige Sager; sinHoved- 
opgave som Konge saa han i Omsorgen for Under- 
saatternes aandelige Velfærd. Om Maaden, hvorpaa 
han løste denne Opgave, vil man faa en Forestil- 
ling af hvad der allerede er anført. I Hensyn til 
Maaden, hvorpaa han løste sin anden Opgave: at 
3ørge for Undersaatternes timelige Velfærd, maa 
det være nok at fremhæve, at han, ved uden Tanke 
eller selvstændig Mening at underskrive de For- 
ordninger, som de adelige Herregaardsejere i hans 
Raad forelagde ham, bragte det derhen, at den 
danske Bondestand, som under Fredrik den Fjerde 
havde opnaaet nogen Lettelse i sine tunge Kaar, 
atter nedsænkedes i en ny, endnu værre og endnu 
almindeligere Trældom, ved det saakaldte miUtære 
Stavnsbaand, der gjorde Danmarks 900 Herregods 
til ligesaamange Plantager med hvide Negere, dets 
Sogne til ligesaamange Stokhuse eller Fængsler, 
hvori Bønderne vare indespærrede for sin Levetid. 
Den Skade, som ved denne Bondetrældom bragtes 
over Danmark baade i økonomisk og i andre 
endnu langt vigtigere Henseender, var saa stor. 

at om Kristian den Sjettes og hans Ministres 
Stræv med at ophjælpe Danmarks Industri og 
Handel havde været ligesaa virksomt og vel be- 
tænkt, som det i Regelen var ilde betænkt, vilde 
det aldrig have kunnet bøde derpaa ' eller give 
Erstatning derfor. — Denne Mandsling, lige usel paa 
Sjæl som pøa Legeme, havde de mest naragtig 
overdrevne Forestillinger om sin Majestæt, sin 
ubetingede og ubegrænsede Herskerret og sit Kald 
til at agere sine Undersaatters Formynder. Han 
forlangte at betragtes som en Art Guddom, der 
thronede i et Allerhelligste, hvor den profane Hol) 
ikke engang med sine Blikke maatte trænge ind. 
Den stiveste Etikette raadede ved Kristian den 
Sjettes Hof. At stedes for Monarkens Aasyn var 
en Naade, som kun blev de højeste Rangklasser 
til Deel. Slottet blev omgivet at Jærnkjeder og 
Livgardister, som om man le vede ikke blandt de 
lojale Kjøbenhavnere, men blandt en fiendtlig 
Befolkning. Det var Skik, at man gik med Hatten 
i Haanden, naar man gik over Slotspladsen, og at 
Kjørende steg ud og stillede sig ærbødigt hilsende 
ved Vejkanten, naar de mødte de kongelige Vogne. 
Kristian den Sjettes Dronning, Sophia Magda- 
lena, en tydsk Duodezfyrstes Datter, hoffærdig 
som en Ulykke, var især virksom i at faa indført 
denne stive Etikette. Hun foragtede alt Dansk, 
og da hun aldeles beherskede sin Mand, drev hun 
igjennem, at kun Tydskere ansattes i de høje Hof- 
og Statsembeder, saa at Kongen, der vistnok son) 
de fleste af sine Porgjængere og Eftermænd af 
den oldenborgske Æt helst talte og skrev Tydsk, 

men dog var danskfødt, næsten blev som en 
Fremmed i sit eget Hus. En lang Hale af tydske 
Stodderprinser, Dronningens Venner og Frænder, 
kom efter hende til Danmark for at beriges ved 
hendes Gunst og blev allesammen formelig stop- 
pede med Pensioner og Pengegaver, til Beløb af 
flere hundred tusind Daler om Aaret. »Havde disse 
Penge endda blevet fortærede her i Landet, siger 
Dorothea Biehl, saa havde det endnu kunnet 
være hvad det var, men de tydske Prinser blev 
her ikke længer end til de havde faaet Pungen 
vel fyldt, saa gik de tilTydskland og tømte den». 
Ved en saa fornuftig anvendt Gavmildhed og ved 
den vanvittige Ødslen af Penge paa pragtfulde 
Slotsbygninger, kom det derhen, at uagtet Kristian 
den Sjettes Regjering fra først til sidst var en 
Fredsregjering, efterlod han dog ved sin Død 
Staten i Gjeld og Finantserne i Uorden. Navnlig 
Kristiansborgs Slot kostede uhyre Summer, mange 
Millioner. At lade bygge et Slot efter en slig 
Maalestok synes fra ethvert rimeligt Standpunkt 
at maatte kaldes en Forbrydelse af en Konge 
over knapt to Millioner Mennesker. AUigevel har 
den merkværdige danske Lojalitet siden regnet 
ham det til Ære. Den i sin Tid meget ansete 
danske Skolemand Rektor Oluf Worm udtaler 
i et Brev til sin Ven Nyerup sit Misnøje over, 
at denne i et af sine Skrifter havde fældet en 
ugunstig Dom over Kristian den Sjette, — «denne 
Konge, der dog lod bygge det prægtigste Slot i 
Europa». — Kongen selv lod, da Slottet var fær- 
digt, slaa en Skuepenge med en Indskrift, i 

hvilken det, til hans Berømmelse, blev sagt, at 
han havde bygget Slottet <paa sin egen Bekost- 
ning og uden at tåge en Hvid dertil af sine Under- 
saatter». Man undres paa, hvorfra han fik Pengene, 
naar han ikke tog dem af sine Undersaatters 
Lommer. Sagen var, at Kristiansborg Slot blev 
opført paa Bekostning af den saakaldte Partikulær- 
kasse, d. v. s. nogle visse engang for alle tilHof- 
holdningen henlagte" Statsindtægter, — et Slags 
Civilliste, som man nuomstunder kalder det, —hvor- 
ved selvfølgelig ikke var udelukket, at Kongen 
kunde, naar han behagede, anvende ogsaa andre 
Statsindtægter til det samme Øjemed, og ofte ogsaa 
gjorde det: han var jo Herren og havde Het til 
at rutte med Statsmidlerne som med sin private 
Ejendom. Blandt de til Partikulærkassen henlagte 
Statsindtægter hørte ogsaa Subsidier af fremmede 
Magter. Kristian den Sjette, denne gudfrygtige 
Konge, fulgte nemlig sine Forgjængeres og sam- 
tidige tydske Fyrsters Exempel: han solgte eller 
udlejede sine Undersaatter som Soldater til frem- 
mede krigførende Magter (deriblandt mange Nord- 
mænd, hvis Blod ofTredes for en Sag, der ikke 
vedkom dem Teller deres Fædreland i mindste 
Maade); han. drev den samme skammelige Trafik, 
der fremkaldte den haanende Yttring af Fredrik 
den Store, at, naar slige Soldater-Transporter 
gik over hans Enemerker, burde der betales Kvæg- 
told af dem. Det var ved Hjælp af slige Blod- 
penge at Kristiansborg Slot blev opført. Det var 
dette Kristian den Sjette forstod ved at bygge 

Slottet, fuden at det kostede hans Undersaatter 
en Hvid». 

Kristian den Sjettes Død maatte føles som 
Frigjørelsen fra et tungt rugende Tryk, en Op- 
vaagnen efter et Mareridt. De offentlige For- 
lystelser begyndte paanyt; den stive Etikette ved 
Hoffet afskaffedes; man saa ikke længer Jærn- 
kjæderne eller Livgardisterne opplantede rundt det 
kongelige Slot. Holberg udtaler sin Glæde over 
den skete Forandring og beklager, at han paa 
Grund af Alderdom og Svaghed ikke oftere kunde 
komme til Hove, hvor man nu atter kunde være 
som et Menneske blandt andre Mennesker. Fre- 
drik den Femte var en godmodig, livsglad Natur, 
venlig og nedladende mod alle, uden Hensyn til 
Rangforordningen, og fortjente forsaavidt den 
Kjærlighed, der i saa rigeligt Mon blev ham til 
Del. Men som Konge, som Hersker var han 
mindre end et Nul. Regjeringssager brød han sig 
ikke om, skjønte han sig ikke paa, tog han sig 
aldrig af med noget Alvor, medens han overgav 
sig til de raaeste sandselige Fornøjelser. Hans 
Privatliv var en Gjentagelse af Ludvig den 
Femtendes, bare endnu meget plumpere og 
mere dyrisk. Sine Nætter tilbragte han i de vildeste 
Orgier, sammen med berygtede Fruentimmer, som 
han havde sin Glæde af at pidske tilblods. Naar 
han viste sig offentlig, var han ofte i en saa drukken 
Forfatning, at han maatte ledes til og fra Vognen 
og neppe formaaede at løfte Haanden for at besvare 
de rundtom jublende Arveundersaatters underda- 
nige Hilsener. 

Sara : Historisk Indledning til Gnmdloren. 5 

Efter ham kommer da Kristian den Sy- 
vende, der var sindsforvirret, da han steg op 
paa sine Fædres Throne, og neppe havde et eneste 
lyst Øjeblik under sin lange saakaldte Regjering 
af Danmark og Norge, og saa endelig Fredrik 
den Sjette, Norges sidste enevældige Konge, — 
velmenende og hæderlig, men yderlig indskrænket 
og paastaaelig, som indskrænkede Mennesker ofte 
plejer at være, — Manden, fra hvem man har de 
bekjendte kongelige Ord: «Vi alene vide, hvad der 
tjener til vore Rigers Gavn og Bedste», og hvis 
eneprivilegerede Visdom førte til at han maatte 
afstaa det ene af sine Riger og bragte det andet 
til Afgrundens Rand, — altid virksom paa sin Vis, 
d. v. s. sysselsat med endeløse Exercitser og Pa- 
rader og med at skrive Forordninger om Knapper 
og Kvaster, Hestedækkener og Hilsninger med 
højre eller venstre Haand til Uniformshuen- 

Man skulde tro, at en slig Række af Konger 
maatte have været mere end tilstrækkelig til at 
undergrave Ærefrygten for Kongedømet, den arve- 
undersaatlige Hengivenhed , ligeoverfor det olden- 
borgske Hus. Men det var øjen3ynligt meget langt 
fra at være Tilfælde. «Har den dansk-norske 
Enevælde i Magtfylde været enestaaende i Europa», 
siger en nyere dansk Forfatter (E. Holm), «saa 
har Ærefrygten for Kongerne sikkert ingensteds 
lagt sig for Dagen i en mere til formelig Tilbedelse 
grænsende Form». Man møder ikke andet end 
Yttringer af lojal Glæde over denne ubrudte Række 
af Kristian'er og Fredrik'er, af en i Støvet sig 
nedkastende Beundring for disse store Konger, 

disse lysende Forbilleder for sine Folk, udrustede 
med en overmenneskelig Visdom til at lede og 
føre dem i et og alt, til at sørge for deres aandige 
og timelige Velfærd, saa at man kun havde at 
lægge Hænderne i Skjødet og lade sig føre. — 
Kristian den Femte, den blotte Jægermester, 
Fredrik den Fjerde, den flittige Middelmaa- 
dighed med sit urene Privatliv og sine Egteskaber 
til højre og venstre Haand paa engang, den halv- 
fjoUede Prestekonge Kristian den Sjette, 
Drukkenbolten Fredrik den Femte, den van- 
vittige Kristian den Syvende, — over dem 
alle lyder, i deres levende Live og efter deres 
Død, i et af ingen Mislyd afbrudt ensformigt Kor, 
de sterkeste Lovprisninger, — alle gjøres de til 
Gjenstand for Tilbedelse, mod dem alle lægger 
den devoteste Ærefrygt sig for Dagen i Vers og 
paa Prosa. 

Kristian den Femte sammenlignes med 
Alexander, Trajan, Hadrian; Fredrik den 
Fjerde kaldes «den Store», hans Regjering den 
«Glorværdigste»; Fredrik den Femte kaldes 
«den Tilbedede»; det heder, at han tog Scepteret 
i Salomons Alder og førte det med Salomons 
Visdom, og Dorthea Biehl maa af Rørelse ned- 
lægge Pennen, da hun i et af sine til Geheimeraad 
Biilow rettede historiske Breve kommer til at 
omtale Fredrik den Femtes Død: «Farvel paa 
nogle Øjeblik, min elskede VenU heder det, og 
saa kommer nogle Streger, og saa heder det 
videre: «Jeg var nødt til at holde op, min Bedste, 
for at komme til at græde ud». Kristian den 

Sj ettes Død fremkaldte saamange Sørgedigte, at 
de tilsammen udgjorde et Bind, der udkom under 
følgende Titel: «Det højstbedrøvede Danmarks 
Sørgedigt eller en Samling af udvalgte Vers, ypper- 
lige Inskriptioner og andre deslige Sørgeskrifter, 
som over højsalig og højlovlig Ihukommelse Kong 
Kristian den Sjette siden det høje Dødsfald og 
indtil den høje kongelige Begravelse ere udkomne». 
Alle flomme de over af underdanig Lojalitet og af 
Smagløshed. Et af dem opfordrer de norske Fjelde 
til at smelte hen eller i det ringeste at revne af 
Sorg over at en saa stor Kongemand er død. I 
en Festtale i Anledning af den samme Kong Kri- 
stian den Sjettes Fødselsdag 1744 kalder Univer- 
sitetets Rektor, den berømte Lærde Hans Gram 
Kongen «en Fyrste, som ikke en eller anden af 
Digterne opfunden Jupiter, men Gudernes Gud, 
Gud alene. Gud, der selv er Konge og Kongemes 
Fader, fylder med sin Visdom, værdiges sit Ven- 
skab, styrker med sine Lærdome, mætter med 
sine Samtaler, fylder med sin Guddomsmagt, giver 
Del i sin Virksomhedskraft, kort sagt smykker 
med sit Billede. Spør du om hans Throne? Den 
er nøje forenet med den guddommelige. Om hans 
Herskerspir? Det rækkes ham af Guds Haand. 
Om hans Planer? De udrinde fra Guds Tanke. 
Om hans Lykke? Den styrkes af Guds Yndest». 
Taleren gaar saavidt, at han antyder, at Kristian 
den Sjette lever i et Samliv med Gud, hvorved 
han inspireres. I det Hele, mener han, har der 
været et nøje Forhold mellem Kongerne af den 
oldenborgske Æt og Gud. Man vil ikke finde 

nogen anden Herskeræt, som it den Grad har 
tilbedt Gud, og, «skjønt alle Konger af denne Fa- 
milje har været udmerkede, saa synes det dog, at, 
ifølge en vis guddomelig Beslutning, har de vundet 
størst Ry, været de lykkeligste og støttet baade 
Kirken og Videnskaben mest, som have været 
prydede med Navnet Kristian*. Af alle disse er 
igjen Kristian den Sjette naturligvis den ypperste. 
— Man skulde tro, at Gram havde naaet den 
højeste Højde, hvortil en underdanig Lovtaler kan 
svinge sig op. Men endda blev han overtruffet af 
det samlede Konsistorium i et Indbydelsesskrift til 
Universitetets Sørgefest over Kristian den Sjette. 
Her anraabes den afdøde Konge formelig som en 
Helgen: «Tillad, o høj salige Fader Kristian I, at vi 
nu efter din berømmelige Apotheose vente denne 
ene Trøst af dig, at paa Grund af din Fromhed 
vore Bønner maa finde sterkere Gjenlyd hos Gud, 
hos hvem du vel altid har formaaet meget, men nu 
formaar mere end nogensinde». 

I denne Stil gaar det, som sagt, fort uden 
Afbrydelse, — altid den samme næsegrusliggende 
Dyrkelse. Selvfølgelig er nu meget af hvad der 
saaledes bringes tiltorgs i de Lovtaler, Festtaler, 
Dedikationer, Sørgedigte, Gratulationsvers til Kon- 
ger og fyrstelige Personer, hvorpaa denne Periodes 
Literatur er saa overflødig rig, blotte konventio- 
nelle Talemaader, officiel Smiger, tomme Ord, som 
der ikke kan lægges megen Vægt paa, naar det 
gjelder at komme efter den virkelige Folkemening, 
den sande Stemning ligeoverfor de lovpriste Per- 
soner. Det er klart, at en slig officiel Smiger, en 

slig Tilskuestillen af Følelser, som man lyver sig 
til, maa virke demoraliserende, allerhelst naar 
den, som Tilfældet var inden det dansk-norske 
Samfund i den her omhandlede Periode, kræves 
og ydes som en regelmæssig Tribut af alle, Høje 
og Lave, Videnskabens og Literaturens ypperste 
Repræsentanter ikke mindre end det usleste Hof- 
kryb. Usandhed og Skinvæsen er altid en farlig 
Kræftskade for ef Samfund, der æder sig dybere 
og dybere ind, om det end fra først af synes noksaa 
uskyldigt, noksaa meget indskrænket til den blotte 
Overflade. 

Men, hvad der næsten er værre endda, det 
er, at disse i det uendelige gjentagne, og, naar 
hensees til Gjenstandene, for vor Tid næsten ube- 
gribelige Lovprisninger af de oldenborgske Ene- 
voldskonger ikke blot var en udenpaahængt Stads, 
som man ikke mente saa farligt meget med, men 
at de, — med noget Afdrag hist og her, — vir- 
kelig synes at have afspejlet den raadende Tænke- 
maade og Sindsstemning. Der er ingen Grund til 
at tvile herpaa, da den samme Kongedyrkelse 
møder os, ikke blot i Festtaler og Dedikationer, 
men i private Breve og andre for OfTentlig- 
heden ikke bestemte Yttringer. Det synes virkelig 
at have forholdt sig saa, at man i Danmark med 
almindelig Glæde bøjede sig under Enevældens 
faderlige Regimente, at man var stolt af at være 
det mest absolut regjerede Folk i Europa, — at 
man saa op til sine Konger som til sande Mønster- 
mænd, at Folket^stod med foldede Hænder, i beun- 
drende Beskuelse af dette lange Tog af Kristian' er 



— 71 — 

og Fredrik'er, den ene ynkeligere end den anden, 
— at man ikke blot kaldte dem højvise, højlov- 
lige, højsalige, men virkelig troede paa al denne 
Højhed. Den berømte danske Lojalitet var ingen 
hyklet Følelse ; den synes gjennem lange Tider at 
have været den sterkeste og almindeligste af alle 
de Følelser, der hævede sig ud over det daglige 
Livs snævre Grænser. Hengivenheden for det 
oldenborgske Kongehus^ optog i sig, næsten op- 
slugte hvad der fandtes af Almenaand og Fædre. 
landskjærlighed. 

Denne Lojalitet, der for saamangtet Folk og 
ikke mindst for vort har været en Lænke om 
Foden, en ligefrem nedværdigende Fordom, er i 
sin Oprindelse en meget respektabel Følelse. I den 
europæiske Menneskeheds Barndom møder vi de 
saakaldte cgudebaarne Kongeætter»; det har været 
Ætter, som har udmærket sig ved visse arvelige 
legemlige eller ^ aandige Fortrin og i hvem man 
derfor har seet en særskilt Udstrømning eller 
Aabenbarelse af det Guddomelige. Hengivenheden 
for dem blev en Religion og havde, som alle virke- 
lige Religioner, en opløftende, samfundsstiftende 
Magt. I den senere Tid møder vi Kongeætter, 
der, om de end ikke længer gjaldt som gude- 
baarne, dog spillede en lignende overmægtig Rolle, 
saa det paa en Maade blev ved dem, gjennem 
dem at Folkene levede sit historiske Liv ; — Ætter, 
der frembragte en lang Række af udmerkede 
Mænd, i hvis Personlighed og Virksomhed Folket 
saa sit eget Væsen forklaret, lærte sig selv at 
kjende, saa sin Trang til Udfoldelse virkeliggjort. 

Hengivenheden for en saadan Æt kunde være en 
ædel og opløftende Følelse, — et Udtryk for Fol- 
kets historiske Bevidsthed, ikke for Trælesindet. 
Men nu Lojaliteten ligeoverfor en Kongeæt som 
den oldenborgske, der var fremmed af Oprindelse 
og altid vedblev at være halvvejs fremmed i Ka- 
rakter, hvis Medlemmer lige til den nyeste Tid i 
Regelen talte Tydsk, ofte neppe nok forstod Dansk, 
omgav sig helst med Tydskere som sine rette 
Landsmænd, — hvis Historie havde saa lidet ved 
sig, der kunde begeistre, — denne Lojalitet kunde 
ikke være den ægte, gammeldags; den maatte 
mere være Udtryk for en Selvopgivelse fra Fol- 
kets Side, end for Selverkjendelse og historisk 
Bevidsthed. 

Et Folk behøver Ledere under Arbejdet paa 
at opfylde sin Mission, som ikke er at tjene Penge 
eller leve fredeligt og mageligt, men at udrette 
noget til Nytte eller Glæde for den hele Menne- 
skehed; det gjelder at finde disse Ledere, og, 
naar de ere fundne, da at følge dem. De fødte 
Ledere har ofte været fundne indenfor Konge- 
ætterne; i en nyere Tid oftest udenfor. Hersker- 
evnen som andre Kald og Evner har, eftersom 
Menneskeheden er skreden længere fremad, stadig 
mere og mere ophørt at være et Slægtseje. Hos 
Oldtidens Folkeslag tales der jevnlig om Digter- 
ætter, Kunstnerætter o. s. v.; hvad der dengang 
var det sedvanlige, er nuomstunder blevet en ren 
Undtagelse. Og det er let at skjønne Grunden 
hertil: den moderne Civilisation med sin Mang- 
foldighed af Bøger og offentlige Skoler har i stadig 

videre Grad aabnet Adgang for Talentet til at 
gjøre sig gjeldende, i hvad Stand eller Slægt det 
end er oprundet; Konkurrentsen er blevet skar- 
pere, Grændserne mellem de forskjellige Samfunds- 
lag langt mere flydende end de var i gamle Dage, 
da Kulturen havde faa og vanskelige Veje for 
sin Udbredelse mod hvad den nu har, og da en 
enkelt Æt derfor saameget lettere kunde bevare 
for sig som et Særeje de Fortrin eller Færdig- 
heder, hvdraf den engang var kommen i Besid- 
delse. Men indenfor eller udenfor Kongerækken, 
— at finde den rette Leder, det er Opgaven, — 
at tåge fejl af ham, at se op som til sin Leder til 
En, der ikke har Evnen til at være det, det er en 
af de største Ulykker, der kan ramme et Folk. — 
Et Menneskes Værd kan maales efter dets Evne 
til at beundre, har man sagt. Der er en stor 
Sandhed heri. Genierne, de fremragende Aander 
er det Største vor lagttagelse kan naa til. De ere 
Menneskehedens eller det enkelte Folks Avant- 
garde paa den evige Fremadskridningens Vej. 
Hengivenheden, Beundringen for dem, - hvad 
Engelskmændene har kaldt «heroworshipping», — 
er derfor den sandeste, bedste Idealisme. Tvilen 
paa de store Mænd er, som den skotske Tænker 
Car ly le har sagt. Vantroens Fuldendelse; Middel- 
maadighedernes, Spidsborgernes Krig mod Geniet, 
hvortil vi saa ofte ogsaa nuomstunder er Vidne, er 
det værste Anarki, et Oprør mod Aanden, om den 
end nok saa meget føres i de bestaaende Institu- 
tioners, den kjære Freds og den gode Ordens 
Navn. — Men, ikke mindre vist end at herowor- 



— 74 — 

shipping ligeoverfor sande Stormænd fører opad, 
løfter og forædler, ikke mindre vist er det, at 
heroworshipping ligeoverfor saadanne Mænd, ved 
hvem der intet stort eller ophøjet er uden deres 
Rang og Titel, fører nedad, demoraliserer, degra- 
derer. Et Folks historiske Helte eller repræsenta- 
tive Mænd er, kan man sige, Produkter af dets 
Aand; men ogsaa det omvendte gjelder: Folke- 
karakteren præges og bestemmes af de Mænd, hvis 
Ledelse Folket følger, til hvem det ser op. Det 
kunde derfor ikke andet end øve en sørgelig Ind- 
flydelse paa det danske Folk, at det gjennem lange 
Aarrækker beundrede, elskede, tilbad, dyrkede som 
Halvguder en Slægt af ubetydelige Konger, et 
aandigt og legemligt forkrøblet Hængehoved, en 
sandsesløs Vellystling, en ligefrem Idiot. Det 
maatte virke til at Sandsen for det virkelig Op- 
højede sløvedes, at Maalestokken for det moralske 
Værd, den personlige Storhed blev formindsket og 
forvansket. 

Det forholdt sig nu vistnok saa, at de olden- 
borgske Enevoldskonger ofte mere i Navnet end i 
Virkehgheden styrede Staten, at deres Regjerings- 
virksomhed ofte indskrænkede sig til at under- 
skrive, hvad der blev dem forelagt af deres Ministre 
eller af StatskoUegierne. Derefter kunde man 
mene, at Styrelsens Karakter og Retning ikke be- 
roede saameget paa Kongen personlig som paa hans 
Ministre. Imidlertid, — Kongerne valgte selv sine 
Raadgivere og Redskaber. Og den gamle Regel 
sandedes nu her, at Krage søger Mage, at Middel- 
maadigheden helst omgiver sig med andre Middel- 

maadigheder og søger at holde sig den overlegne 
Dygtighed fra Livet. Paa meget faa Undtagelser 
nær var den dansk- norske Stat s^l Ministre i Ene- 
voldsperioden lidet fremtrædende Personligheder, 
blotte Rutinemennesker, uden noget frugtbart eller 
vækkende Initiativ. 

Det Statsmaskineri, der indrettedes umiddel- 
delbart efter Suverænitetens Indførelse i 1660, og 
som, paa et Par kortvarige Afbrydelser nær, ved- 
blev at holde sig, saalænge Foreningen mellem 
Norge og Danmark stod ved Magt, var et kolle- 
gialt, d. * v. s. de forskjellige' Grene af den 
indre Styrelse var henlagt, ikke under enkelte 
Mænd, men under Samlinger af flere, der i For- 
ening besluttede og i Forening bar Ansvaret. En 
saadan kollegial Styrelse har sine gode Sider. 
Den er, ifølge sit sammensatte Væsen, konser- 
vativ, langsom i Vendingen, baade uskikket og 
utilbøjelig til voldsom Optræden.- Deraf fulgte, — 
hvad der ogsaa er det bedste, som kan siges om 
den dansk-norske Enevoldsregjering, — at Lov og 
Ret under den blev respekteret i langt højere Grad 
end man skulde have ventet ifølge en Forfatning, 
der overdrog Stat og Folk til en enkelt Person 
som hans Ejendom, med hvilken han kunde skalte 
og valte efter Behag. Paa den anden Side maa 
en kollegial Styrelse, indrettet som den danske 
var, i høj Grad savne Evnen til at sætte Liv i 
Folk og til at gjennemføre vidtgribende Reformer. 
Hvor alting afgjøres i Regjeringskontorerne, og det 
ikke af en enkelt, men af flere i Forening med 
lige Ret og lige Ansvar, der kotamer det, som 

man har kaldt bureaukratisk Åand og som vi ogsaa 
nuomstunder ser adskilligt af, til sin rette Udfol- 
deise. En Styrelse, der er besjælet af denne Åand, 
ser i Regelen mere paa Formen end paa Tingen. 
Dens Konservatisme udarter gjerne til det smaa- 
ligste Pedanteri. Den er ikke despotisk voldsom, 
men til Gjengjæld saameget mere brydsom ved 
sin Tilbøjelighed til at give Forskrifter om alting, 
til at reglementere og drage ind under Ådmini- 
strationens Opsyn alle, ligetil de privateste For- 
hold. Neppe har nogen Regjering syndet mere 
end den dansk-norske Enevoldsregjering ved at 
udstrække denne sin saakaldte «landsfaderlige 
Omsorg» ud over alle rimelige Grænser. «Can- 
celliet (o: det vigtigste af RegjeringskoUegierne, 
svarende omtrent til vort Kirke-, Justits- og Indre- 
departement) er hele Statens Oberformynder>, 
heder det hos en dansk Historiker fra Slutningen 
af det forrige Aarhundrede, «der stedse behandler 
Kongens Undersaatter som umyndige og ikke alene 
foreskriver dem, hvad de skal lære, hvorledes de 
skal love, spise, klæde sig, men enddog hvad Navn 
de skal bære og hvor langt de tør gaa eller rejse». 
Det er neppe nogen Overdrivelse i denne Skil- 
dring. Værst og mest nærgaaende var Regjereriet 
under Kristian den Sjette, under hvem der 
oprettedes to nye Kollegier, — et Gen era 1 - 
kirkeinspektionskollegium, hvem Under- 
saatternes Sjæls- og Salighedsanliggender blev 
underlagt, og et General-Landøkonomi- og 
KommercekoUegium (allerede disse slæbende 
lange Navne giver Indtryk af det bureaukratiske 

Pedanteri, der sad tilrors), hvis Opgave det var 
sarge for Undersaatternes timelige Velfærd og som 
sørgede derfor ved at oprette Fabrikker, der ikke 
kunde beståa uden Statstilskud, og, ved at give 
Privilegier og Monopoler til Ødelæggelse for en- 
hver sund og naturlig Næringsdrift. Kristian 
den Sjette, hvis Flid var ligesaa stor som hans 
Forstand var liden, synes at have indbildt sig, at 
hvad det gjaldt om, det var at skrive og under- 
skrive, jo flere Reskripter og Forordninger, des 
bedre. Lovmageriet gik da ogsaa ind i de utro- 
ligste Detailler. Det blev foreskrevet, hvor man 
skulde kjøbe sine Klæder, hvorledes og hvoraf de 
skulde syes, enten af Fløjel, Silke eller Damast, 
hvorledes de skulde broderes, — alt efter den 
Plads enhver indtog i Rangforordningen. I en 
Forordning for Island forbødes det at skræmme 
Børn med den saakaldte Julesven eller Spøgelser, 
fremdeles blev det indskjærpet Presterne at advare 
mod, at man f utilbørlig udspurte Fremmede om 
Nyheder >, c hvorved mange Usandfærdigheder op- 
digtes og udblandes» m. v. 

Dette Regjereri, dette i alle Forhold paa det 
ubehændigste og utidigste indgribende Formynder- 
væsen virkede naturligvis til at lamme den private 
Foretagsomhed, det private Initiativ enddog der 
hvor det lettest og naturligst gjør sig gjeldende: 
paa Næringsdriftens og de økonomiske Interessers 
Omraade. Handelsmænd og Fabrikanter vænnedes 
til at haabe alt, ikke af sin egen Driftighed, men 
af Regjeringens Omsorg eller Gunst. Hvad der 
blev gjort, blev oftest slet gjort, tordi der overalt 

var lagt Baand paa den frie Konkurrentse og man 
stadig skulde hjælpes til at faa sine Produkter 
afsatte ved kongelige Befalinger. 

Danmark havde, forud lor Statsforandringen i 
1660, havtj et politisk Liv, Institutioner, hvor- 
igjennem Folket tog Deel i Afgjørelsen af vigtige 
Landsspørgsmaal ; det havde havt endnu levende 
Rester af en eldre Tids kommunale Selvstyrelse. 
Herpaa blev der nu gjort en grundig Ende. Ene- 
voldsregjeringen ikke blot ikke krævede nogen 
Medvirkning fra Folkets Side til Opnaaelsen af 
offentlige Øjemed; den kvalle ethvert Spor deraf, 
forfulgte enhver Tendents dertil som Yttringer af 
en oprørsk Aand, der formastede sig til at gjøre 
Indgreb i den eneprivilegerede kongelige Visdoms 
Rettigheder. Alt skulde udgaa fraoven, alt udgik 
fraoven, og Undersaatterne behandledes saalænge 
som umyndige Børn til de bragtes ned til umyn- 
dige Børns Standpunkt, vilje- og meningsløse, 
uden Sands for andet end sine bittesmaa private 
Affærer. 

Eftersom Kongens Person og hans Hof var 
den Axe, hvorom det hele Samfund bevægede sig, 
udbredte Ho f aand en sig i stadig videre Kredse 
og besmittede alle Forhold. Krybende Under, 
danighed ligeoverfor Overmænd (i dette Ords ud- 
vortes Bemerkelse), Skinhellighed og lavt Smi- 
gren bleve de sikkreste og mest søgte Veje at 
komme frem paa. Middelmaadigheden paa højeste 
Sted drog efter sig Middelmaadigheden paa næst- 
øverste og saa videre nedover. Der var, udenfor 
Videnskab og Literatur, neppe levnet noget Felt, 

hvorpaa den fremragende Dygtighed kunde vise 
sig og komme til sin Ret. Det gik da som det 
plejer at gaa i slige Fald: istedet for de virkelige 
Fortrin blev det de indbildte, — Rangens og 
Titlernes, — der gjorde sig gjeldende, og med 
dem voxede den honette Ambition, den falske 
Æresyge, ligesaa fornedrende og sløvende som den 
sande er eggende og vækkende for de gode Krælter, 
til at blive et fremherskende Træk i Samfundet, 
— en Hovedpassion, der sammen med rundmavet 
Ligegyldighed og spidsborgerlig Smaalighed delte 
Samfundet mellem sig. Hvor stor Vægt baade 
Regjering og Folk lagde paa Rangvæsenet, sees 
af de mange Forandringer, der foretoges med det, 
og den særdeles Omhu, der vistes for Ordningen 
af alle didhørende Anliggender. Der udkom en 
særskilt Forordning om det vigtige Ord Excellences 
rette Rrug, I Løbet af 40 Aar under Kristian 
den Femte og Fredrik den Fjerde blev 
Rangforordningen ikke mindre end 4 Gange 
omgjort. Regjeringen *gjorde sig en Indtægts- 
kilde af Undersaat ternes Naragtighed; den drev 
ligefrem Handel med sine Titler eller, som de 
kaldtes. Karakterer, og satte Taxter paa dem: en 
Kancelliraadstitel kostede 500 Rigsdaler, en Ju- 
stitsraadstitel 1000, en Etatsraadstitel 2000 o. s. v. 
Det maa synes os ubegribeligt, at der kunde findes 
Liebhabere til en Vare af det Værd og til den 
Pris. Men der fandtes en Overflod. Man grund- 
lagde Akademier, hyggede Kirker o. s. v. for de 
Summer, der indkom for solgte Karakterer. Der 
var dem, som offrede hele Formuer, flere Tønder 

Guid, for at opnaa en Ridderorden eller en Kam- 
merherrenøgle. Det er bekjendt, at Holberg 
jevnlig i sine Skrifter kommer tilbage til den ho- 
nette Ambition og gjør den til Gjenstand for sin 
Spot. I en af sine Epistler omtaler han den For- 
anderlighed i Smag og Sedvaner, som efter hans 
Mening var blevet raadende i Danmark i den 
seneste Tid, men føjer saa til: «En Affekt er der 
dog, hvori Nationen endogsaa udi denne flygtige 
Periode haver ladet se en stedsevarende Bestan- 
dighed, nemlig Rangsygen eller den saakaldte 
honette Ambition ;| thi det er og synes stedse at 
blive dette Folks Favoritstudium». Endda oplevede 
ikke Holberg at se Sygdomen paa sit Højdepunkt; 
Rangforordningen blev i den følgende Tid stadig 
længere, Titlerne flere og mere efterspurgte, den 
honette Ambition greb mere og mere om sig. 

Hvorledes Folket blev moralsk fornedret ved 
saadanne Indflydelser, — hvorledes Sandheds- 
kjærligheden, Almeenaanden, Sandsen for Frihed 
og Fremgang blev sat tilbage, — hvorledes en 
virkelig Træleaand med alle dens modbydelige 
Mærker bleve raadende inden det hele Samfund 
fra øverst til nederst: det viste sig fremfor alt 
tydeligt under Struensee's Ministerium og ved 
hans Fald. 

Struensee var utvilsomt besjælet af en op- 
rigtig Iver efter at udføre noget godt og stort for 
den Stat, som Tilfældet og Hofgunsten havde sat 
ham til at styre. Han havde oplyste, frisindede 
Ideer og; blandt hans Raadgivere og Redskaber 
var der flere virkelig udmerkede Mænd (som 



— 81 - 

Reverdil, Oeder, Struensees Broder). Der 
sattes i Gang eller gjennemførtes under hans kort- 
varige Styrelse (1770—72) flere gavnlige Reformer 
end under Enevoldsregjeringens samtlige forud- 
gaaende Ministerier. Censuren blev ophævet; de- 
indledende Skridt blev gjort til det store Værk: 
at frigjøre den danske Bondestand fra Hoveri og 
Stavnsbaand; Rettergangsordenen forbedredes; der 
indførtes tidsmæssige Formildelser i Straffelovene ; 
en Række skadelige Monopoler og Privilegier blev 
afskaffet (deriblandt Danmarks Monopol paa at for^ 
syne det sønden^eldske Norge med Korn, — et af 
de mest talende Vidnesbyrd om af hvad Art de 
oldenborgske Kongers «landsfaderlige» Omsorg for 
Norge var, idet Norge udsattes for at lide Hungers- 
nød, for at nogle danske Herregaardsejere i Ro og 
Mag kunde berige sig); Hof holdningen sattes paa 
en mere sparsom Fod; Rang- og Titelvæsenet ind- 
skrænkedes, og der gjennemførtes større Lighed for 
Loven og i Hensyn paa de offentlige Byrder. 

Man skulde tro, at en Styrelse, der udførte 
saameget godt, maatte have vundet Stemningen 
for sig. Men nejl Struensee's store Fejl var, at 
han glemte, at de i sig selv nyttigste Reformer 
blive unyttige eller ligefrem skadelige, naar de ikke 
ere tilbørlig forberedede hos Folket, i den almene 
Opinion, og at et Folk ved et langvarigt Tryk kan 
blive saa trælesindet, at det ligefrem elsker sine 
Lænker. Hans reformerende Virksomhed fandt 
ingen Tilslutning hos det store Publikum, medens 
den vakte Harme hos de Enkelte, hvis private 
Interesse berørtes deraf. Trykkefriheden mis- 

Sara : Historisk Indledninff til GnmdloTen. 6 

brugtes paa den mest vanærende Maade til at 
udbrede gemene Bagvadskelser, som for en stor 
Del gik ud over Ministeren selv, der havde givet 
den. Idet han indskrænkede Titel- og Rang- 
væsenet, forgreb han sig paa det eneste, som 
Spidsborgerligheden satte Pris paa udenfor det 
private Velvære. Han behandlede Undersaatterne 
som om det var voxne Mennesker, medens de var 
vant til at behandles som Børn og følte Sorg eller 
Uvilje, naar man tog Ranglerne fra dem. 

Struensee's Fald hidførtes, som kjendt, ved 
en helt igjennem uhyggelig Hofkabale, hvis Hoved- 
mænd enten var ubetydelige eller ligefrem uvær- 
dige og foragtelige Personer. Alligevel hilsedes 
denne Katastrofe med den mest uhørte, den skan- 
daløseste Jubel i alle Samfundskredse. Det sej- 
rende Koteris Hoveder overdængedes med de 
væmmeligste Smigrerier, de faldne OfTere med de 
laveste Smædelser paa Vers og paa Prosa. I 
Spidsen for dem, der beskjéemmede sig paa denne 
Maade, møder vi Navne som Suhm, Langebek, 
Tyge Rothe, — Mænd der i denne Tid gjaldt 
som Danmarks ypperste Videnskabsdyrkere og 
Tænkere. Suhm udgav sit saakaldte «Brev til 
Kongen», hvori han opfordrede til skaanselløs Straf 
over de ulykkelige Fanger, Gre verne Struensee og 
Brandt, og nedlod sig til Smigreriets dybeste Dyb 
ligeoverfor de sejrende Magthavere i slige Ord som 
disse: «Hvo ærer og ophøjer ej den farlige, men 
ærefulde Nat (o: Natten, da Struensee blev fæng- 
slet), som sønderbrød vore Lænker, som gjorde os 
igjen til et Folk. Herlige Nat! tilkommende Homerer 

og Virgiler skulle besynge dig. Saalænge danske 
og norske Helte er til, skal Juliane's og Friedrichs 
Ros (o: Enkedronning^ Juliane og hendes Søn 
Arveprinsen, i Navnet det sejrende Hofkoteris 
Hoveder) vedblive, men ej forøges, thi det er 
umueligt. Verden vil altsaa før blive til intet, end 
deres Ære forgaa». — Denne Blanding af fejg 
Forfølgelsesaand og krybende Underdanighed vakte 
ikke blot ingen Forargelse, den blev enddog almin- 
delig beundret. «Brevet til Kongen» oversattes 
paa Tydsk under Tit el: «Seltenes Denkmal pa- 
triotiseher Freymiithigkeit und grossmiithiger Ko- 
niglicher Wahrheitsliebe» (d. e. Sjeldent Vidnes- 
byrd om patriotisk Frimodighed og ædel kongelig 
Sandhedskjærlighed). Det sejrende Hofkoteri an- 
ordnede en kirkelig Takkefest, hvorved Gud skulde 
faa Del i Æren for at et uhæderligt Foretagende 
havde lykkets saa vel; Presterne lod sig, som des- 
værre saa ofte, bruge i Politikens Tjeneste, (Stru- 
ensee havde ikke vist sig som Presteven; en af 
hans Fortjenester var at sløjfe nogle af de mange 
overflødige og urimelige Helligdage), og udslyngede 
fra Prækestolene de løgnagtigste Beskyldninger 
mod den faldne Minister, saasom at han havde 
villet lade Kongen myrde, uagtet det maatte være 
indlysende for enhver, at intet kunde være hans 
Tanke Qernere, da jo hans Magt alene beroede 
paa Kongens Liv. Det gjordes til en Majestæts- 
forbrydelse, at Struensee havde tilranet sig en 
Magt, der alene tilkom den suveræne Konge per- 
sonlig, uagtet det var vel kjendt, at Kongen var 
ude af Stand til at udøve nogensomhelst Art af Magt 

og uagtet Struensee forsaavidt kun havde gjort, 
hvad Ministrene baade før og efter ham gjorde og 
var nødt til at gjøre. Kristian den Syvende, 
hvem man ofte saa i sit Vanvid knuse Vindues- 
ruderne paa Slottet og kaste Møbler ud paa Gaden 
eller i Slotsgaarden agere Hest for den Negergut, 
der var givet ham til dagligt Selskab, tiltales af 
Langebek i hans «Trende Skaldedigte» (det af 
Wessel saakaldte «Juleaftenssludder», — vi vil 
haabe, til Ære for vor Landsmand, at han dermed 
har villet betegne ikke blot dette Produkts æsthe- 
tiske, men ogsaa dets moralske Ynkelighed) i føl- 
gende Udtryk: 

cSid, Christian! fast, sid ene paa din Throne! 
En Suveræn som Du, en jordisk Gud i Norden !> 

Og saa kommer da, — som en værdig Slutningsakt 
til dette Drama, hvori RoUerne var fordelt mellem 
Fejghed, Dumhed, krybende Underdanighed, sni- 
gende Intrigantvæsen, — Dødsdomen over Struensee 
og Brandt og dens Exekution. Denne Dødsdom, 
— en uudslettelig Skamplet i den danske Historie 
(og i den norske med, forsaavidt begge Folk poli- 
tisk udgjorde et Hele), — bygget paa de tyndeste, 
mest selvmodsigende Præmisser, de øjensynligste 
Forvrængninger og Tilsnigelser, ved hvilke Kon- 
gens Person vexelvis fornedres, blotstilles og op 
højes, — er alligevel undertegnet af Mænd som 
Kofod-Ancher, Stampe, Liixdorph, Car- 
stens, — d. v. s. Landets mest ansete Mænd, 
der nød en udelt Agtelse, ikke blot for sin Due- 
lighed, men ogsaa for sin Karakters Renhed og 
Uafhængighed. En tydskfødt Statsmand, der længe 



- 85 — 

havde været i den danske Stats Tjeneste og som 
ikke var nogen Ven af Struei;isee, Grev Lyna r, 
siger om Dommen over ham: «I hele mit Liv har 
jeg aldrig seet noget jammerligere Aktstykke; man 
skulde tro, at de Danskes Hjerner havde forvandlet 
sig til lutter Grød.» 

Det er umueligt at gjennemgaa Skildringerne 
af disse Begivenheder, uden at faa et dybt Indtryk 
af, hvorledes Enevælden havde nedverdiget det 
danske Folk og hvorledes der var vendt op og ned 
paa al offentlig Moral ved den «ovenfra» udgaaede 
Styrelse. Den samme Suhm, der blev saa pa- 
triotisk henrykt over Struensees Fald, yttrer i et 
Brev fra 1774, altsaa faa Aar efter »den herlige 
Nat, somHomerer ogVirgiler skulde besynge»: — 
«Vi er og bliver dog desværre et Folk af Slaver, 
og neppe have vi været større Slaver end nu». 



IV. 

ijU-en gjaldt nu ikke alt dette fuldt saameget det 
norske Samfund som det danske? Begge Folk 
stod jo under den samme Forfatning, regjeredes 
efter det samme System. Enevoldsregjeringens 
administrative Formynderskab udstraktes selv- 
følgelig ogsaa til Norge. Ogsaa her var det den 
ledende Grundtanke, at alt maatte udgaa fraoven, 
at Styrelsen skulde blande sig ind i alle Forhold 
og regulere og reglementere ethvert Virksomheds- 
felt. Ogsaa Nordmændene behandledes som en 
Flok hjælpeløse Børn. Og begge Folk bøjede sig, 
som det synes, med den samme Villighed under 
dette sløvende Formynderskab. Den danske 
Lojalitet fandt et værdigt Sidestykke i den nor- 
ske. Nordmændene rostej sig af sin ubetingede 
Hengivenhed for det oldenborgske Kongehus og 
vilde i denne HenseendeJ ingenlunde staa tilbage 
for de danske Brødre. Det var sedvanligt, at i 
danske Lovsange eller Klagesange over levende 
eller dødej Oldenborgere blev de norske Fjelde 
anraabte om et Echo, og Eehoet udeblev ikke. 

Naar en Konge eller Prins gjæstede Norge (hvilket 
heldigvis kun sjelden skete), strømmede det alle- 
vegne over af de mest svulstige Yttringer af arve- 
undersaatlig Henrykkelse og Hengivenhed. Idet 
Holberg etsteds omtaler de norske Borgerkrige 
i Middelalderen, er det ham en patriotisk Tilfreds 
stillelse at kunne fremhæve, hvor helt anderledes 
skikkelige hans Landsmænd nu vare blevne; 
«Hvis man skal tilskrive disse Uroligheder Natio- 
nens Tilbøjelighed til Oprør, saa maa man tilstaa, 
at aldrig noget Folk er bleven mere forandret og 
ukjendeligt; thi man haver i de nyere TicJer, udi 
hele Seculis (Aarhundreder), ikke mærket ringeste 
Bevægelse, saa at, hvis de gamle Norske kand 
citeres til Exempel paa Ustadighed, saa kand de 
nyere, lige fra Reformationens Tider, fremfor alle 
Nationer paa Jorden, vise Exempel paa Bestan- 
dighed, Lydighed og Afsky for Oprør. Herpaa kan 
tjene til Oplysning hvad som er tildraget sig for 
nogle Aar siden, da en vis Nordmand formedelst 
Utroskab mod Regjeringen blev henrettet ; thi man 
fandt ikke, at en eneste af hans Landsmænd havde 
været i Ledtog med ham». (Det sigtes herved til 
den ulykkelige Poul Juul, som ved sin Bega- 
velse og Fædrelandskjærlighed havde været ea 
bedre Skjæbne værdig). I den følgende Tid var 
denne Nordmændenes urokkelige, ubetingede Tro- 
skab mod Arvekongehuset (Pudeltroskaben, som 
man nuomstunder kalder den) en Gjenstand for 
stadige Lovprisninger, paa Vers og Prosa, hos 
danske som norske Forfattere, 

Det er før omtalt, hvorledes Statsforandringen 



i 1660, ved at ophæve det danske Rigsraad og 
give den danske Adel Dødsstedet, stillede Norge 
og Danmark i en ydre statsretslig Forstand paa 
lige Fod. Forsaavidt var den til Norges Fordel, 
og det var, som det synes, udelukkende denne 
Side ved den, der gjorde Indtryk paa Nordmæn- 
dene og fæstede sig i deres Minde. 

Statsforandringen havde imidlertid andre, for 
Norges Selvstændighed mindre * heldige Følger. 
Norge blev frigjort fra den Ydmygelse at styres at 
det danske Rigsraad; det stod herefter lige med 
Danmark under den fælles Konge, der i en vis 
Forstand kunde siges at være ligesaavel norsk 
som dansk. Men dette kunde ogsaa kun siges i 
en vis d. e. i en juridisk Forstand. Faktisk var 
og blev Kongen dansk. I Danmark residerede 
han; Norge laa Qernt og besøgtes yderlig sjelden 
af Enevoldskongerne, af enkelte at dem aldrig. 
Deraf fulgte, at Hensynet til Danmarks Interesser 
fremdeles var og blev det ledende og bestemmende 
for Styrelsen. Under en Forfatning, der hvilede 
paa den Grundsætning, at Land og Folk er Kon- 
gens Privatejendom eller Patrimonium (som Kri- 
stian den Femte udtrykkelig siger i sit Testa- 
ment), maatte det blive Formaalet at eentralisere 
saa meget som mueligt, at samle alle Statens 
Kræfter, til Forheriigelse af Kongen og hans Hof, 
der hvor han havde sit regelmæssige Opholdssted ; 
et Land, der laa fjernt fra den kongelige Resi- 
dents, maatte blive behandlet efter Kolonialpoliti- 
kens Grundsætninger, d. v. s. saaledes, at man 
lagde an paa at drage den størst muelige Fordel 

af det og til Gjengjeld gjøre mindst mueligt 
for det. 

Allerede i Tidsrummet fra 1536 til 1660 var 
der udrettet ik^e saa lidet til at istandbringe 
Enhed mellem begge Riger og Folk, d. v. s. ved 
Indførelse af dansk Lovgivning, danske Retsved- 
tægter og Institutioner at fuldende den Indlem- 
melse af Norge i Danmark, hvortil Grunden var 
lagt ved Reformationen. Saalænge den politiske 
Suverænitet imidlertid var delt mellem Konge, 
Rigsraad og Rigsdag, maatte Styrelsen i Regelen 
være for svag og splittet til at gjennemføre et 
strengt Centralisationssystem : Kongens og Rigs- 
raadets Interesser faldt ikke sammen, og de mod- 
virkede derfor ofte hinahden istedetfor at sam- 
virke. Men nu, da al Magt var samlet hos Kongen, 
nu kunde der stræves med saameget større Styrke 
og Sikkerhed mod det Maal, der ifølge Tidens 
Synsmaade maatte synes saa ønskeligt og fuldt 
berettiget, ettersom jo Undersaatterne var til for 
Kongens Skyld og ikke Kongen for Undersaatternes, 
— det Maal, som Ministeren Guid berg udtrykte 
med debekjendte Ord: «Ingen Nordmand er til; 
alle ere vi Borgere af den danske Stat>, — eller, 
som man ogsaa udtrykte det: Kongens Undersaatter 
skulde føle sig, ikke som gode Nordmænd, gode 
Danske eller Holstenere, men som gode kristi- 
anske eller fredrikske Mænd, d. v. s. Hengiven- 
heden for Kongehuset skulde træde i Stedet for 
enhver anden Art af Almenaand, udjevne alle Ad- 
skillelser, opsluge enhver Følelse af særskilt 
Nationalitet hos Rigets forskjellige Folk. 

Særlig maatte det da blive Nordmændenes 
nationale Væsen det gik ud over. Dette 
nationale Væsen blev ogsaa i flere Retninger be- 
klippet og trængt tilside ved Regjeringens Omsorg 
siden 1660. I den værste Fornedrelses Periode 
havde Norge dog beholdt sin gamle nationale Lov- 
givning; Kristian den Fjerdes norske Lov, 
der udkom 1604, var i Hovedsagen kun en 
Oversættelse af Magnus Lagabøters. Herpaa 
blev der gjort en Ende af Enevoldsregjeringen. 
Kristian den Femtes norske Lov er for- 
detmeste Ord til andet stemmende med Kristian 
den Femtes danske Lov, og det blev ud- 
trykkelig paalagt Lovkoncipisterne at gjennemføre 
den størst mulige Enhed mellem begge Riger; da 
de nemlig havde een Konge og een Religion, blev 
det sagt, maatte de ogsaa have een Lov. I den 
følgende Tid blev Love og Forordninger givne 
under eet for begge Riger, saavidt det paa nogen 
rimelig Maade lod sig gjøre og ofte langt videre 
end rimeligt, idet de givne Lovregler kun lidet 
passede med Norges lokale Forhold. 

Havde Norge i Tiden forud for 1660 været 
uden Centralstyrelse, saagodtsom uden noget Organ 
for et eget politisk og national! Liv, saa blev dette 
endnu mere TiHælde efter Enevoldsregjeringens 
Oprettelse. De norske Stænder forsvandt med 
den danske Rigsdag. Ønskerne om selvstændige 
Regjeringsautoriteter for Norge, om selvstændig 
Jurisdiktion, eget Universitet, egen Hank, der kom 
frem under den nationale Bevægelse, som vi finder 
Spor af i den sidste Menneskealder før Statsfor- 

andringen, sattes tilside. Enevoldsregjeringens 
Amalgamationspolilik gik jo i den stik modsatte 
Retning af den, hvori disse Ønsker pegede. Den 
halvt opløste, uorganiske Tilstand, hvori det norske 
Samfund var sunket ned i Unionsperioden, ved- 
ligeholdtes og sattes, saa at sige, i System. Det 
gjaldt om at bringe Nordmændene endog til at 
tabe Erindringen om at de havde været et eget 
Folk, en egen historisk Individualitet. Norge ved- 
blev at være uden nogen Centralautoritet, uden 
Universitet, uden Bank, uden Hovedstad, — en 
Samling af Byer og Bygder, vidt adspredte, uden 
noget ydre Foreningsbaand, — en Krop uden 
Hjerne, uden Hjerte, hvis nærende Safter blev 
ledet over i en anden Organisme og gav Tilskud 
til en anden Organismes Blodomløb. 

I Danmark stod man, — hvor fuldstændig 
end al Styrelse var lagt i Enevoldskongens lands- 
faderlige Haand, hvor omhyggelig end Folket blev 
holdt udenfor enhver Deltagelse i offentlige An- 
liggender, — Regjeringen dog saa vidt nær, at- der 
af og til maatte flyde lidt Kundskab om dens 
Planer ud blandt Publikum, og at disse Planer, i 
Mangel af en virkelig offentlig Diskussion, idet 
ringeste blev gjort til Gjenstand for Kandestøberier 
i Værtshuse og private politiske Kollegier. Regje- 
ringen kaldte sig dog dansk, dens Formaal maatte 
dog være at forøge Danmarks Magt, at fremme 
Danmarks indre og ydre Udvikling. I det ringeste 
i Hovedstaden, inden de Regjeringen nærmest 
staaende Kredse maatte der dog røre sig et Slags 
Interesse for Statssager, et Slags historisk Liv, 

saa at sige, en Følelse af, at man havde fælleds 
Opgaver udover Familjelivet og det daglige Mad- 
stræv. I det fjerne Norge derimod blev man 
helt og holdent styret uden at vide hvorhen; Re- 
gjeringens Pohtik drejede sig i Regelen om For- 
maal, der var Norge fuldkommen fremmede og 
uvedkommende; Norge havde ingen Interesser at 
gjøre gjeldende, eller, om det havde nogen, toges 
der ikke Hensyn til dem; dets Opgave var kun at 
tilskyde Penge, Soldater, Matroser ; dets Tilværelse 
i politisk Henseende en fuldkommen navnløs; dets 
Rolle en stum Tjeners. 

Man skulde herefter tro, at Enevoldssystemets 
Virkninger var endnu mere ødelæggende for Norge, 
i moralsk og national som i økonomisk Henseende, 
end for Danmark. — Vi har set, hvorledes det norske 
Folk i Reformations-Aarhundredet syntes at have 
tabt baade Vilje og Evne til at raade for sin egen 
Skjæbne, hvorledes dets historiske Liv pulserede 
næsten umerkeligt, hvorledes dets Nationalbevidst- 
hed, dets Følelse af at være et eget Folk syntes 
ved at udslukkes. Vi skulde nu paa Forhaand 
finde det rimeligt, at disse Rester af Liv heller 
maatte være gaaet helt til Grunde end at de skulde 
kunne udvikle sig til en ny Blomstring — , i Aar- 
hundreder, tilbragt i en faktisk fuldstændig Af- 
hængighed af et andet Land, under en Styrelse, der 
behandlede Dndersaatterne som Børn, — uden poli- 
tiske Interesser, uden offentligt Liv, uden Forenings- 
baand, berøvet enddog de nødtørftigste Organer for 
en selvstændig Udvikling, — viJje- og meningsløst 
draget med i poHtiske Foretagender, der ikke ved- 

kom Folket og hvorom det ingen Kundskab fik. 
Det skulde synes rimeligt, at de samme Indfly- 
delser, der under Enevoldsregjeringen virkede saa 
kuende paa Almenaand og offentlig Moral hos det 
danske Folk, maatte have virket paa samme 
Maade ogsaa hos det norske. Det skulde synes 
rimeligt, at, ved de mange Baand, der knyttede 
de saakaldte højere Samfundsklasser i Norge, 
Embedsmands- og Borgerklassen, til Danmark, og 
som Regjeringen sørgede for stadig at forstærke 
og forflere, maatte disse Samfundsklasser, som 
ifølge denne Tidsalders Oplysningsforhold alene 
kunde være Bærere af en bevidst norsk National 
aand, blive mere og mere uskikkede for denne 
Opgave, — at den Patriotisme, som tilsidst blev 
levnet i Norge, snarere maatte være dansk end 
norsk eller i det højeste et Slags provinsiel Sær- 
følelse, uden Styrke eller Spirekraft, naar den 
løsgjordes fra Helstaten, hvortil den var knyttet, — 
at Folkets Tænkemaade maatte blive merket af det 
Trælesind, som Enevoldsregjeringens Grundsæt- 
ninger og Praxis var saa vel skikket til at ind- 
prente, — at Evnen og Viljen til Opoffrelse, Følel- 
sen for Landets Ære, Troen paa dets Fremtid 
maatte rent forkomme ved en Åfhængighed, i hvis 
Ly alene Egoisme og Materialisme syntes at kunne 
trives paa Bekostning af alle ædlere. Instinkter. 

Vi ser da ogsaa, at Fremmede, der af Norges 
senere Historie kun kjendte deydre,mestiøjnesprin- 
gende Kjendsgjerninger, fra først af ikke vilde tro 
paa Rejsningen i 1814, at de betragtede den som 
et blot og bart Værk af den oldenborgske Prins 

Kristian Frederiks og hans personlige Tilhæn- 
geres Opviglerier, hvori Folket selv ingen Del havde. 
Karl Johan udtalte for de europæiske Stormag- 
ters Kommissærer, der var sendt til ham for at 
mægle mellem ham og Nordmændene, inden han 
begyndte sit norske Felttog, at han ikke troede 
paa, at et Folk, der siden 1660 havde staaet 
under Svøben af en mere uindskrænket Magt end 
Sultanens i Konstantinopel, nu i en Haandeven- 
ding skulde have faaet en slig Tørst efter poli- 
tiske Rettigheder, at det vilde sætte alt ind paa 
at hævde den i Ejdsvold givne Forfatning. En 
svensk Politiker, Grev M. Anckarsvård, skrev, 
da han havde faaet Underretning om Kielerfreden 
(hvorved Norge afstodes til den svenske Konge 
«med fuld Ejendomsret og Suverænitet»); «Saa 
nu er da Norge visselig vorll Om Nordmændenes 
Sindsstemning tales der vel forskjelligt ; men ikke 
tror jeg at de gjør nogen Modstand. Hvad andet 
skulde de vel kunne kræve end Korn ogBrændevin?» 
(Hvad åmna de båttre begåra an såd och brånnvin). 
Vi ved, at svenske Politikere længe bagetter 
havde ondt for at frigjøre sig fra den Forestilling, 
at Norge i 1814 havde været et let Bytte, og at 
det kun ved et Tilfælde slåp dem af Hænderne. 
Vi kan ikke undre os derover. Det maatte synes 
dem noget vidunderligt, at et Folk, der gjennem 
saa lange Tider tilsyneladende uden Misnøje havde 
fundet sig i at være afhængigt og umyndigt, paa 
engang skulde have faaet baade Evne og Vilje til 
til at raade sig selv. Det er ikke frit for, at hvad 
der skete i 1814 ogsaa for os har staaet som 

noget halvvejs mirakuløst, en Opvaagnen som ved 
et elektrisk Stød, der pludselig sætter alle Kræfter 
i Bevægelse. For endel kommer nu dette af, at 
vi har set disse Begivenheder paa Afstand i et 
idealiseret (forskjønnende) Lys. Vi er taknemlig 
for hvad der blev udrettet i 1814 og bør saa være. 
Vi er derfor tilbøjelig til at overse, at ikke alt det 
blev naaet, som kunde været naaet, eller at det 
ialfald ikke- blev naaet paa den rette, virknings- 
fuldeste Maade. Norge fik i 1814 Valget mellem 
at være og ikke være, saaledes stillet som det kun 
sjelden stilles et Folk. Det var et Øjeblik, da 
»det vidunderlige« kunde have skeet, — det, som 
med eet Slag samler et Folk bedre end Aarhun- 
dreders Arbejde i det Stille. Det »vidunderlige« 
skete ikke. Det store Øjeblik blev ikke helt for- 
spilt, men heller ikke helt udnyttet. Vi ser i hvad 
der skete i 1814 nok af Vidnesbyrd om, at de 
Forhold og Tilstande, som er bleven skildret i det 
foregaaende, havde sat sine dybe Mærker i Folkets 
Tænkemaade. Vi møder nok af Uklarhed over de 
Krav, de Forpligtelser, der staa klart og sikkert 
hos ethverl Folk med en nogenlunde udviklel 
Æresfølelse. Den nationale Afhængigheds, den 
politiske Umyndigheds, det landsfaderlige Regi- 
mentes Vaner og Forestillinger havde faaet god 
Tid til at rodfæste sig hos Nordmændene; de lod 
sig ikke afstreife i en Fart, som man tager af en 
gammel Klædning for at iføre sig en ny. »Lyd- 
rigefantasienc var paafærde i 1814; — den har, 
som vi en og anden Gang faa føle, endnu ikke 
udspilt sin Rolle blandt os. Det viste sig, at 

Kongetroskabens, Arveundersaatlighedens Lænker 
fremdeles sad Folket om Eoden, medens det 
kun altformeget skortede paa den Samfølelse, den 
indbyrdes Tillid og Forstaaelse mellem Folkets 
forskjellige Klasser, der skulde have gi vet det den 
rette Handlekraft, men som ikke godt kan udvikle 
sig under saadanne Tilstande som de, hvorunder 
det norske Folk havde levet forud for 1814, — 
uden Midtpunkt, uden Organer for en selvstændig 
politisk og historisk Tilværelse. — Paa den anden 
Side er Grev Wedels velkjendte Ord, at 
Nordmændene ingen Ære har af Begivenhe- 
derne i 1814, at deres Forhold var uden Kraft, 
uden Mod, at det var bare Skryt altsammen, -- 
uretfærdige og et Vredesudbrud af en ensidig 
Partiaand, hvorpaa ingen Vægt skal lægges. Hvad 
der udførtes i dette Mærkeaar i Norges Historie, 
vilde aldrig have været udført, saafremt ikke 
Nationalaanden hos Nordmændene havde været 
vakt til et fornyet Liv, saafremt ikke en Enthusias- 
mens Strømning havde gaaet gjennem Folket og 
styrket dets Selvfølelse. De svenske Politikere, der 
mente, at Rejsningen i 1814 bare var on Frugt 
af Enkeltmands Opsvigleri, vilde have vurderct 
den bedre og sparet sig selv for en Skuflfelse, 
saafremt de havde kjendt lidt mere til Norges 
seneste Historie og ikke var bleven staaende ved 
denne ene Kjendsgjerning, at Landet i saa og saa 
lang Tid havde været regjeret som en Provins af 
et andet Lands enevældige Konger. De vilde, ved 
at trænge lidt indenfor Overfladen, have seet, at 
der, medens alt forblev uforandret i det ydre, var 

foregaaet en stor Forandring i det indre. De 
vilde have seet, at Rejsningen i 1814 kun fort- 
satte en Rejsning, der var begyndt længe forud, 
og at den følgelig ikke savnede de Rødder hos 
Folket, uden hvilken den ikke kunde have ført til 
noget varigt Resultat. Denne forudgaaende Rejs- 
ning, denne Vækkelse af Nationalaanden hos Nord- 
mændene til et fornyet Liv, var i Slutningen af 
det forrige Aartitindrede tydelig nok og velkjendt 
for Enhver, der havde Evne og Lejlighed til at 
iagttage paa nærmere Hold. Herom er der mang- 
foldige Vidnesbyrd, som vi siden skal komme til- 
bage til. Her skal bare ét nævnes. Historikeren 
S u h m, der var dansk født og opdraget, men som 
tilbragte flere af sin kraftigste Manddoms Aar i 
Norge og følgelig kjendte godt begge Folk, udtaler 
etsteds, at »de Norske føler mere, at de er et 
Folk, end de Danskec Saaledes vilde man umulig 
have kunnet talt i Reformationsaarhundredet, da 
den danske Patriotisme træder saa klart frem og 
viser sig saa virksom baade i Literatur og Politik, 
medens man maa lede efter Ytringerne af den 
norske som man leder efter Gløder i Asken paa 
et udslukt Brandsted. — Der var altsaa foregaaet 
et Omsving. Nordmændenes nationale Selvfølelse 
havde voxet, medens Danskernes snarere havde 
minket af. RoUerne var paa en Maade byttet om. 
I Slutningen af det 18de Aarhundrede var Nord- 
mændene de aktiveste af de to Folk, fremfor de 
Danske besjælede af en frejdig Tro paa sit Lands 
Fremtid, medens vi i det sextende Aarhundrede 
kun møder sløv Ligegyldighed hos dem eller 

Sara : Historisk Indledninf til Grundloven. 7 

afmægtige Klager over Norges » Alderdom». Hvori 
havde nu dette Omsving sin Grand ? Hvoraf kom 
det, at den indre Udvikling blev saa forskjellig 
hos Nordmænd og Danske, medens begge Folk 
levede under den samme Styrelse, regjeredes efter 
det samme System? Hvoraf hentede den natio- 
nale Selvfølelse hos Nordmændene Næring og Væxt, 
under Forhold, der syntes at maatte virke kuende 
paa enhver aandig Kraft, udtørrende paa alle Livs- 
kilder? Disse Spørgsmaal skal vi søge at give 
Svar paa. 

Vi nævner først, — ikke fordi det er det vig- 
tigste, tvertom! men det hører med, — at Norge 
siden Statsforandringen i 1660 gik fremad i 
materiel Henseende, og det langt raskere end 
Danmark, uagtet, forendel maaske netop fordi 
det blev forsømt af Regjeringen, medens Danmark 
ved alle Lejligheder skulde drages frem og be- 
gunstiges paa dets Bekostning, Ved Suverænite 
tens Indførelse havde Norge ikke meget over det 
halve af Danmarks Folkemængde; i Slutningen af 
forrige Aarhundrede var Forskjellen kun liden, 
omtrent som nu*). Norges Folkemængde havde i 
Mellemtiden voxet jevnt, medens Danmarks i lange 
Aarrækker stod stille eller endog gik tilbage. 
Norges Næringsveie, særlig dets Handel og Skibs- 
fart, tog i det samme Tidsrum et stort Opsving 
Norge havde i Slutningen af forrige Aarhundrede' 
langt flere og større Skibe i Søen end Danmark' 
medens det omvendte havde været Tilfælde i det 



*) I begge Tilfælde regnes Slesvig ikke med. 

syttende og endnu mere i det sextende Aar- 
hundrede. De norske Byer udfoldede i Regelen 
en livlig Virksomhed, medens de Danske, paa 
Kjøbenhavn, Regjeringens Kjæledægge, nær, førte 
en hensygnende Tilværelse. Norges Udførsel over- 
steg i Værd meget Danmarks, og, ifølge en paa 
adskillige Fejlslutninger hvilende Handelsbalanee, 
forestillede man sig i forrige Aarhundrede sed- 
vanlig, at Norge stadig tjente Penge paa sin Handel, 
medens Danmark stadig tabte, saa at Danmark 
alene opretholdtes ved Norges Overflod. Allerede 
Holberg udtaler denne Forestilling, som længe 
efter uimodsagt vedblev at have Kurs, idet han 
siger: «Danmark har kunnet ansees som en høj 
Sø, der styrter idelig Vand ned i det store Hav, 
som aldrig kommer tilbage, og Norge som en Flod, 
der falder igjen udi samme Sø, og derved hindrer, 
at den saa hastig ikke kan udtørres». Det er let 
at skjønne, hvorledes en slig Forestilling, naar 
den fik almindelig Indgang, kunde bidrage sit til 
at løfte Nordmændenes nationale Selvfølelse lige- 
overfor de Danske og styrke hos dem Troen paa 
deres Lands Evne til at staa paa egne Ben, om 
det gjaldt. Det er ogsaa sikkert nok, at den 
endnu i 1814 spillede en vis Rolle og ydede Selv- 
stændighedsmændene en Støtte under deres modige 
Gjerning. løvrigt udtrykte det holbergske Billede, 
om ikke hele Sandheden, saa ialfald en god Del 
af den : de norske Statsindtægter gik til Danmark 
og af dem vendte saare lidet tilbage, saa at for- 
saavidt Danmark virkelig var som en Sø, der næ- 
redes ved den fra Norge kommende Elv. 

Det norske Folks Ulykke i Reformations- 
perioden var, som før fremhævet, at det varbleven 
et Bondefolk. Det holdt sig sundt og sterkt i sin 
Kjerne, men det var bleven som en Slamme uden 
Grene, Løv og Frugter. Det savnede Organer, 
hvorigjennem det kunde træde i virksom Forbin- 
delse med Udenverdenen, drage Næring til sig af 
den europæiske Kultur og derved voxe og lid- 
vikles. I Oldtiden havde det havt saadanne Or- 
ganer i sit talrige Aristokrati; i Retormationstiden 
var der ingen længer: den gamle Adel var uddød, 
Borgerstanden var faatallig og fattig, kuet ved det 
hanseatiske Handelsvælde, Embedsstanden næsien 
bare sammensat af Landsprester, der levede spredt 
om blandt Bønderne, delte deres Kaar og ikke i 
nogen Henseende kan antages at have staaet meget 
over dem. — Nu fik Norge, ved Handelens og 
Skibsfartens Opblomstring i det syttende og attende 
Aarhundrede, en nogenlunde talrig og velhavende 
Kjøbmands klasse, der stod i livlig Forbindelse 
med Udlandet, navnlig England, og derigjennem 
maatte føres nærmere til de almene Kulturbevæ- 
gelser end Bønderne i sine aflukkede Bygder. 
Samtidig hermed blev dets Embedsstand ud- 
viklet baade i en indre og en ydre Forstand; til 
Geistligheden kom en civil-juridisk Embedsetat, og 
begge disse Klassers intellektuelle Standpunkt løf- 
tedes ved de stigende Fordringer, der stilledes til 
dem, navnlig efterat Embedsexamen ved Kjøben- 
havns Universitet var bleven paabudt, først for 
geistlige, siden ogsaa for juridiske Embedsmænd. 

Paa denne Maade voxede lidt efter lidt den 

Sum af Oplysning, der fandtes iodeD Landets 
Grænser, hvilket selvfølgelig var en Hovedbetin- 
gelse for Udviklingen af en mere virksom, mere 
bevidst Nationalaand. Jo højere Oplysningen steg, 
des mere maatte den føre til Eflertanke over 
Rigernes indbyrdes Forhold, aabne Øjet for Ulig- 
heden i Vilkaar, Uligheden i Karakterer, der gjorde 
Helstatsforbindelsen mellem Rigerne til en una- 
turlig Tvang, — des mere almindelig maatte hi- 
storisk Læsning blive, hvorved igjen Minder vaktes 
eller vedligeholdtes, der ikke saa let lod sig for- 
ene med en sløv Slaaen-sig-tiltaals ved det Be- 
staaende. 

Paa den anden Side har Aanden inden Penge- 
og Forretningsmændenes Kreds, inden det saa- 
kaldte Bourgeoisie i egentlig Forstand, altid og 
overalt, enddog i Samfund med et sterkt bevæget 
aandigt Liv, en rig, aldrig afbrudt historisk Tra- 
dition, vist sig at være merkeligt lidet ideal, lidet 
patriotisk. Saameget mere maatte dette være 
Tilfælde under Forhold som i Norge, hvor Handels- 
aanden paa de fleste Steder kunde brede sig 
aldeles uhindret eller uberørt af højere Interesser. 
Der tales ofte nok om den «lede Haandelsaand» 
i de norske Byer i Slutningen af forrige og Be- 
gyndelsen af dette Aarhundrede, og det er troligt 
nok, at den ogsaa virkelig har været i en used- 
vanlig Grad materialistisk og selvgod. 

Den norske Borgerstand, der dannede sig 
under Foreningen med Danmark, var for en stor 
Del af fremmed Oprindelse. Danske og endnu 
hyppigere tydske eller slesvig-holstenske Kjøbmænd 

flyttede ind i de norske Byer og naaede ofte, ved 
sine gode Fort>indel8er, frem til en toneangivende 
Rolle inden disse. Dansk var siden Reforma- 
tionen blevet Bybefolkningens Talesprog, og herved 
blev den, hvad enten den var af norsk eller nden- 
landsk Oprindelse, adskilt som ved en dyb Kløft 
fra det øvrige Samfand, saa at den stod ligeoverfor 
det som halwejs fremmed. 

Det samme gjaldt nu, tildels enddog i høgere 
Grad, om Embedsmandsklassen. I den første 
Tid efter Reformationen medførte Norges Mangel 
paa lærde Skoler og dets i andre Henseender for- 
komne og forsømte aandige Tilstande, at danske 
Mænd hyppig indsattes i norske Embeder. Siden, 
da Norge blev bedre istand til at forsørge sig selv 
i saa Henseende, vedblev det dog at være sed- 
vanligt, at Embeder i Norge overdroges til Danske, 
medens omvendt Nordmænd hyppig ansattes i 
i Danmark. Regjeringen maatte jo stille sig og 
stillede sig med stadig klarere Bevidsthed det 
Formaal at blande begge Folkene saavidt mueligt 
sammen, saa at de kunde bedre lære at føle sig 
som eet. — Til enhver Tid under Foreningen med 
Danmark var derfor den norske Embedsmands- 
klasse sterkt isprængt med danske Elementer, 
navnlig i dens højeste, ledende Kredse. Om de 
norskfødte Medlemmer af Klassen gjaldt det, ikke 
mindre end om de danske, at de havde tåget sine 
Examener ved Kjøbenhavns Universitet ; de havde 
tilbragt sine gladeste, betydningsfiildeste Aar i 
Danmarks Hovedstad og der ofte knyttet Venskabs- 
og Frændskabsbaand for Livet. Jo højere de stod 

i aandig Henseende, des sterkere maatte de føle 
sig hendragne til Minderne fra dette Ungdomsliv, 
tilbragt mellem Kammerater, danske som norske, 
i Studier eller Kiublivets aandige Adspredelser, 
medens de maatte føle sig næsten som fremmede, 
landsforviste, naar de sad hjemme som Embeds- 
mænd i den ensomme norske Landsbygd eller i 
den norske Smaaby, hvor Alles Sind var optaget 
af Fragter og Tømmerpriser. 

Eftersom de saakaldte højere Samfundsklasser 
i Norge voxede i Tal og Magt, blev de ogsaa bedre 
istand til at deltage i det Aands- og Kulturarbejde, 
som ved Sprogfællesskabet var blevet et fælles for 
det danske og norske Folk. I Tidsrummet fra 
1536 til 1660 tog Nordmændene liden eller ingen 
' Del i dette fælles Aandsarbejde. Det var dengang 
endnu kun faa norske Studenter, og mange af 
disse vedblev længe efter Reformationen, ifølge 
gammel Vane, at søge, ikke til Kjøbenhavn, men 
til Rostock eller andre tydske Universiteter. Man 
har ogsaa fra denne Periode en Literatur paa 
Dansk, tilblevet i Norge og ved Nordmænd; Pe- 
riodens to mest fremtrædende norske Forfattere 
er allerede før nævnt: Absalon Pederssøn og 
Peder Klaussøn. Men denne Literatur blev i 
Samtiden lidet udbredt, lidet kjendt; de fleste af 
dens Værker henlaa utrykte og er først i den 
nyeste Tid blevet dragne ud af sin Glemsel. Den 
har desuden fordetmeste en meget lokal Karakteer : 
det er fordetmeste Reskrivelser over Landet, Dag- 
bogsoptegnel9er eller Oversættelser af de gamle 
norske Love og Sagaer. Den er mest en Efter- 

klang efter Norges gamle nationale Aandsliv og 
indeholder lidet eller intet af Spire eller Tegn til 
en ny, fremadskridende Aandsberægelse. — Efter 
Statsforandringen i 1660 blev det snart ander- 
ledes. Tallet paa de norske Studenter voxede nu 
sterkt og de samledes bedre end forhen; Kjøben- 
havns Universitet blev nu det Sted, hvor alle 
Nordmænd, der søgte en højere Dddannelse eller 
hvis Maal var at komme .ind paa Embedsbanen, 
søgte hen. Der kommer nu en Tid, da Norge og 
norsk Folkejendomelighed ikke blot forholder sig 
passivt modtagende, paavirket, eller saa at sige 
vigende tilbage for de fra Danmark udgaaende 
Kulturindflydelser, men givende, skabende, udfol- 
dende sit eget Væsen. — Det første Navn, der 
møder os her, — det første i Tid som i Rang, — 
er Holberg's, — et enkelt Navn, men som ved 
sin Storhed opvejer mange, — Grundlæggeren af en 
ny Literatur, Reformatoren paa saamange af Åands- 
livets Felter, — blandt alle den dansk-norske, 
nyere danske og nyere iibrske Literaturs Forfat- 
tere den, som til denne Dag har øvet den dybeste, 
mest vidtgribende Indflydelse paa begge Folk. 
Efter Holberg kommer TuUin, ogsaa en Nord- 
mand, der gjør Epoke i Literaturen, om end paa 
et langt snævrere Omraade og med langt mindre 
vidtrækkende Virkning. Og saa endelig Wessel 
og hele Rækken af det norske Selskabs Dig- 
tere og Kritikere, højt ansete, toneangivende i 
sin Tid. 

Denne Nordmændenes fremragende Deltagelse 
i den fælles Literatur er det bedste Minde fra 

Foreningstiden, — det, hvorved man nuomstunder 
helst og naturligst dvæler. Det var en Hæder for 
Folket og opfattedes ogsaa som en saadan i Sam- 
tiden, — tjente altsaa forsaavidt til at styrke 
Nordmændenes nationale Selvfølelse. Men det var 
i det danske Sprog at disse norske Forfattere 
optraadte; de brød nye Baner, der udgik fra dem 
et nyt Livspust, men alt dette skete inden en 
Literatur, en Aandsverden, som kaldtes den 
danske og med Rette kaldtes saa, fordi den 
havde sit Hjem og sin Rod i Danmark og hos det 
danske Folk; de fleste af dem tilbragte sit Liv i 
Danmark, skrev med Tanken væsentlig henvendt 
paa det danske Publikum og havde ingen eller 
idetmindste ingen klar Bevidsthed om en paa 
Nalionaliteten hvilende dybere Adskillelse mellem 
dem og deres danske Medarbejdere paa Litera- 
t urens Omraade. Man har i Nutiden erkjendt en 
saadan dybere Adskillelse; man har erkjendt, at 
en umiskjendelig Overensstemmelse i Smag og 
Aandsretning, et fælles Karakterpræg, der har sin 
Rod i en særskilt Folkejendomelighed, forbinder 
Holberg, TuUin og det norske Selskabs 
Digtere til en for sig selv staaende Gruppe inden 
den dansk-norske Fællesliteraturs Mænd. Men for 
Samtiden stod dette langtfra klart. Man iagttog 
forskjellige Smagsretninger, stridende Skoler, men 
førte ikke] Striden tilbage til denne dens rette 
inderste Grund. — Det norske Folk, der i Refor- 
mationstiden var som en livløs Krop uden Bevæ- 
gelse, havde atter faaet et Hjerte; men dette 
Hjerte slog (for at bruge et kjendt Udtryk) paa 



— 106 — 

paa fremmed Grund. Den norske Nationalitet var 
paa en Maade atter bleven vaagen og virksom, 
men den sejlede under fremmed Flag, og var ikke 
bleven sig saaledes bevidst i sin Ejendommelig- 
hed, at den krævede eget Flag, at den havde Trang: 
eller Evne til at gaa sine egne Veje. 

Der stod paa en Maade to norske Sam- 
fund ved Siden af hinanden, — et nyt, bestaaende 
af Embedsmænd og Byborgere, et gammelt,. 
Bondestanden. — Det nye var for en stor Deel 
først bleven til under Foreningen med Danmark; 
det havde optaget i sig fremmede Elementer, som 
blev, om ikke i Tal, saa desmer i andre Hen- 
seender de overvejende; dets Sprog var dansk, 
dets Traditioner for en god Del ligesaa; det var 
med de sterkeste Baand knyttet til Danmark; det 
levede i et aandigt Samliv med Danmak. Dette 
Samfund var det vaagne, det virksomme, det 
fromadskridende, — det, der i en udvortes For- 
stand, ligeoverfor den øvrige Verden, repræsen- 
terede Nationaliteten. — Bag det stod det gamle 
Samfund, der hvilede paa helt national Grund, 
hvis Sprog og Kultur (thi det havde en særskilt 
Kultur) stod i ubrudt Sammenhæng med Landets 
eldre Storheds- og Glandsperiode, men som havde 
draget sig tilbage i sig selv og stod paa en Maade 
udenfor Sammenhængen med Tidens fremadskri- 
dende Bevægelse. 

Begge Samfund var paa sin Vis norske, 
kaldtes saa og betragtede sig selv saa. Men 
allerede dette, at de var adskilte, at de var to, 
viser, at ingen af dem helt kunde svare til Navnet. 

Bondesamfundet var ved sin Oprindelse og sine 
Traditioner det egte-nationale ; men dets Nationa- 
litet var som en død Skat, et Arvesølv, gjemt 
under Laas og Lukke og som med alt sit Værd 
kan være værdiløst, fordi det ikke kommer i 
Cirkulation. Embedsmands- og Borgersamfundets 
Norskhed var en virksom, fremadskridende og 
forsaavidt en sandere; men ifølge dette Samfunds 
Traditioner og historiske Stilling til Danmark til 
den ene Side, Norge til den anden maatte den 
være og var den ogsaa gjennem lange Tider uklar 
og halv, uden Dybde og derfor uden den rette 
Spirekraft. 

Mellem begge Samfund lagde forskjelligt Sprog 
og forskjellig Kultur en dyb Kløft. — Denne Kløft 
var til ingen Tid saa dyb, at de jo ikke paa en 
Maade erkjendte og følte sig som hørende sam- 
men. Norske Embedsmænd og Bymænd lærte, 
under det lange aandige og politiske Samliv med 
Danmark, at betragte sig paa engang som Lands- 
mænd med sine danske Standsfæller og med de 
norske Bønder; men til enhver Tid synes Lands- 
mandsskabet med disse sidste at have været det, 
der i Regelen drog længst og havde den største 
Magt. Midt under Norges dybeste Fornedrelse 
synes Nordmandsnavnet dog aldrig at have været 
et Navn, man undsaa sig ved (som Tilfældet blev 
med det danske Navn ligeoverfor Tydskerne i det 
18de Aarhundrede). Mindet om, hvad Norge 
engang havde været, uklart og ufuldkommet som 
det var, synes dog forsaavidt at have givet til-, 
strækkelig Støtte ligeoverfor den nedslaaende Be- 

tragtning af hvad Norge var blevet. De Nord- 
mænd, der talte dansk, talte det ialfald paa en 
anden Maade, med en Åkeent og Udtale, der 
stemte overens med Sproget hos de norske Bønder. 
Deres Karakter og Væsen var præget af de samme 
Livsforhold, den samme Natur, som disses, og en 
Natur som Norges præger dybt. Denne Overens- 
stemmelse i Væsen, dette fælles Grundpræg af en 
sterk Natur, som sammenknyttede alle Nordmænd, 
baade de, der hørte til det nye, og de, der hørte 
til det gamle Samfund, havde altid mere at betyde 
end de Baand, der knyttede norske Embedsmænd 
og Bymænd til deres danske Aandsfæller. Nord- 
mændene, med sin haardere Mundart, sin haardere 
Karakter og det Ry for personlig Kraft, som de 
havde bevaret fra Oldtiden, synes ikke at have 
havt synderlig vanskeligt for at gjøre sig gjeldende 
ligeoverfor de blødere Danske, og det endog paa en 
Tid, da Norge stod paa det laveste Punkt, hvortil 
det nogensinde kom, og var lidet agtet i Sammen- 
ligning med Danmark. Engelskmanden Moles* 
worth, der skrev sin bekjendte Bog om den 
danske Stat ikke længe efter Enevoldsmagtens 
Indførelse, i Slutningen af det syttende Åarhun- 
drede, siger om Nordmændene, at »de ere haard- 
føre, arbejdsome og hæderlige Folk, der nyder 
Anseelse hos andre og agte sig selv langt bedre 
end de Danske, hvem de kalde med et Slænge- 
navn Juter< . Holberg siger om sine Landsmænd, 
at de, >saasom de leve under et andet Klima, 
differerer (adskille sig) meget fra de Danske, baade 
i Humeur og Sæder»; og naar han saa gaarover 

til nærmere at skildre de to Folks Karakter, stiller 

ham dem næsten i en fuldkommen Modsætning 

til hinanden, idet han fremhæver som det mest 

iøjnefaldende Drag i de Danskes Nationalvæsen 

deres »Mediocritet«, d. v. s. dette, at de ikke gaa 

til nogen Yderlighed enten i Dyder eller Laster, 

men holde sig til den jevne Middelvej, medens 

han om Nordmændene siger, at »det som kaldes 

Middelmaadighed har liden Sted blandt dem, men 

de som ere gode ere i høj Grad gode, og de som 

ere onde i en høj Grad onde«, — og, idet han, 

ligesom Wessel siden, bebrejder de Danske 

deres Tilbøjelighed til at »admirere (beundre) alt 

hvad der kommer fra fremmede Steder* , medens 

Nordmændenes Arvesynd heller skulde være, at 

at de »paa Grund af sine store Kvaliteter og 

Sindets Gaver er tilbøjelig til at fatte for store 

Tanker om sig selv og se andre over Axlerne*. 

Der var saaledes vistnok aldrig nogen Fare 

for at den norske Nationalitet skulde gaa op i den 

danske. Den Guldbergske Formel: »Ingen Nord- 

mand er til; alle ere vi Borgere af den Danske 

Stat«, kunde selv under de heldigste Omstændig- 

heder ikke blive mere end et fromt Ønske. Saa- 

længe der er et Norge til, vil der ogsaa være 

Nordmænd; en Amalgamationspolitik kunde da 

som nu i det højeste forsinke, men aldrig afbryde 

den naturbestemte Udvikling mod Selvstændig- 

hed. — Paa den anden Side er det klart, at, jo 

fjernere de to norske Samfund stod hinanden, jo 

nærmere de norske Embedsmænd og Bymænd var 

knyttet til Danmark, — des mindre kunde der 

være Tale om en virkelig levende og fremadskri- 
dende norsk Nationalitet, des mer maatte denne 
Nationalitet være lammet i sin Evne til Selvhæv- 
delse. Saalænge Norge for deNordmænd, der.sad 
inde med den højeste Oplysning, kun gjaldt som 
en Del af Fædrelandet, — kun gjaldt som deres 
Fædreland i en »naturlig« eller geografisk For- 
stand, medens Danmark var det ligesaameget 
eller vel saa det i historisk-politisk Forstand, — 
saalænge kunde ingen virksom Tanke paa større 
Selvstændighed, ingen Trang til friere Udvikling, 
gjøre sig gjeldende inden det norske Folk. Og 
saadant var øjensynligt Forholdet paa Holbergs 
Tid; derom vidner mange Steder i hans Skrifter. 
Han undlader ikke, naar han dertil finder Lejlig- 
hed, at fremhæve Nordmændenes store og gode 
Egenskaber, endog paa Bekostning af de Danske; 
han omtaler deres Bedrifter i gammel og ny Tid 
med en hos ham usedvanlig Varme og i Udtryk, 
der vilde have været stemplet som ypperlige Prø- 
ver paa norsk Skryt, saafremt en anden havde 
brugt dem ; han nævner sig ofte som Nordmand, — 
øjensynlig ikke uden en vis Selvfølelse, — men 
ligesaa ofte taler han om sig som Dansk — , det 
ene Udtryk har faldt ligesaa naturligt for ham 
som det andet; han taler om den danske Stat, 
til hvis Borgere han hører, den danske Konge, 
hvis Undersaat han er, det danske Sprog og 
den danske Literatur, til hvis Hæder han vir- 
kede gjennem hele sit Liv, og det synes ikke at 
have faldt ham ind, at han ved disse Benævnel- 
ser udslettede sit eget Folk af Nationernes Tal: 



— 111 — 

det synes ikke at have saaret hans Nordmands- 
følelse eller fremkaldt noget Savn hos ham, at 
han maatte kalde Staten, Sproget, Literaturen, — 
kort alt det, hvortil en vaagen, virksom Patrio- 
tisme knytter sig, — dansk, ikke norsk. Vi tør 
trygt gaa ud fra, at faa eller ingen af Holbergs 
samtidige Landsmænd var kommet videre end ham; 
med andre Ord: Nordmændenes Nationalfølelse 
paa denne Tid havde mere Karakteren af en ube- 
vidst personlig Kraft eller af en provinsiel Sær- 
følelse, der mander sig op ved enkelte Lejligheder 
og slaar i Bordet, naar det kommer til Sammen- 
stød med Fremmede, end af den sande Fædre- 
landskjærlighed med dens dybe Forstaaaelse og 
dens aldrig hvilende Udviklingstrang. Nordmæn- 
■dene, med sit vidtstrakte Land og og dets gamle 
Historie i Ryggen, vilde være noget mere end 
Sjællænderne og Fynboerne; de krævede en For- 
rang blandt den danske Stats Indbyggere ; men at 
være noget for sig selv i mere end en naturlig 
Forstand, at være det politisk og nationalt, det 
faldt dem ikke ind eller derom havde de ingen 
klar, bestemt Tanke. 

Hvad det gjaldt om, for at det skulde komme 
dertil, — hvad det gjaldt om, for at Nordmændene 
atter kunde blive et Folk i Ordets fulde Bemær- 
kelse, at de kunde blive besjælede af en virksom, 
bevidst Selvstændighedstrang, — det var, at de to 
Samfund, hvori Folket kulturhistorisk var delt, 
nærmede sig til hinanden, at de Nordmænd, der 
tilhørte Embedsmands- og Borgerklassen, flyttede 
i aandig Forstand mere og mere hjemover, at de 

Baand, der knyttede dem til Danmark, løsnedes, 
medens omvendt de, der knyttede dem til det 
norske Bondesamfund, blev fastere og drog stær- 
kere. Det var en saadan Tilnærmelse, der fore- 
gik i Løbet af det attende Aarhundrede, og det 
var fra den, at den nyvakte Nationalaand hos 
Nordmændene, der allerede i Aarhundredets sidste 
Decennier gav sig saamange umiskjendelige Ud- 
tryk, og som gjennem vexlende ydre Tilskikkelser 
førte Folket frem til Selvstændighedsværket i 1814, 
gik ud og hentede Næring. 

Enevoldsregjeringens Politik var, som nævnt, 
rettet paa at sammensmelte begge Folk saa meget 
som muligt. Systemet, hvoretter begge Riger sty- 
redes, var det samme; men dette System lod 
sig ikke gjennemføre paa samme Maade eller i 
samme Grad i Norge som i Danmark, og derfor 
blev ogsaa dets Virkninger forskjellige. De 
norske Embedsmænd indtog saaledes i flere 
Henseender en friere, værdigere Stilling end 
deres danske Kolleger. Af disse blev mange, 
ifølge den saakaldte Birke- og Kaldsret, an- 
satte af de adelige Herregaardsejere og var der- 
for et Slags private Tjenere, — et Forhold, der 
var og blev saagodtsom ukjendt i Norge. De 
norske Embedsmænd var, saagodtsom uden Und- 
tagelse, helt offentlige Funktionærer, — Statens 
eller, som man dengang udtrykte sig. Kongens 
Tjenere. Enddog som saadanne var de mindre af- 
hængige end Embedsstanden i Danmark, hvad 
enten denne stod i det private Tjenerforhold til 
Herregaardsejerne eller ikke. Norges Fjernhed, 

RegjeriDgens Mangel paa Kjendskab til norske 
Forhold hindrede den fra at agere i samme Grad 
Formynder for sine norske Undersaatter som lor 
de danske. Embedsmændene i Norge fik ofte 
Lejlighed til at afgjøre paa egen Haand, hvor de 
danske alene udførte hvad der blev dem paalagt. 
De var ikke i samme Grad som disse bundne til 
at spørge efter hvad man ønskede eller vilde paa 
højere Steder; til Gjengjæld maatte de tåge et 
ganske andet Hensyn til dem, der var stillet under 
deres Myndighed, eftersom den norske Almue be- 
stod af personlig frie Mænd, hvis Misnøje Regje- 
ringen frygtede og hvis Klagemaal den i Regelen 
fandt det raadeligst at afhjælpe, medens Massen 
af Folket i Danmark var saa underkuet og saa ganske 
overladt i Herregaardsejernes Vold, at Embeds- 
mændene, naar de kun stod sig godt med disse, 
uden synderlig Fare kunde tillade sig de groveste 
Misbrug af sin Myndighed. — Ved disse Forhold 
oparbejdedes hos det norske Bureaukrati en Åand, 
der var bedre end Aanden hos det danske og i 
visse Maader meget bedre end man skulde have 
ventet at finde den hos et enevældigt Kongedømes 
Tjenerskab. 

Regjeringen havde, under sit Stræv med at 
ophjælpe Handel og Industri ved Privilegier, Mono- 
poler, Statstilskud, væsentlig Danmark og først og 
fremst Kjøbenhavn for Øje. Paa Norge blev der 
saagodtsom aldrig tænkt. Men hvis den danske 
Forretningsverden fremfor den norske nød godt af 
den Kongelige Kasses Gavmildhed, rammedes den 
til Gjengjeld fremfor den norske af Beskyttelses- 

San : Historisk Indledmng til Gnmdloyto. 8 

systemets skadelige Følger, og disse opvejede langt 
Fordelene. Borgerstanden i Danmark vænnedes 
til at stole paa sine højeste og allerhøjeste Pa- 
troner, medens den norske Borgerstand vænnedes 
til at stole paa sig selv, og det var i det forrige 
Aarhundrede en erkjendt og af mange lagttagere 
fremhævet Kjendsgjerning, at de norske Kjøbmænd 
i Regelen udmerkede sig fremfor sine danske 
Standsfæller ved en Driftlghed og en Uafhængighed 
i Tænkemaade, der ganske vist havde adskillig 
mer Værd end de Privilegier og Pengetilskud, som 
det kunde lykkes danske Handelskompagnier eller 
Fabrikejere at opnaa ved at gaa de høje Herrer i 
Styrelsen under Øjne. 

Danmark var det Land, hvor begge Rigers 
fælleds Konge stadig opholdt sig. Dette var i 
Samtidens Øjne vistnok en uhyre Fordel; det var 
fornemmelig dette, der stemplede Danmark som 
Hovedrige, Norge som Biland. Til Gjengjeld 
maatte det danske Samfund i langt højre Grad 
end det norske lide under de fra Hoffet udgaaende 
moralsk fornedrende og besmittende Indflydelser. 
Dyrkelsen af Kongens Person, Respekten for Ran- 
gens og Titlernes rent udvortes Fortrin var vistnok 
eller blev paa en Maade fælleds for begge Folk. 
Men det følger af sig selv, at disse Virkninger af 
Enevoldssystemet maatte yttre sig saameget sva- 
gere, jo større Afstanden var fra Systemets Axe 
og Midtpunkt. Underdanigheden kunde ikke i den 
Grad gaa over til en anden Natur der, hvor man 
bare en og anden Gang havde Lejlighed til at 
kry be, som der, hvor man daglig kunde opøve 

sig i at agere Lakej. Norge blev) forsømt i 
Hensyn paa Titler og Ordener som i andre Hen- 
seender, og derover skal vi ikke nu klage. Man 
fik her nøje sig med at se Herligheden paa Af- 
stand og blev til Gjengjeld ikke saa blændet 
af den. 

Enevoldskongerne af den oldenborgske Æt op- 
droges fordetmeste paa Tydsk, talte og skrev 
Tydsk som sit rette Modersmaal og omgav sig 
helst med Tydskere. De fleste Ministre var Tyd- 
skere; alle høje Poster i Hæren og ved Hoffet 
besattes med Tydskere. Eftersom den gamle 
danske Adel døde ud eller blev økonomisk ruine- 
ret, — og dette skete med en rivende Hurtighed 
efter Enevoldsmagtens Indførelse — , kom tydsk 
Adel i dens Sted. Tydske Hofmænd blev hjulpne 
til fordelagtige Giftermaal inden uddøende danske 
Adelsætter eller afkjøbte forgjeldede danske Adels- 
mænd deres Godser. Denne nye tydske Hof- og 
Militæradel drog efter sig Skarer af Landsmænd, 
der vidste at trænge sig frem og gjøre sig gjel- 
dende paa alle Omraader. Tydskerne optraadte 
næsten som en herskende Race i Danmark; den 
danske Nationalitet blev kuet og haanet; det kom 
saavidt, at mange Danske ligefrem undsaa sig ved 
sin Nationalitet -og søgte, saavidt det lod sig gjøre, 
at gjelde for Tydske. Holberg spotter oftere 
over denne Art af thonnet Ambition>, som t. Ex., 
naar han i «Jean de France» lader Espen sige: 
«Jeg er ikke fød her i Landet, det er kun mine 
Fiender, som siger saadant; jeg er fød over ti 
Mile søndenfor Randers, hvor vi ere anseet som 

Lemmer af det hellige Romerske Rige» (d. e. 
Tydsklaod). Og Tydskeriet i Danmark gik snarere 
frem end tilbage efter Holbergs Tid. «Vore fleste 
Fornemme», siger Ministeren Guldberg, »tro at 
fornedre sig, naar de tale Dansk; man kunde være 
Dansk og leve i Landet og af Landet uden at 
forståa Landets Sprog». — Af dette Fremmed- 
herredøme, der gjennem lange Tider hvilede saa 
tungt over den danske Nationalitet, blev Norge kun 
i ringe Grad berørt. Den nye Tydske Adel var 
altfor nøje knyttet til Hoffet til at komme hid. 
Dansk og tydsk Folkeejendommelighed harmone- 
rede desuden bedre' stod hinanden nærmere end 
norsk og tydsk ; ogsaa af denne Grund havde Tyd- 
skerne lettere for at gjøre sig gjeldende i Danmark 
end i Norge. For Nordmændene havde Tydskeriet 
i Danmark i det attende Aarhundrede væsentlig 
den Betydning, at det virkede til at uddybe Kløften 
mellem dem og de Danske. Saalænge det danske 
Samfund havde været repræsenteret af en talrig 
og mægtig national Adel, havde det kunnet udøve 
en overvældende Indflydelse paa Norge, medens 
dets Anseelse og dragende Magt maatte aftag^, 
ettersom det selv blev mere og mere kuet under 
en fremmed Nationalitet. 

Den norske Embedsmands- og Borgerstand, 
som ved sin Historie og Udvikling paa en Maade 
var stillet mellem norsk og dansk Nationalitet, blev 
saaledes mere og mere Qernet fra denne sidste eller 
lærte mere og mere at føle sig som noget Ara den 
adskilt og selvstændigt. Til Gjengjeld blev den 
draget saameget nærmere hen mod det norske 

Bondesamfund, hvor Grundvolden for Norges 
nationale Fremtid laa, endnu fordetmeste ukjendt 
og uforstaaet. Den Respekt, der stod af dette 
norske Bondesamfund, voxede nemlig paa samme 
Tid som den Respekt, der stod af det danske 
Samfund, tog af. — Vi har før omtalt, hvor lidet 
agtede de norske Bønder var i Reformations- 
aarhundredet og hvorledes de navnlig i militær 
Henseende, trods sin Djærvhed og Stridbarhed, 
spillede en temmelig maadelig Rolle. Dette blev 
i den følgende Tid snart anderledes og bedre. 
Under Kristian den Fjerde oprettedes en sær- 
skilt norsk Hær, der dannedes ved Udskrivning 
blandt Bønderne. Det var kun en Milits; men i 
Hensyn paa Væbning og Øvelse stod den dog 
langt over de fordums Mandhusinger, og det vårede 
nu ikke længe, inden Norge og Danmark paa en 
Maade byttede Rolle i Hensyn paa krigersk Ry og 
Evne. Hvad der havde gjort Danmark i Unions- 
og Reformationstiden saa overlegent ogsaa i militær 
Henseende over Norge, var dets talrige Adel med 
dens Følge af velvæbnede, veldisciplinerede Krigere. 
I det syttende Aarhundrede døde denne Adel ud 
eller blev økonomisk ruineret, og nu sad Danmark 
igjen med en Bondestand, der altforlænge og alt- 
formeget havde været kuet under Adelsaaget til 
at kunne afgive gode Soldater. Ogsaa i Danmark 
blev der oprettet en Milits, omtrent samtidig med 
den norske og indrettet paa samme Maade; men 
denne svarede saa maadelig til sin Hensigt, at den 
tilsidst rent blev ophævet og erstattet ved hver- 
vede Tropper, der fordetmeste kom fra Tydskland. 

Den norske Milits viste sig derimod fdldt istand 
til at løse"^ sin Opgave: at; forsvare Landet; de 
norske Bønders krigerske Fortrin, — 'først og fremst 
en; Virkning! af deres op gjennem Tiderne hævdede 
ubrudte personlige Uafhængighed, — traadte stadig 
bedre frem og blev stadig bedre paaskjønnet. Det 
blev efterhaanden sedvanligt, at Kjernen af den i 
Danmark stanende hvervede Hær, — Livgarderne 
til Hest og Fods, — rekrutteredes fra Norge. I 
Krigstilfælde hændte det ofte, at norske Soldater 
i mængdevis] droges ned til Danmark for at del- 
tåge i dette Lands Forsvar. Den norske National- 
milits blev,; forj at kunne opfylde de Krav, der 
stilledes til den: at forsvare ikke blot Norge, men 
Danmark, stadig forøget og voxede tilsidst udover 
ethvert rimeligt Hensyn til Befolkningens Størrelse. 
Denne overdrevne militære Udskrivning var en 
økonomisk trykkende Byrde for Landet, endnu 
mere trykkende end de høje Skatter og de høje 
Toldsatser. Men, naar man ser hen til den An- 
seelse, som Norge herved vandt, den Selvfølelse, 
som herved maatte vækkes hos Nordmændene 
ligeoverfor de Danske, og erindrer hvilken Betyd- 
ning dette har havt for Landets senere Historie, 
vil man vistnok] være enig om at indrømme, at 
Betalingen endda ikke var for hørj. — I Krigen 
mod Sverige 1643 — 45, den i Norge saakaldte 
Hannibalsfejde, og endnu mere i Krigen 1657—60, 
ved Haldens Forsvar og Throndhjems Tilbage- 
erobring fra de Svenske, da et frivilligt Korps af 
Gudbrandsdøler sluttede sigj til den norske, mod 
Throndhjem rykkende Hær, og gjorde god Tjeneste, 

begyndte Nordmændene at gjenvinde det Ry for 
krigersk Dygtighed, som de havde bavt i Saga- 
tiden, men som var gaaet tabt i Unionsperioden. 
Under den saakaldte skaanske Krig 1675—78 gik 
det de danske Hære fordetmeste ubeldigt, medens 
den norske fægtede med en^ næsten uafbrudt 
Fremgang. Men allerstørst Ry vandt de norske 
Bønder ved de Opoffrelser og den Udbpldenbed, 
hvormed de værgede sit Land mod Karl den 
Tolvte. Da denne Konge i 1716 gjorde sit første 
Indfald i Norge, var næsten Halvdele» af de 
norske regulære Tropper (d. v. s. den norske 
Milits) i Danmark; der fandtes ingen Magaziner, 
ingen Krigskasse, alle rede Penge var bragt ned 
til Danmark; Soldaterne led Hunger og Frost, 
men sloges alligevel med den største Tapperhed. 
Der samlede sig mangesteds blandt Bønderne 
Skarer af Frivillige, som gjorde Tjeneste paa egen 
Kostning og med egen Udrustning. «^Da den 
kommanderende General», fortæller Pontoppidan 
i sin Norges naturlige Historie, efter Generalens 
egen Beretning, tved Grænsefæstningernes Besæt- 
telse merkelig havde svækket det Korps, med 
hvilket han havde sat sig ned ved en Fjord, for 
at oppebie den forventede Transport fra Danmark, 
komme gamle graahærede Bønder til ham og 
offererede (tilbød) sig med egen Udrustning til 
Kongens Tjeneste. Særdeles kom en Dag en 
Trop af 300 saadanne Volontaires (Frivillige) fra 
Thelemarken, Folk fulde af Mod og Lyst, bærende 
hver 3 Ugers Kost i deres Randsel og derhos en 
riflet Bøsse, sigende: «God Dag, Far, vi hører du 

har faaet fremmede Gjester, som du vil skilles 
ved. Har du Lyst til at bruge os, da sig, hvad 
vi skulle gjøre, saa skal du se vi er Mænd>. 
Disse Bønder var det, som bleve kommanderede 
af Capitaine Coucheron i den Action (Féegtning) 
paa Krogskoven, hvor de Svenske, som vilde 
trænge igjennem, bleve ganske repousserede (slagne 
tilbage) med 200 Mands Tab*. 

Denne og andre lignende Beretninger om 
Nordmændenes i Krigen i 1716 — 20 udviste Tapper- 
hed og Troskab var længe efter paa alles Mund 
i Danmark saavel som i Norge. Man omfattede i 
Danmark paa hin Tid den norske Nationalmilits 
med langt større Interesse end den saakaldte 
danske Hær. Denne var ogsaa kun dansk i 
Navnet; den kommanderedes paa tysk og baade 
Soldater og Officerer var fordetmeste Tyskere. 
Det var lejede Tropper, der kostede umaadelige 
Summer og som ogsaa paa anden Maade var 
Landet til største Plage. De bleve i Fredstider 
lagt i Kvarterer omkring i Landdistrikterne, og 
deres Opførsel her var en saadan som man kunde 
vente den af fremmede Lejesvende blandt en ube- 
væbnet, værgeløs Almue. Armeen var derfor i 
Danmark Gjenstand for et almindeligt Had; den 
betragtedes snarere som Landets Undertrykker 
end som dets Forsvarer, og dens krigerske Be- 
drifter var heller ikke af den Art, at de skulde 
bringe Folket til at glemme dens Udskejelser i 
Fredstid. — Derimod var Flaaden de Danskes 
Stolthed og Glæde; den var national, medens 
Landhæren var tydsk; den havde stadig udmerket 

sig og hævdet Danmarks Overlegenhed tilsøs ved 
en Række glimrende Sejrvindinger, medens Land- 
hæren neppe havde en eneste at opvise. Men i 
denne Flaadens Hæder kunde Nordmændene til- 
egne sig en fremragende Del. Ved den voxende 
Skibsfart i det 16de og 17de Aarhundrede fik 
Norge atter en talrig Sømandsstand, en talrigere 
end Danmark, og, hvorvel ogsaa de danske Søfolk 
nød en relfortjent Anseelse, var det dog en 
almindelig Mening, der er bleven udtalt gjentagne 
Gange af Flaadens øverste Styrelse, det danske 
Admiralitet, ja allerede af det danske Rigsraad, at 
de stod tilbage for de norske, der ogsaa, saavidt 
man kan se, i Regelen udgjorde den talrigste Del af 
Mandskabet paa de Flaader, ved hvem Havet kom 
til at gjelde som de Danskes Vej til Ros ogMagt. 
Det er nu let at skjønne, hvorledes alt dette 
maatte virke til, at Baandene mellem de to Satn- 
fund i Norge, hvis Adskillelse var Folkets Svag- 
hed, hvis Forening skulde blive dets Styrke, 
knyttedes fastere, at de norske Byborgere ogEm- 
bedsmænd droges nærmere til de norske Bønder 
og saa paa dem med andre Øjne end tilforn. 
Man kunde være stolt af Landmandsskabet med 
disse Bønder, der havde udmerket sig saa ofte, 
som gav Hæren dens bedste Soldater, Flaaden 
dens bedste Matroser, i hvem den dansk-norske 
Stat fandt sin gjæveste, paalideligste Støtte. Det 
var anderledes nu end dengang, da de norske 
Bønder næsten kun var berømte tor at slaa sine 
Fogder og Prester ihjel, saa at det ofte var 
vanskeligt at faa andre end de mest forulykkede 

Individer, som intet bavde at tabe, til atovertage 
noget Embede blandt dem. 

Man vil bedst se Forskjellen ved at sammen- 
ligne Udtalelser hos Forfattere fra det sextende 
Aarhundrede med senere Udtalelser. Peder 
Klaussøn har kun et rosende Ord om de norske 
Bønder, hvor han taler om deres Bjørnejagter. 
«Det er at forundre paa desse Nordesche Bønders 
deris frimodige Dristighed, Manddom oe Styrche at 
de alleene tør gaae till een Biørn i SchouflFuen 
oe falde hannem an med et Handverge oe 

legger hannom der oe schuUe vell fem- 

tan udlendische og vellforsøgte Mend i den Han- 
dell med Spidtz oe Hellebarder gaae fra hannem 
med Schamme.* Ellers udtrykker han sig om 
dem paa en Maade, der snarere tyder paa Uvilje 
end Sympathi. Thelemarkingerne kalder han »onde, 
ugudelige, haarde, vilde og oprøriske Folk over 
alle dem, som her i Landet bo«. Og paa' et andet 
Sted, hvor han afhandler Spørsmaalet om hvorfra 
det norske Folk har sin Oprindelse, slutter han 
saaletles: »Men hvorledes om alt dette er, da 
have dette Lands Indbyggere deres første Or- 
sprung oe Affkomst aff et bart Fole, effterdi de 
hafue altid været et bart, motvilligt, ulydigt, 
selffraadigt oe ofuerdadigt, uroligt, oprørisk oe 
blodgierigt Folck, som jeg icke kand benecte, ''at 
de endnu ere, synderlig paa de Steder oe Orter, 
som de endnu holde deres gamle Seder oe Skick 
ved Mact, det er tilFields langt op fra Siøkanten, 
der boer endnu ont oe vildt Folck«. . Absalon 
Pederssøns Klager over f Norges Alderdom c 

gaar nærmest udover Bønderne, som nu ikke 
længer ville værge sit eget Land, medens deres 
Forfædre drog ud paa Krigstog til fremmede 
Lande. — Gaar vi saalangt som til sidste Halvdel 
af det syttende og Begyndelsen af det attende 
Aarhundred, møder vi allerede baade hos danske 
og norske Forfattere Udtalelser, der er holdt i en 
anden Toneart. Arnt Berntsen, der i sit Værk 
«Danmarks og Norges fructbare Herlighed« (ud- 
kom 1656) overhovedet lægger an paa at skildre 
alting inden den dansk-norske Stat i et rosenfarvet 
Lys, overensstemmende med Værkets Titel, blir 
dog i en sær Grad veltalende, naar han kommer 
til at tale om de norske Bønder, hvem han ikke 
blot kalder et »behertzigt (modigt), mandigt og 
dristigt Folk«, men tillægger en Mangfoldighed af 
andre Dyder, saasom Troskab, Lydighed, Hændig- 
hed, Skarpsindighed o. s. v. Holberg siger om 
Odelsbønderne i Norge, at de ere «Adelsmænd en 
mignature« (o: i mindre Maalestok). Pontoppi- 
dan — , en dansk Mand, der, som kjendt, i læn- 
gere Tid var Biskop i Bergen, — fremhæver i 
steike Udtryk den norske Bondealmues » Fortrin 
fremfor sine Lige i de fleste andre andre Lande.«, 
navnlig dens »Livlighed, Ærekjærhed og Selvfø- 
lelse» (ingenia vivida, fervida et ad altiora erecta), 
hvilket han tilskriver, »næst Luften, Sindets be- 
hagelige Smag og Følelse af sin Frihed fra Hoveri 
og al saadan Tvang til fremmed Tjeneste*. 

Men det er dog fornemmelig efter Midten af 
det attende Aarhundrede at Respekten for de 
norske Bønder hos deres Landsmænd af Borger- 



— 124 — 

og Embedsmandsklassen (og for en Del ogsaa dis- 
ses danske Standsfeller) voxede til en Slags En- 
thusiasme, og hvad der nu virkede til at give de 
norske Bønder en saa høj Rang i det almindelige 
Omdøme, det var ikke blot deres Krigerhæder, 
men endnu meget mere den store demokratiske 
Aandsbevægelse, ifølge hvilken den sidste Halvdel 
af det 18de Aarhundrede er bleven kaldt (og med 
Rette kaldt) Oplysningens Tidsalder. Konge- 
døme, Adel, Presteskab havde i Europas store 
Kulturlande mere og mere vist sig uskikkede til 
at være, hvad de engang var, Folkenes Førere 
paa Fremskridtefs Vej. Til deres store Rettighe- 
' havde engang svaret ligesaa store Pligter, men 
Pligterne var mere og mere bleven forsømte, og 
i samme Mon var ogsaa Evnen til at opfylde dem 
forkommet. Standsulighed, Privilegier, kongelige 
Prærogativer, som engang havde havt sin Beretti- 
gelse, fordi de tjente til at fremme Løsningen af 
visse Samfundsopgaver, maatte nu mere og mere 
synes en skrigende Uret, en meningsløs Tvang, en 
Skam for Samfundet, etterat disse Opgaver for- 
længst var løst og nye bleven stillet, og fremkaldte 
derfor mod sig en almindelig Storm, — først in- 
den Literaturen, siden i Handlingens Verden. 
Digtere og Filosofer fremhævede alt det raadne 
og visne i de herskende Samfundslag og pegte 
paa Folket, — det store Lastdyr, der hidtil kun 
havde baaret Historiens Byrder, uden at faa Del 
i dens Liv og Lys, — som det, hvorfra Fornyelsen 
skulde komme, — den sande Suveræn, hvis Tillit 
Magthaverne havde misbrugt. Man begyndte at 

sværme for Frihed ogLighed; at vende tilbage tH 
Naturen, blev Løsenet; Naturtilstanden med dens 
formentlige ubundne personlige Selvstændigheds- 
aand blev opstillet som et Ideal ligeoverfor en 
ensidig udviklet Kulturs megen Tvang og Trældom 
og mange forstenede Former. 

Denne Aandsbevægelse udbredte sig ogsaa 
til de skandinaviske Lande og greb ogsaa her 
Sindene med en uimodstaaelig Magt. Og, somna- 
turligt, yttrede den sig i Danmark som bitter Sorg 
og Harme hos alle oplyste, fædrelandsksindede 
Mænd over den danske Bondestands forkuede, næ- 
sten retløse Tilstand, medens den i Norge yttrede 
sig som Glæde og Stolthed over den norske Bondes 
urgamle Frihed og Selvejendom. Nordmanden kunde 
tro at finde de Idealer, for hvilke det store Europa 
sværmede, virkeliggjorte i sit eget Land. Her 
levede en talrig Klasse af Bønder med adelig Fri- 
hed, men uden Adelens for det øvrige Samfund 
krænkende og nedverdigende Forrettigheder. Her, 
hos dette Bondesamfund, trivedes de Dyder, som 
man tillagde Naturtilstanden, men som Adels- 
tyranniet, Hoffernes og de store Byers Fordærvelse 
havde traadt under Fødder i de fleste øvrige euro- 
pæiske Lande : Djærvhed og Aabenhed uden Stands- 
overmod, Enkelhed i Seder, en ubøjet personlig 
Friheds- og Selvstændighedsaand sammen med 
Ærbødighed for Lov og Ret. Og her troede man 
ikke blot at finde en Virkeliggjørelse af Europas 
Frihedsidealer, men ogsaa (og med større Ret) en 
direkte Fortsættelse, et tro Billede af Sagatidens 
Norge. Minderne fra den nationale Histories Stor- 

tid mødtes, forenedes med de allermoderneste 
europæiske Kulturtanker og fik derigjennem nyt 
Liv, ny Magt over Sindene. Odelsretten, hvortil 
de norske Bønders Frihed og Selvejendom i Sam- 
tiden var støttet, det var den gamle Odel, som 
Harald Haarfagre havde frataget Folket, men 
som Haakon Adalsteinsfostre havde gjengivet 
det, — hvorpaa det norske Statssamfund i Saga- 
tiden var grundet og hvoraf dets kraftige Folkeliv 
var udrundet; Samtidens norske Odelsbønder var 
baade efter Aanden og efter Kjødet Erling 
Skjalgssøns og Einar Thambeskjelvers 
Ætlinger. 

Overalt hos norske og danske Forfattere fra 
de sidste Decennier af det 18de Aarhundrede møder 
vi denne Lovprisning af Odelsretten og den norske 
Bondefrihed, disse Forestillinger om at i det norske 
Bondesamfund stod Sagatidens Norge fremdeles 
lyslevende, gjennem lange Tider miskjendt og 
overseet, men ubrudt i sin Kraft og sin Frihed, 
og færdig til, naar det skulde være, at opføre 
paanyt det Skuespil af Heltesind og Frihedsaand, 
der havde givet Sagaerne deres Stof. — »Prise- 
ligen stolt er Norges Søn«, siger Tyge Rothe, 
maaske Danmarks \ sidste tialvdel af forrige Aar- 
hundrede højest agtede Tænker og Videnskabs- 
mand. — »Hvo undres over, at Bonde er det, 
naar denne ved, at blandt hans Lige er de, der 
nedstammer fra Konger? Og, naar han med den 
hele opstigende Rad af Forfædre har siddet paa 
sin Odelsgaard og været den sande Hærmand, den 
sande Ledings- og Lande værnsmand? Er det Under, 



— 127 — 

at Nordmand af anden Stand end Bonden føler 
liveligen, hvad Nationalære er? Han i den lette 
Bjergathmosfære, — han med de Mindesagner fra 
Oldtiden, — han med den sande Tanke, at altid 
var Landet et Borgerfriheds, men aldrig et Adels- 
aristokratrs eller et Liyegenskabs Land. « Nordal 
Brun kalder Odelsretten »Norges største Herlig- 
hed« ; for ham er Bonden »den første Stand i 
Landet*. Jonas Rein tiltaler Kronprins 
Frederik (senere Frederik den Sjette) i Anled- 
ning af dennes Rejse til Norge med følgende Ord: 

>£n Bonde, see, fremstiller sig 
Og Fadernavn tillægger dig, 
Det er den sande norske Mand^ 
I ham du hædre bør vort Land. 
Hans ædle Mine se og tro, 
At Troskab, Mod i Hjertet bo.« 

:^Lx6 Norges Krøniker «, heder det i Edvard 
Storm's Digt over Indfødsretten : 

»saa skal du faa at vide, 

Hvordan det gaar, naar Sværd og Hjerter sammen stride. 
Naar Odel varmer Bryst, da, da, og ikke før, 
Staar det som Klippen selv, og vinder eller dør. 
Ja, Odel! Norges Ziir og elskte Skytsgudinde t 
Hvor er en Ædelsten af din Værdi at finde? 
Selv midt i Freden du gjør Under. Granens Top 
Din evig" Lov og Ros til Skyen løfter op.< 

Jeg kunde fylde mange Sider med Citater af 
lignende Indhold ; men dette faar være nok. Nor- 
ske Forfattere kunde i de Dage neppe nævne 
Norge, (og de nævnte det ofte og gjerne, som 

man kan se af WesseTs Vers: cjeg den kjække 
Nordmand priser, at han stedse ivrig viser, han 
sit Fødeland har kjær»), uden at Odelsretten og 
Odelsbonden skulde frem til Landets Forherligelse 
sammen med Hornelen og Sarpen. Det var som 
om en stor Opdagelse var gjort, der fyldte Sin- 
dene med en glad Begejstring. Man havde nok 
paa en Maade kjendt til Tingen før, men, hvilken 
uvurderlig, for al Verden misundelsesværdig Her- 
lighed man i den besad, det havde man ikke vidst 
før. Men nu var Øjnene aabnet, og det er let at 
skjønne, hvorledes denne Opdagelse maatte virke 
til at styrke og løfte Nordmændenes Nationalaand 
og lære dem at føle sig som et eget, fra de Danske 
forskjelligt Folk i en helt anden Gi ad end forud. 
Nordmændene ligeoverfor de Danske var nu ikke 
blot Fjeldlandets Sønner ligeoverfor Slettelandets, 
men fremfor alt den frie Odelsbondes Landsmænd 
ligeoverfor den vordnede Hovbondes. Deres Pa- 
triotisme var ikke nu længer en blot Bygde- 
patriotisme, knyttet til, udledet af deres Lands 
særskilte Naturforhold; den var en Følelse, en 
Erkjendelse af at tilhøre et ejendommeligt Folke- 
samfund, med sin særskilte Aand og Forfatning 
og sine særskilte Veje i Fortid. Nutid og Fremtid 
De havde faaet sit Adelsbrev blandt Nationerne, 
renset for al den Støv og Skimmel, som havde 
lagt sig derpaa i Aarhundredernes Løb og gjort 
dets Skrift ukjendeiig. Minderne fra Norges Historie 
i Sagatiden havde vedligeholdt de hendøende Gni- 
ster af national Selvbevidsthed midt under Lan- 
dets dybeste Fornedrelse. Men de havde været 

halvvejs som en død Skat ; man havde seet op til 
dem som til en fjern Højde, hvorfra man ugjen- 
kaldelig var styrtet. Nu syntes man at være ryk- 
ket dem uendeligt meget nærmere; man havde 
indseet, at Oldtidens Kræfter og Betingelser frem- 
deles var tilstede, og man kunde tro, at de, naar 
Lejligheden bødes, atter vilde gjøre sig gjældende 
paa samme Sæt. Man kunde atter se ud i Nuti- 
den med Stolthed og mod Fremtiden méd Tillid 
og Mod. Slutningsordene i Welhaveri's «Norges 
Dæmring»: 

»Din Odel Bonde! er en hellig Grund. 
Hvad Norge var, det skal han atter vorde 
Paa Land, paa Bølge og i Folkerang» 

er kun en Gjenklang af de Følelser, det Haab, 
der allerede besjælede mange Nordmænd i Slut- 
ningen af forrige Aarhundrede. 

I disse Følelser laaSpirerne til en ny Udvik- 
ling. Herfra udgik Stødet, herfra kom Kraften til 
det Gjenrejsningsarbejde i alle Retninger, som 
førte til 1814 og som har ført videre. 

Og saaledes stadfæstes den Sætning, som jeg 
før har opstillet og hvori de Resultater, hvortil 
min Granskning af vor Historie har ført mig, samles 
som i en Sum, den nemlig, at Norges Styrke i 
Sagatiden, dets Svaghed og dvaleliggende Søvn i 
Unions- og Reformationsperioden, dets gjenfødte 
Liv i vort Aarhundrede, — alt kan føres tilbage 
til de samme Grundforhold. At Norge havde et 
talrigt, med den oprindelige Stamme- eller Fylkes- 
forfatning sammenhængende Aristokrati, var det, 
der gav dets Historie i Sagatiden den Storhed, 

Sars : Historisk Indledning til Grandloven. 9 

som vi medrette beundrer. At Norge havde dette 
sterke Fylkesaristokrati, blev i^en, da Overgangen 
fra Stamme til national Enhedsstat var fuldbragt, 
Granden til at det norske Samfund demokratise- 
redes d. v. s. omdannedes til et Bondefolk. At 
det norske Folk var bleven et Bondefolk, stillede 
det i det fjortende, femtende og sextende Aar- 
hundrede, Adelsvældens Tidsrum, paa en Maade 
udenfor den almene historiske Sammenhæng og 
gjorde det derfor afmægtigt. Men, at det i det 
attende Aarhundrede fremdeles havde bevaret 
denne demokratiske Karakteer, at det fremdeles 
var et Bondefolk, det blev nu atter, da den demo- 
kratiske Tidsstrøm satte ind, dets Styrke og ingjød 
de Mænd, der fik at handle paa dets Vegne i den 
afgjørende Krise, en Tillidsfuldhed, en enthusiastisk 
Tro paa sit Folks Fremtid, uden hvilken de aldrig 
havde fuldbragt, hvad de fuldbragte. 



Sl 



kulde man nævne et bestemt Tidspunkt, fra 
hvilket den nationale Vækkelse hos Nordmændene 
kan dateres, saa maatte det blive Struensee's 
Styrelsestid, den saakaldte Trykkefrihedsperiode 
1770—72. Skjønt forberedt længe forud, glimtvis 
dukkende frem længe forud, er det dog først nu 
at den kommer tilsyne paa en aaben, umiskjen- 
delig Maade. Det er nu, at Adskillelsen mellem 
dansk og norsk Aand i Literaturen bliver bevidst 
og giver sig Navn og Ddtryk (det norske Selskab, 
den norske Digterskole); det er nu, at Norges 
Krav paa en større indre og ydre Selvslændighed, 
Kravet paa et norsk Universitet, en norsk Bank 
og andre særskilte Centralorganer for Norges ma- 
terielle Udvikling, atter for Alvor sættes paa Dags- 
ordenen, for aldrig helt at fjernes derfra; det er 
nu, at den demokratiske Tidsstrøm sættei ind fra 
Europas store Kulturlande og griber ogsaa det 
ganske og norske læsende Publikum, og at, i Sam- 
menhæng dermed, den Overbevisning rodfæster 

sig, at hos det norske Bondesamfund, saadan som 
det fremdeles stod der med sin Aand og sine Rets- 
forhold ubrudt stammende fra Oldtiden, hvilede 
Landets Fremtid, at her var Folkets Kjerne, det 
rette norske Folk, at her fandtes Betingelserne for 
et Nationalliv frit og sterkt som Oldtidens havde 
været, — denne Bondeforgudelse, som man har 
kaldt den, der, — med sin rette fremadilende 
Strøm og sine Bagevjer (enhver Strøm har saa- 
danne), — kan siges at have været Sjælen i vor 
politiske Historie ligefra da og indtil denne Dag. 

Tænker vi os, at en skarpsynet lagttager havde 
levet sammen med den Slægt, som var det norske 
og danske Samfunds ledende, handlende, tænkende 
Mænd fra 1770 til 1800, og havde vundet den mest 
udbredte, mest indtrængende Kjendskab til deres 
Tanker, Ønsker, Stemninger, — saa vilde han, 
mener jeg, være kommen til følgende Resultat i 
Hensyn paa Norges Fremtidsudsigter. 

Han vilde have erkjendt, at en^Amalgamations- 
politik for Norges og Danmarks Vedkommende, 
om den nogensinde havde været praktisk, nu 
ugjenkaldelig havde ophørt at være det, nu ugjen- 
kaldehg havde tabt enhver Mening, ethvert rimeligt 
Maal. Han vilde have skjønnet, at den Guld- 
bergske Fordring: «Ingen Nordmand er til, alle 
ere vi Borgere af den danske Stat», den Tyge 
Rothe'ske, at Danske, Norske og Holstenere 
skulde blive ét Folk ved at betragte sig tilsammen 
som «christianske» eller «fredrikske», var afmæg- 
tige Protester mod en Udvikling, der ikke lod sig 
standse, endsige afbryde, saalidt som man, for at 

bruge Nikolai Wergelancl's Udtryk netop om 
denne Politik, kunde bringe Elvene til at rende fra 
Kattegat opover de norske Fjelde. Han vilde have 
skjønnet, at Adskillelsen raellem Norsk og Dansk 
stadig blev dybere, — at Norges Embedsmands- og 
Borgerklasse, dets akademiske Ungdom, der ved 
sit Sprog og sine Minder skulde danne Forbindelses- 
ledet mellero Norge og Danmark, stadig Qernede 
sig mere fra Danmark, medens den nærmede sig 
til Norge, d. v. s. til det norske Bondesamfund, og 
at der i denne Fjernelse paa den ene Side, Til- 
nærmelse paa den anden var noget bevidst, noget 
villet, hvorved Bevægelsen fik en endnu mere 
alvorlig, for Forbindelsen mellem Folkene fare- 
truende Karakter. Han vilde have skjønnet, at 
Norges Krav paa større Selvstændighed, flere sær- 
skilte Insfitutioner, nu var opstillet saaledes, at de 
ikke mere kunde brii^ges til at forstumme, at de 
tvertom vilde blive sterkere og mere vidtgaaende, 
— og at alt dette engang i Tiden ubønhørlig 
maatte ende med et Brud, en Opløsning under en 
eller anden Form af den dansk-norske Helstat og 
Dannelsen af en særskilt norsk Stat, der i et og 
alt gik sine fra Danmark skilte Veje. — Men han 
havde lillige maattct forestille sig, at dette Brud 
endnu laa ude i en fjern Fremtid og at den dan- 
ske Regjering vilde have det i sin Magt, ved en 
forsigtig Imødekommen af de fra norsk Side frem- 
satte Krav, at endnu længe forhindre Bruddet og 
fastholde Nordmændene i den gamle Forbindelse. 
Han vilde have seet, hvorledes den norske Na- 
tionalaand, om den end nu var bleven vaagen. 

dog ikke havde lært rigtig at bruge Øjnene sine, 
hvorledes den var uklar, usikker over sit Maal, 
endnu usikkrere over de Veje, der førte til Maalet, 
— hvorledes der selv hos de klareste, mest fremad- 
skredne, mest enthusiastiske Aander raadede mod- 
stridende Følelser, hvoraf somme holdt tilbage, 
andre drev fremad paa den Vej, som nu var Folket 
forelagt, — hvorledes de var uvant med saadanne 
Opgaver. der vilde blive at løse, naar det gjaldt 
at trænge frem paa denne Vej, - hvorledes der, 
kort at sige, var Kræfter sat i Bevægelse, men 
endnu ikke samlede, endnu halvvejs bundne, Ten- 
dentser, der pegede mod en national og politisk 
Frigjørelse, men endnu famlende og uden indbyrdes 
Sammenhæng. 

Hjemme, i selve Norge, vilde han havve 
fundet lidet andet end gode Raastoffer til en 
Nation, — lidet af det, der af saadanne Raastoffer 
skaber en voxende, frugtfrembringende Organisme. 
Det norske Bondesamfund, som var blevet Kilden, 
hvorfra den nyvakte nationale Bevægelse hentede 
sin Næring, stod endnu selv helt udenfor denne 
Bevægelse; afsluttet i sig selv, le vede det tilfreds 
med sin gamle Frihed og Ret, uberørt af Tidens 
politiske og nationale Ideer. I Byerne raadede 
fordetmeste Handelsaanden. Man talte i sidste 
Halvdel af forrige Aaarhundrede om et Slags 
Kristiania-Opposition. Ministeren Guldberg 
bad, som kjendt, Suhm, der i sin Danmarks og 
Norges Historie havde hentydet til Norges stiv- 
moderlige Behandling, fikke at skrive for de for- 
agtehge Kristianiæ Ræsonneurs». Kristiania, Sæde 

for Norges Statholder eller Vicestaf holder og for 
dets Overhofret, hvis Biskop var som et Slags 
Primas (øverste Hoved) for deo norske Geistlig- 
hed, havde, trods sin ringe Størrelse, (i Slutningen 
af forrige Aarhundrede endnu knapt 10000 Ind- 
byggere) Prætensioner paa at være et Slags Hoved- 
stad; her gjorde sig derfor gjeldende en uvillig, 
Stemning ligeoverfor Rigernes virkelige Hovedstad 
Kjøbenhavn, og def: saameget mere som Kristiania 
blev fornærmet i sine Handelsinteresser ved de 
Kjøbenhavn tilstaaede overdrevent store Privilegier 
eller Monopoler. Det er bekjendt, at den svenske 
Konge Gustav den Tredie, under Forfølgelsen 
af sin Plan at vinde Norge, henvendte sin Op- 
mærksomhed paa disse KristianiaRæsonnører, og 
at der mellem ham og enkelte af Byens 
store Grosserere (med Bernt Anker i Spidsen) 
og enkelte Embedsmænd, hos hvem der raadede 
Misnøje over Norges Tilsidesættelse, blev knyttet 
Forbindelser, der vakte megen Uro hos den danske 
Styrelse. En skarpsynet lagttager vil de ikke have 
kunnet tillægge disse Intriger nogen alvorlig Be- 
tydning; det var ikke i den Retning de nationale 
Tendentser pegede eller at Fremtiden laa. Hadet 
mod Sverige var en altfor væsentlig Ingredients i 
Nordmændenes Nationalfølelse til at de kunde 
ville opnaa noget ved svensk Hjælp eller ved en 
Tilslutning til Svenskene. — I de øvrige Byer 
synes alles Sind at have været i Regelen optaget 
afMadstrævet. Den norske Handelsstand i forrige 
Aarhundrede berømmes fremfor den danske for 
sinDriftighedogDygtighed; den var ikke i samme 

Grad som denne bleven demoraliseret ved at 
tåges under Armene af Regjeringen. De danske 
Byer havde mest Forbindelse med Tyskland; 
de norske derimod (navnlig de søndenQeldske) 
mest med England, — det Land, hvortil Nord- 
mændene altid paa Grund af Overensstem- 
melse i Nationalkaraktér og andre Henseender 
har følt sig nærmest hendragne. Det var, 
som Jakob Aall fortæller, almindeligt i forrige 
Aarhundrede, at formuende norske Kjøbmænd 
sendte sine Sønner til engelske Skoler eller Han- 
delskontorer for at fudlende sin Uddannelse, og 
herfra vendte vistnok en og anden af disse tilbage 
ikke blot med Kjendskab til Handelskorrespondents 
og engelsk Sprog, men ogsaa med Kjendskab og 
Kjærlighed til Englands frie Institutioner. — Det 
er saaledes ikke Tvil om, at der inden den norske 
Handelsstand i den Tid, vi nu omhandler, har 
fundets en og anden virkelig oplyst og frisindet Mand, 
med Øje og Hjerte for sit Fædrelands mange- 
haande Savn. En og anden Embedsmand har 
siddet i sin afsides Bygd og gjemt paa Tanker og 
Ønsker, der gik ud over Hjemmets og Privatlivets 
snævre Kreds. Men alt dette var for lidet, for 
spredt til at skabe en virkelig offentlig Opinion, 
en almindelig Bevægelse. Det kunde ikke være 
anderledes end at de materielle Interesser maatte 
være i en usedvanlig Grad eneraadende inden et 
Samfund, som i Aarhundreder havde ført en saa- 
atsige navnløs Tilværelse, uden anden Politik end 
den som blev foreskrevet af et andet Lands Re- 
gjering, uden noget Samlingspunkt for et højere 

aandigt Liv, næsten uden Presse og uden offentlig 
Diskussion. 

Det var i Kjøbenhavn at Diskussjonen førtes. 
Her var Samlingspunktet for saagodtsom alt hvad 
der fandtes af Aand i begge Riger. Blandt de 
her levende norske Embedsmænd, Literater og 
Studenter maa vi søge Avantgarden i den nyvakte 
nationale Bevægelse. De elskede sit Land, — 
paa Afstand; de elskede og beundrede sit Folk, — 
paa Afstand: dette tjener til at forklare denne 
Kjærligheds Art og Styrke baade da og senere. — 
Her, i Kjøbenhavn, var det rette Arnested for den 
norske Patriotisme. Hvad der lyste hjemme i 
Norge, var oftest kun et Gjenskin af Ilden paa 
dette Arnested, eller en og anden Brand, kastet 
ud af den for at havne paa et afsidesliggende 
Sted i det vidtstrakte Land, hvor den da oftest 
snart sluknede. Den skarpsynede lagttager, som 
vi tænker os, vilde have erkjendt, at Ilden paa 
dette Arnested brændte med en ren og klar Lue, 
men tillige, at den endnu kun havde saare lidt 
af en revolutionær Flammes Glød og fortærende 
Magt. 

Talleyrand, den berømte franske Revolu- 
tionsmand og Minister, plejede at sige, at den, 
som ikke havde oplevet Tiden nærmest forud for 
den franske Revolution, ikke vidste hvad det er 
at leve; man blev ikke gammel dengang, man be- 
varede Ungdomen i Sindet lige til det sidste. Det 
var den frejdige Enthusiasmes, de store Haabs, 
de ubrudte Illusjoners Tidsalder. Revolutionens 
Rystelser havde endnu ikke vakt de voldsomme 

Lidenskaber eller bragt de Skuffelser, der kastede 
en saa mørk Skygge over de følgende Slægter. 
Selskabslivet fik ved de nye Ideer, der var sat i 
Omløb, mere Indhold, mere Sving; man diskutte- 
rede, man morede sig, medens man ventede paa 
det filosofiske Tusindaarsrige, — Fornuftens, Dy- 
dens Herredøme blandt Menneskene. — Bevsegelsen 
gjennemløb de samme Faser (Trin i Udviklingen) 
i de nordiske Lande, kun ai hver Fase her ind- 
traadte saameget senere og holdt saameget længere 
ved. Tiden fra 1770 til omkring 1800 var inden 
det dansk-norske Samfund, det vil da sige væsentlig 
Kjøbenhavn, Klubbernes, de lystige Visers, det 
glade enthusiastiske Ungdomslivs Tidsrum. I dette 
Klubliv tog, som Hvermand ved, Nordmændene en 
fremragende Del; deres Klub, det norske Sel- 
skab, blev den mest ansete, den ubetinget mest 
indflydelsesrige og toneangivende blandt de mange 
Klubber, der var ligesaamange Brændpunkter for 
Aandslivet i Kjøbenhavn. Hvad der gav den 
denne Rang, var ikke blot den frejdigere, mere 
utvungne Lystighed, som man dengang var enig 
om at tillegge Nordmændene fremfor de Danske 
(vistnok med større Ret end naar nuomstunder 
danske Forfattere, der undertiden eftersnakkes her 
i Norge, skildre Nordmændenes Nationalkaraktér 
som i en sær Grad tung, mørk, alvorlig), men 
fremfor alt den enthusiastiske Fædrelandskjærlig- 
hed, der besjælede disse lystige unge Mennesker 
og udbredte et Skjær af høj Idealitet over deres 
Drikkegilder og hvortil de Danske ikke i denne 
Tid kunde opdrive noget Sidestykke. Den danske 

Rahbek, der var bleven Medlem af det norske 
Selskab paa en Tid, da det allerede var i Tilbage- 
gang, omtaler alligevel Minderne fra det med sand 
Henrykkelse. «Hvilken var da den Aand», siger 
han, «som var over dette Selskab? Først og 
fremst Nordmandsaanden, — enthusiastisk for det 
fjerne, forladte Fædreland. Mellem mine skjøn- 
neste Nydelser var at høre den dejlige Fædre- 
landssang For Norge Kjæmpers Fødeland istemmet 
her af fulde Hjerter, med tindrende Øjne og ju- 
blende Stemmer». 

Denne Patriotisme hos de unge Nordmænd i 
Kjøbenhavn, der i dette Tidsrum var Nationens 
Avantgarde paa dens Marsch fremover mod Frihed 
og Selvstændighed, var da visselig baade ærlig og 
ildfuld; den dunstede ikke bort med Feststemnin- 
gen: den var ingen blot Hede over Punchebordet; 
fra denne Kreds af unge Mennesker udgik ikke 
blot Viser og Vittigheder, men alvorlige Tanker, 
et alvorligt Arbejde for at afhjælpe Fædrelandets 
Savn, og give det en værdigere, mere betrygget 
Stilling (t. Ex. i Universitetssagen). Alligevel vilde 
dog den skarpsynede lagttager, — jeg gjentager 
det, — have seet, at deres Patriotisme, med al sin 
Ild, endnu befandt sig paa et lidet fremadskredet 
Standpunkt; den var endnu meget nøjsom, opstil- 
lede ikke store Krav ; den var mere beskuende og 
nydende end fremadskridende og æggende. Den 
var ikke beskuende paa samme Maade som en 
Absalon Pederssøns i Norges værste Svag- 
hedsperiode, der alene søgte Næring i Minderne 
fra en Qern Fortid, medens den med Mismod 

vendte sig fra Samtiden. Patriotismen hos Nord- 
mændene i Slutningen af det attende Aarhundrede 
saa med neppe meget ringere Glæde paa det sam- 
tidige Norge end paa Sagatidens ; den var følgelig 
langt mere sikker og selvtillidsfuld, langt nærmere 
ved at blive den nervus rerum gerendarum (altid 
virksom, til modig opofrende Handling drivende 
Følelse), som den er hos enhver nogenlunde op- 
lyst Nation og netop inden den med Rette saa- 
kaldte mest oplyste Del af Nationen, — Sporen til 
rastløst Arbejde fremover mod en stadig rigere, 
stadig friere og selvstændigere Udfoldelse af Na- 
tionens Kræfter; — den var langt nærmere ved 
at blive dette, mea den var ikke endnu 
bleven det. 

Det var sedvanligt, at Nordmændene i denne 
Tid kaldtes og kaldte sig selv «de frie», «de fri- 
baarne Nordmænd« ; de mente at have ligesaa god 
Ret til denne Hæderstitel da som efter 1814. Det 
var Odelsbondens personlige Frihed (i Modsætning 
til andre Landes Bondetrældom) de havde at be- 
raabe sig paa før 1814; men i den mente alle 
Nordmænd at have Del; af den havde Nationen 
modtaget sit Præg, sin Aand. — Naar Jens 
Zetlitz indfører Frihedens Gudinde for den danske 
Kronprins (Fredrik den Sjette), lader han hende 
tale norsk: 

«norsk var det Sprog hnn talte. 
Med disse Ord tilkjendegav hun sig: 
Prindsl Frihed er mit Navn og disse Steder 
Min Tempel — jeg gjør Norge lykkelig. 
Mig skylder det sin Dyd og mig sin Hæder; 
men dig vil dine Nordmænd skylde mig>. 

I et Digt til Friheden siger den samme Zetlitz 
(begge Steder i en 1789 udkommen Samling 
* Poesier»): 

»Vi Brødre Friheds Landsmænd er, 
Thi Norge er dens Sæde, — 
Den evig maa udbrede der 
Sit Navn, sin Magt, sin Glæde! 
Den aldrig var i Norge fød, 
Som Trældom taalig Nakke biod; 
Neil Troskab er det A ag vi bær, 
og Kjærlighed vor Kjæde! 

Slig kunde man tænke og tale paa en Tid, da 
Norge fremdeles blev regjeret som en Provins af 
et andet Lands enevældige Konger. Men disse 
trøsterige, opløftende Forestillinger om, at Norge 
allerede var Frihedens Sæde, Nordmændene det 
frieste Folk snart sagt paa den hele Jord, maatte 
nu ogsaa let kunne faa den Virkning, at man 
længtes saameget mindre efter en Forandring, at 
man blev saameget mindre tilbøjelig til at aabne 
Øjnene for at der dog manglede adskilligt i denne 
saa lovpriste Frihed, eller at der var en anden 
Frihed at arbejde for end den det norske Folk 
ustridig var i Besiddelse af. 

Ikke faa Nordmænd havde paa denne Tid be- 
gyndt at erkjende, — tildels med Harme og Bit- 
terhed, — at Norge var bleven tilsidesat, ilde 
medhandlet i flere Henseender af Rigernes fælles 
Styrelse, at det savnede flere Institutioner, som 
et stolt og ærekjært Folk ikke kunde undvære, 
uden at føle sig dybt ydmyget. Det var altsaa 
ved at gaa op, at Foreningen mellem Danmark og 

Norge — , de saakaldte Tvillingriger, — havde sine 
mindre gode Sider. Alligevel raadede der ingen 
almindelig Uvilje nood Foreningen. Tvertom! Man 
satte en Ære i den Troskab, som man kaldte det, 
hvormed det norske Folk havde holdt fast ved 
Foreningsbaandet, gjennem saa lange Tider, under 
saamange Prøvelser og Fristelser. Fælles Farer, 
fælles Sejre og Nederlag, fælles Aandsliv havde 
knyttet mange Baand mellem Nordmænd og Danske, 
som i og for sig var al Ære værd, og disse Baand 
havde endnu saamegen Magt, at endog hos de 
mest glødende norske Patrioter Kjærligheden til 
Norge i Regelen maatte indrømme en bred Plads 
ved Siden af sig til den tvillingrigske Patriotisme. 
«I en naturlig Forstand», siger Nord al Brun i 
sit Skrift: Til Nordmænd om Troskab mod 
Kotigen og Kjærlighed til Fædrelandet i 
Anledning af Einer Tambeskiælver (udkom 
1773), «er Norge vort Fædreland; i en borgerlig 
er baade Danmark og Norge det. Vi trives bedst 
i Norge ; det tør vi være hele Verden bekjendt . . . 
Klipperne behage os, fordi vi ere vante til at se 
dem, og de yndigste Beliggenheder i Danmark for- 
lyster os ikke saameget, som hvor en Elv i Norge 
falder ned mellem tvende Bjerg-Fæster .... Som 
Borgere i eet Selskab og Undersaatter under een 
Konge er os Dannemark og Norge lige kjert og 
begge tilsammen Nordmandens Fædreland. Vi 
vide, at al Skade er fælles, ligesaavel som al 
Fordel. Vor Kjærlighed indskrænker sig ikke til 
de Klipper, som omringe os; den strækker sig nu 
ligefra Vardøe til det Kielske . . . Vi. anse os Danske 

og Norske som Brødre, Kongen som Fader». — Dette 
Standpunkt synes at være det samme som det 
hvorpaa Holberg stod: — Norge skulde være 
Nordmandens Fædreland i en naturlig Foi stand, 
Danmark og Norge tilsammen i en borgerlig, - 
disse Udtryk kunde ogsaa Holberg have ved- 
kjendt sig. Men hos ham vilde de dog havt en 
anden Mening end hos Nord al Brun. Tiderne 
havde forandret sig, og man maatte slide og tøje 
endeel paa de gamle Formularer for at faa dem 
til at nogenlunde passe til det nye Indhøld. Hol- 
berg kunde endnu sige om sine Landsmænd, at 
man «udi hele seculis ikke haver mærket ringeste 
Bevægelse hos dem». Dette lod sig ikke mer sige 
paa den Tid da Nordal Brun optraadte. Det var 
da allerede en Kjendsgjerning, at det havde be- 
gyndt at gjære blandt Nordmændene. I et Brev 
fra den før nævnte Grev Lynar omtrent sam- 
tidigt med Nordal Bruns Forsvarsskrift (nemlig 
fra 1772), tales der om, at «man i Danmark er 
urolig for Norge», og saa tilføjes der: «Hvorfor 
rejste Kongen (Kristian den Syvende), da For- 
standstaagerne endnu kun vare svage, ikke til Norge, 
istedetfor til Frankrige og England? Nordmanden 
vil se sin Konge, tænker ædelt, men taaler ingen 
Foragt». I et Brev fra en noget senere Tid (1790) 
skriver Guid berg til den da meget formaaende 
Hofmand J. Biilow, idet han anbefaler ham et 
skarpere Opsyn med Pressen, hvis Frihed, som 
*ikke var meget stor, alligevel syntes ham farlig: 
»ved det mindste Odbrud er Norge forloren, der 
da vist vil være en Republik for sig selv efter 

den norsk-engelske Aand». Disse Ord er nu vist- 
nok Udtryk for on meget overdreven Ængstelse. 
Men af Maaden, hvorpaa «den norsk-engelske 
Aand» omtales, fremgaar dog, at denne Aand, der 
ikke saa let lod sig bringe i Samklang med den 
tvillingrigske Patriotisme, nu var velkjendt og at 
man i længere Tid havde været opmerksom paa 
den. Selve de Omstændigheder, der fremkaldte 
Nordal Bruns Forsvarsskrift, var et Tegn paa, 
at der var begyndt at komme Revner i det gamle 
Forhold mellem «Broderfolkene», som heller ikke 
kunde opretholdes uforandret uden saalænge 
Nationalbevidstheden hos et eller begge de for- 
enede Folk laa i Dvale. Nor.ial Brun havde i sit 
Sørgespil «Einer Tambeskiælver» slaaet paa 
de norske patriotiske Strænge. Stykket gjorde 
ogsaa megen Lykke i Norge, blandt de «Kristianæ 
Ræsonneurs». Nordal Brun omtaler selv «de høj- 
tidelige og rørende Bevis paa det varmeste og 
oprigtigste Bifald, man gav Tambeskj elvers 
Forfatter i Kristiania». Men i Danmark kunde 
Stykket af den samme Grund ikke opføres, 
og den danske Kritik udtalte, at det ikke 
var ved slige Midler at Baandet knyttedes mellem 
Nationer, «som ikke kunne blive sterkt nok 
forbundne». Men fandt Tendentsen i Stykket 
næsten oprørsk. Herpaa maatte der gives et Svar. 
Nordal Brun maatte søge at godtgjøre, for sig 
selv og andre, at man kunde være godNordmand 
uden derfor at ophøre at være god Borger i den 
danske Stat, uden derfor at nære noget formaste- 
ligt Ønske om en Forandring i det Bestaaende. 

Han maatte søge at bringe sin norske Patriotisme 
til at harmonere med de arveundersaatlige Følelser, 
og dette kunde endnu nogenledes lykkes for ham 
som for de fleste af hans samtidige Landsmænd. 
Det er ingen Grund til at tvile paa, at Nord al 
Brun virkelig oprigtig har ment hvad han siger 
i sit Forsvarsskrift, at hans Fædrelandsbegreb 
virkelig strakte sig saalangt som til det Kielske 
eller saalangt som Kongens Scepter naaede, 
— Lojaliteten var hos ham altid Numer 1, 
Patriotismen Numer 2, — og et lignende Sprog 
føres saa ofte og saa bestemt ogsaa af andre 
samtidige Nordmænd, at vi maa tro, at det ud- 
trykker et endnu dengang almindeligt Stand- 
punkt, om end selvfølgelig adskilligt deraf maa 
bringes i Åfdrag paa den officielle Bedemands- 
stils Regning. Men dette Standpunkt var 
dog ikke nu længer, som hos Holberg, et 
selvgivet, helt naturligt; man havde begyndt at 
reflektere over det; man holdt fremdeles fast ved 
det men med en vis Anstrængelse, under en 
indre Strid, som blev saameget vanskeligere at 
komme udover, jo mere den norske Patriotisme 
vandt i Klarhed og Fylde. — Det maatte, efterat 
Nordmændene havde tåget en saa fremragende 
Del baade i Litératuren og i Statens Forsvar til- 
Injfids og tilvands, mere og mere fremstille sig for 
dem som en stødende Anmasselse fra dansk Side, 
og den for begge Folk fælles Konge, Stat, Litera- 
tur altid og udelukkende nævntes efter Danmark; 
men man var nu engang bleven vant til disse 
Benævnelser, og Nordmændene brugte dem selv, 

Sara: Historisk Indledning til GrandloTmi. 10 



— Ii6 — 

uden at de endnu synes at have havt nogen klar 
Fornemmelse af, at deres Folk, — det Folk, som 
de kaldte det frie, stolte, ærekjære, og som de 
krævede saa megen Respekt for paa Grand af 
>dets store Kvaliteter og Sindets Gaver* , — der- 
ved var nedsat til at være en Tjener og for al 
Verden stemplet som en Tjener, en Husmand un- 
der et andet Folk. Deres Patriotisme var ikke 
tilstrækkelig vaagen til at erkjende dette eller til 
at erkjende det saaledes, at det blev til et ma- 
nende og eggende Savn. Mindet om de for Norge 
lidet ærefulde eller ligefrem vanærende Omstæn- 
digheder, under hvilke Foreningen var bleven til, 
var Jfordetmeste udslettet, medens til Gjengjeld 
Minderne fra en senere Tid, da Norge spillede en 
hæderligere Rolle og gav den fælleds Stat dens 
bedste Foi svarere, gjorde sig saameget sterkere 
gjeldende i den almene Bevidsthed. Det var der- 
for sedvanligt, at Forholdet mellem de to Folk 
opfattedes ogsaa af Nordmændene som et Broder- 
forhold, lige hædrende for begge og ikke mindst 
for det norske Folk, — eller som et Egteskab, 
hvilende paa et gjensidigt Behov og et gjensidigt 
Troskabsløfte. Og i dette Egteskab spillede Norge 
ejensynligt Mandens Rolle. Han stod lidt under 
Tøffelen, det kunde man ikke iindgaa at se — , 
«Juten raar lei mest ti Garen« (som det heder i 
Nordmanden Stockfleth's bekjendte Digt »Hejm- 
atkomsten*), — men han var dog altid Manden, 
den sterke, den kjekke, hvem det nærmest paa- 
hvilede at holde Vagt over Huset og sørge for 

dets Sikkerhed. I denne Opfatning af Forenin- 
gen, — der støttedes ved den Maade, hvorpaa 
Nordmændene i denne Tid betragtedes og behand- 
ledes i Danmark, hvor man i Regelen gjorde Stads 
af dem, og hvor de, i Samkvem med de Danske, 
i Klubberne eller paa Universitetets Trapper og i 
dets Auditorier, hævdede en Forrang, som de 
Danske sjelden prøvede paa at gjøre dem stridig, 
— fandt deres nationale Selvfølelse fordetmeste 
hvad den behøvede for at være tilfreds. 

De var den enevældige Arvekonges 
Undersåtter; de stod under en Regjering, som 
ifølge Forfatningens Bogstav ikke erkjendte nogen 
Grænse for sin Magt. Dette gjorde i deres Tanker 
intet Skaar i den Frihed, som de roste sig af. 
Odelsbonden, den frie Odelsbonde, i hvis Mund 
Digteren (Zetlilz) lagde disse Ord: 

>Jeg frygter Gud, men ingen Mand, 
Jeg er min egen Herre», — 

stod jo i det samme Forhold og stod der uden 
Følelse af Tvang eller Skam. Han var jo ikke 
mindre agtet og hædret for sin ubetingede Lojali- 
Iltet, end for sin Frihed og sin Selvfølelse. Hans 
politiske Katekismus bestod af disse to Troessæt- 
ninger (for at bruge R eve r di Is Udtryk), først 
at Kongen, Landets Fader, ikke kunde ville andet 
end sine Undersaatters Vel, og dernæst, at Kon- 
gens Vilje, naar den var forkyndt, maatte ubetinget 
adlydes. Og ved denne sin ubetingede arveunder- 
saatlige Troskab ligesaavel som ved sin Frihed, 
sin Djærvhed og Kraft, gjaldt han for den ægte 

Nordmandstype, hvem man maatte følge, naar man 
ikke vilde svigte Aanden fra de gjæve Forfædre. 
Naar Odehbonden var den troeste af den danske 
Enevoldskonges Dndersaatter, saa kom det deraf, 
at Kongens Ret og Odelsbondens Frihed udsprang 
af den samme Rod, hvilede paa den samme Grund- 
vold; Kongen var den odelsbaarne til Staten som 
Odelsbonden var det til sin Gaard; man maatte 
agte den førstes Ret, naar man krævede Agtelse 
for den sidstes. Saadan havde i Grunden allerede 
Forholdet været i Sagatiden, og Nordmanden 
kunde altsaa saameget mindre føle sig ydmyget 
eller krænket i sin Frihed ved at staa under det 
suveræne Arvekongedøme, som dette Kongedøme 
og denne Frihed gjensidig betingede hinanden og 
begge gik op til Folkets nationale Storhedsperiode. 
Dette er den Opfatning, der udtales i Nor- 
dal Bruns Forsvarsskrift for Odelsretten (1788), 
der slutter med følgende Ord: ^Herlig er den 
Tanke: denne Gaard er min, den mægtigere skal 
ikke fordrive mig derfra, ingen skal ustraffet røve 
mig en Fods bred Jord eller et Træ af min Skov, 
saalænge dette alt er min Ejendom. Men endnu 
herligere er denne Tanke: denne Gaard er min, 
og den skal tilhøre min Æt, saalænge der er en 
Green af min Stamme. Derfor dyrker jeg Ågeren, 
om den ikke strax belønner min Sved; derfor 
oprejser jeg de evige Steengjerder, skjønt jeg let- 
tere kunde sammenflikke dem afSmaakrat; derfor 
freder jeg Skovene, skjønt jeg kunde gjøre dem 
i Penge; derfor siger jeg med den norske Digter 
Bull: 

*0g du, min vakkro Birk I fortæl min Sønnesøn, 
Jeg sparte dig, at han og skulde se dig skjøn.> 

Kunde derfor Landsfaderen, som hjemler enhver 
sin Ret, — om mueligt forebygge, — hvis ikke, 
omhyggeligen opdage og haardeligen straffe alle 
de skamløse Rænker, som anvendes modOdelsretl 
Maatte Vejen blive let og tryg tor den Odels- 
baarne til hans fædrene Gaard! Maatte Ketfærdig- 
heds Regler vorde saa bestemte og deres Ud- 
øvelse saa kraftig, at denne og al anden Ret 
neppe kunde angribes, men aldrig omstyrtes ! Dette 
skulde være mit Ønske, og dette Ønske en Nord- 
mand værdigt, især en Nordmand, som lever under 
Dansk Regjering, hvis hele væsentlige Grund- 
Constitution for det meste er det selvsamme som 
Norges Odelsret. Om en uberettiget Sidelinje 
eller en mægtig Erobrer, som Gud forbyde I, op- 
steg paa Dansk Throne, og jeg fandt Rigets ret- 
mæssige Arving: jeg vilde vise ham frem i min 
Kreds, jeg vilde i Norge, hvor Odelsret havde 
dannet Tænkemaaden, ægge menige Mand til Op- 
rør mod den Usurpateur, som havde fortrængt vor 
Odelsbaarne Herre. 

Landsmændl vilde jeg sige, I, det gamle 
Norges Odelsmænd! Hædersmænd alle tilhobel 
Frihed elske I. Ret kjende I, og I have Mod til 
at forsvare den, og Kraft som Eders Fædre. Den, 
som sidder paa uretmæssig Throne, bør ikke 
herske uden over Slaver. Den, der trænger ind 
i Kongers Odelsret, vil snart fortrænge Bønder fra 
deres. Bort med ham, om I elske Eders Fødeland, 
Eders Herligheder i Landet, Eders Frihed og Odel. 

Bort med ham, om I ville bevare dyrkede Ågre 
og NordmændsÆre til Eders Æt og Afkom. Men 
her er Manden, her er et friskt Skud af den 
gamle Stamme, under hvis Skygge Norge saa 
læoge saa tryggelig har hvilet. Denne Prints har 
samme Ret til Norges Rige, som du, min Lands- 
mand! til din Odelsgaard. Han tog det ikke med 
Sværd, han kjøbte det ikke for Guid, han vandt 
det ikke med Rænker. Han fik Riget i Arv efter 

Fædrene. Frem alle Odelsmændl Sværd 

i Belte og Rifle i Haand og Mod i Brystet! vor 
Sag er god: indsætter den Odelsbaarne i de Rettig- 
heder, hvortil Fødselen og Rigets Grundlov giver 
ham den hæderligste Adkomst! — Saaledes vilde 
jeg tale, og jeg var vis paa, at hver Odelsmand i 
det ringeste skulde vove Liv og Blod, for ikke at 
beherskes af en Uberettiget. — Alle ægte Nord- 
mænd tænker som jeg om vort Regjeringssystem, 
og paa de samme Grunde kunne vi ej heller tænke 
anderledes om Norges Odelsret». 

Han tog nu vel fejl heri. Der fandtes allerede 
paa denne Tid enkelte Nordmænd, der ikke kunde 
frakjendes Navn af ægte d. v. s. gode norske Pa- 
trioter, der ikke delte Nordal Bruns patriarkalske 
Synsmaader, — der havde bedre Greje paa hvor- 
ledes Enevoldsregjeringen var tilblevet, og som 
ønskede for sit Folk noget andet end en fortsat 
«Hvile» i Skyggen af «den rette Stamme», — som 
havde Begreb om en anden og videre Frihed end 
den, der var forenelig med Oldenborgernes lands- 
faderlige Formynderskab. — Men, naar jeg skal 
nævne nogen enkelt Mand som repræsentativ for 

den Slægt af Nordms^nd, hvis Blomstring falder 
mellem 1770 og Aarhundredets Slutning, — denne 
Periode, der paa en Maade kan betegnes som den 
ny vakte norske Nationalaands April eller Vaar- 
frémbrud, — 3aa maa det være Nord al Brun. 
En og anden af hans Samtidige, — som Klaus 
Frimann og navnlig Wessel, — var maaske 
mere begavet i poetisk eller literær Henseende 
(skjønt ogsaa han var stort begavet som Digter); 
andre fulgte bedre med sin Tid, var mere gjen- 
nemtrængt af dens Ideer, havde et videre, friere 
Syn paa sit Fædrelands Stilling, et klarere Blik 
for dets Savn, — Nord al Brun var i mange 
Maader en borneret Mand, bunden i en ubevægelig 
Orthodoxisme midt i en uroligt gjærende, dristigt 
fremadskridende Tidsalder. Men han var, baade 
ved sin Styrke og sin Begrændsning, en Type. 
Han gjaldt i Samtiden for den norskeste af alle 
Nordmænd, og paa ham mente man at dette Vers 
passede som om det var skrevet om ham: 

«Her kommer den Stolte med Brask og med Bram* 
Og knejser som Nordhavets Bølge». 

Der er meget i hans Væsen og Rolle, som minder 
om Norges senere Digterhøvdinger, om Henrik 
Wergeland og Bjørnstjerne Bjørnsson. 
Han var paa engang Digter og Taler og Handlin- 
gens Mand. Han begyndte som Soldat, og der 
vedblev altid at være noget af Krigeren i hans 
Væsen. Endnu som gammel Mand, som Biskopi 
tog han, da et engelsk Orlogsskib prøvede et 
Angreb paa Bergen, sin Plads paa Havnebatteriet 

og opflammede ved sin Tale Krigsfolket, der skulde 
modtage Fienden, om han forsøgte at nærme sig^ 
Byen. Han forfattede de Sange, der gav det fyl- 
digste, kraftigste Udtryk for de hos hans Folk 
raadende Stemninger og som gjennem lange Tider 
vedblev at være dets mest yndede Nationalsange, 
og paa samme Tid deltog han, med Pen og Mund, 
i Diskussionen af alle de store Spørsmaal, der 
kom paa Dagsordenen i hans Tid, — om Ophævelse 
af Odelsretten, om Forandring i de gamle Kirke- 
skikke, til og med om Bank- og Pengevæsen. Han 
fremhævede ved alle Lejligheder Norges og det 
norske Folks Herligheder; han vilde, at det norske 
Folk skulde udmerke sig fremfor det danske, ikke 
mindst i Troskab mod Kongen. Men saa god 
Nordmand han var og gjaldt for at være, var han 
ikke mindre god tvillingrigsk Patriot. Vi har set, 
hvorledes han betragtede Norge som sit Fædreland 
i en naturlig Forstand, Danmark og Norge til- 
sammen som sit Fædreland i en borgerlig, politisk 
Forstand. . Han var Erkerojalist, hyperlojal (yder- 
liggaaende Dyrker af Kongedømet), f Troskab mod 
vor allernaadigste Konge og Kjærlighed tilFædre- 
landet er hos os det samme», skriver han i For- 
svarsskriftet for Einer Tambeskiælver, idet han 
taler i «sine allerhøjstærede Landsmænds» og eget 
Navn. Men hans arveundersaatlige Underdanighed 
havde altid et sterkt Præg af hans Væsens Myn- 
dighed og Selvfølelse; det var ikke saameget den 
Slags Lojalitet, der viljeløst bøjer sig, som heller 
den, der paatvinger sig sin Gjenstand og mangen- 
gang kan blive ligesaa besværlig for denne som 

aaben Opposition. «Mod de kongelige Anordninger, 
vi have, har jeg aldrig skrevet, og skal aldrig 
skrive offentlig», siger han i sit Skrift om Odels- 
retten, «men mod dem vi kunne befrygte, paa 
Grund af vrange Forestillinger og umodne Forslag, 
skal jeg skrive, saalænge jeg kan». Og han skrev 
da stundom i en Tone, der stikker besynderlig af 
mod den, der paa de Tider var den gjængsei 
navnlig i Danmark. «Den sterke Røst fra Norge», 
som han blev kaldt, førte stundom et Sprog, der, 
trods alle de mange og sterke og vistnok oprigtig 
mente Yttringer af en Kongetroskab uden Grænser, 
maatte skurre ilde i de danske Regjeringsmænds 
Øren, som t. Ex. da han i Stridsskriftet om Kirke 
skikkene ligefrem truede Regjeringen med dens 
sedvanlige Bussemand, de norske Bønder, der ikke 
vilde vide af nogen Forandring og vare færdige til, 
om det gjaldt, at værge de gamle Kirkeskikke med 
sit Blod. 

Nordal Brun var Bondeven, — en af de 
tidligste og mest udprægede Repræsentanter for 
den Bondeforgudelse, der var og blev det sterkeste 
Gjæringsstof i den nyvåkte norske Nationalbevæ- 
gelse. Han forsvarede Odelsretten, fra et historisk 
og nationalt Synspunkt, med Varme og Styrke, 
mod de Angreb, der fra juridisk Synspunkt rettedes 
mod den allerede i forrige Aarhundrede. Han lov- 
priste Odelsbondens Frihed og Djærvhed paa Vers 
og Prosa; hans historiske Helt var Einar T arabe- 
sk jei ve r, Repræsentanten, som man mente, for 
Sagatidens frie, selvfølende Odelsbønder. Men 
han var fuldkommen tilfreds med den Frihed, som 

Folket i hans Tanker allerede nød ; han var ortho- 
dox, konservativ, ikke mindre i politisk end i 
religiøs-kirkelig Henseende. 

«Bort med politisk Sværmeri», — siger han i 
et Digt fra 1790, med tydeligt Henblik paa Sam- 
tidens store revolutionære Bevægelse, — 

»At slaa sig gal og være fri, 
Modsatte Ting hos Nordmand er, 
God Orden har han kjær>. 

Hans Nordmandsaand var saaledes, med al dens 
Ild og Kraft, ikke den fremadstræbende, der er- 
kjendte Folkets Savn, og derigjennem fik Kraft til 
at arbejde paa dets sande Frigjørelse, men den 
glad beskuende, rolig nydende, — Nationalfølelsen 
i dens troskyldige Barndomsalder. 

Det var dog engang at Aanden hos Nor dal 
Brun havde slaaet sterkere med Vingen og hævet 
sig højere: det var dengang han opholdt sig i 
Kjøbenhavn i Kredsen af unge, enthusiastiske 
Landsmænd og^ digtede Sangen «For Norge, 
Kjæmpers Fødeland». Welhaven har tåget 
fejl, naar han mener, at man først senere har 
tillagt denne Sang og navnlig dens revolutionært- 
truende Ord: «dog vaagne vi vel op engang og 
bryde Lænker, Baand og Tvang», en Vægt, som 
den lojale Forfatter selv ingenlunde tænkte|sig, 
idet han blot skulde have sigtet til det forhadte 
Struensee^ske Ministerium. Sammenhængen|vi- 
er, at han sigtede videre, og det fremgaar af 
Aktstykker, at allerede Samtiden opfattede Sangen 
som et farligt, oprørsk Produkt, — en Opfatning, 

Forfatteren forsaavidt sees at have delt, som han 
vogtede sig for at offentliggjøre den og ikke tog 
den med i den SamUng af sine Digte, som han 
selv udgav. Det er sandt, som Wel haven siger, 
at Nord al Brun var lojal og at Nationalfølelsen 
hos de norske Studenter ved Kjøbenhavns Uni- 
versitet endnu paa denne Tid ikke havde nogen 
politisk-revolutionær Karakter. Men barnlig og 
uskyldig som den endnu var hos de allerfleste, — 
den kunde dog allerede nu i festlige Stunder hæve 
sig til at «drømme» om en Frihed, der ganske 
vist var noget andet end Frigjørelsen fra det 
struensee'ske Regimente (en Frigjørelse, der for- 
resten var opnaaet, da Sangen blev digtet, og 
som man altsaa ikke behøvede at drømme om); — 
den kunde hæve sig til at fantasere om en »0p- 
vaagnen» af det gamle Norge engang ude i Frem- 
tiden, en «Bryden Lænker, Baand og Tvang», — 
saadan i det Ubestemte og uden nogen klar Tanke 
paa, hvilke disse Lænker var og hvorledes de 
skulde bry des; — ogNordalBrun maa, trods 
sin Lojalitet, have været revet med af en saadan, 
i al sin Famling og Uklarhed revolutionær Stem- 
ning, siden han kunde give den et i al sin Simpel- 
hed saa kraftigt gribende Udtryk. 

Men, da han var kommet hjen til Norge og 
havde levet endel Aar i Bergen, under den her 
raadende Handelsaands Indflydelse, dalede han 
efterhaanden fra de mere ideale Højder, hvortil 
han havde svunget sig op i sine Ungdomsdage. 
Han digtede nu«Bor jegpaa det høje Fjeld», — 
denne Spidsborgerlighedens Triumfhymne, som 

Hartvig Lassen træffende har kaldt den, — hvor 
Fædrelandskjærligheden alene ytrer sig i Glæde 
over blomstrende Næringveje, — hvor Handels- 
aanden med dens tykvommede Materialisme breder 
sig paa det selvbehageligste, — hvor Digteren 
sidder paa sin Tue tryg og ser uden Deltagelse 
paa de Mægtiges Fald, naar bare han selv er 
«glad og mæt» og kan «kjøbe Vin og klarere 
Ddgifter». 

Disse to Nationalsange er i Aand og Tone 
saa forskjellige, at man ikke skulde tro, at de til- 
hørte den samme Tidsalder eller det samme Folk, 
endsige at de ere digtede af den samme Mand. 

— For Norge Kjæmpers Fødeland, med 
sin Pegen ud mod en endnu Qernt dæmrende Frem- 
tid og sin Pegen tilbage mod en ligesaa Qern For- 
tid, — med sin truende Tale om Frihed, Opvaag- 
nen, Bryden Lænker, — med sine kort afbrudte, 
lidenskabeligt energiske Udtryk, - synes at danne 
den mest afgjorte Modsætning til Bor jeg paa 
det høje Fjeld, — med sin Lovsyngen af > Fiske - 
riernes Flor» og den økonomiske Velbjergethed, 

— med sine prosaiske Opregninger af »Sild og 
Brisling og Morten* , — med sin velbehagelige 
Glæde i Nuet og dets Nydelser, uden Længsel, 
uden Tanke paa Fortid eller Fremtid. — Vi kan 
forståa, at For Norge Kjæmpers Fødeland 
har været sunget >med tindrende Øjne og jublende 
Stemmer« afNordmænd, som mindedes hvad Norge 
havde været og hos hvem et Haab var tændt om 
at det atter kunde blive hvad det var. Vi har 
derimod nuomstunder, — det haaber jeg idet- 

mindste, — ondt ved at forståa, at en Sang som 
Bor jeg paa det høje Fjeld nogensinde har 
kunnet være en virkelig Nationalsang. Men det 
er en Kjendsgjerning, at den har været det, at 
begge disse Sange, saa forskjellige, saa helt mod- 
satte i Aand og Tone, ere digtede af den samme 
Mand, og at de til samme Tid har været lige po- 
pulære, lige anerkjendt gyldige Udtryk for en al- 
ment raadende Stemning. Dette giver os i en 
kort Sum Billedet af de aandige Tilstande hos det 
norske Folk paa denne Tid: vi se til den ene Side et 
Folk, hos hvem Aarhundreders Liv uden egen 
Historie, egen Polilik, egen Styrelse havde virket 
til at give de private, materielle Interesser en 
uforholdsmæssig Overvægt og til at gjøre raadende 
en Spidsborgerlighedens Aand, der ikke plages af 
Ærgjerrighed eller andre sterke Drøme, men er 
tilfreds med et navnløst Velvære, — til- den anden 
Side et Folk, hos hvem Minderne fra dets ærefulde 
Oldtidshistorie er bleven vakt til nyt Liv, fordi 
man har begyndt at faa Øjnene op for at Betin- 
gelserne for denne Historie, Grunden, hvoraf den 
sprang ud, fremdeles er tilstede og kun venter 
paa at røres af den frigjørende Tryllestav for at 
spire paany, — hos hvem der herved er vakt en 
Længsel efter Frihed og Selvstændighed, medens 
denne Længsel dog endnu er for uklar og fam- 
lende til at fremkalde en virkelig Bevægelse eller 
til at stille sig i en bestemt Opposition til den 
spidsborgerlige materialistiske Ligegladhed, saa at 
begge disse Stemninger, saa modsatte i Ophav og 
Retning, alligevel paa en Maade gaa over i hin- 

anden, smelte sammen, og saa at den samme 
Mand med den samme Umiddelbarhedens Styrke 
kan gjøre sig til Tolk for dem begge. 

Norda 1 Brun oplevede, som man ved, den 
store Omvæltning i 1814. Han var da en sytti- 
aarig Olding, men fulgte endnu Begivenhederne 
med sin Sjæls hele medfødte Ild og Styrke. Norges 
Afstaaelse til Sverige ved Kielerfreden vakte ikke 
blot hans Sorg, men endnu mere hans Harme og 
Ringeagt ligeoverfor en Styrelse, der saaledes 
sveg sin hellige, ubrødelige Pligt. Hyperlojal som 
han var, — saaledes havde han ikke opfattet det 
kongelige Enevælde, at Kongen skulde kunne af- 
staa sine tro norske Undersaatter til en anden 
Suveræn, som en Gaardejer, der overdrager Gaar- 
den med samt dens Besætning til en anden Ejer. 
Han troede ikke, at Kongen havde mere Ret der- 
til end en Fader til at sælge sine Børn. Hele det po- 
litiske System, hvis sterke, troende Talsmand han 
havde været, røg overende ved denne Begivenhed 
og viste sig at hvile paa Selvbedrag. Det syntes 
at skulle rejse sig paanyt, da Prins Kristian 
Fredrik optraadte som den Odelsbaarne til 
Thronen og proklamerede Norges Selvstændighed. 
Denne Prinsens Optræden fremkaldte ogsaa fra 
den syttiaarige Olding et Digt, — Manden af 
Ord, — der i Sandhed kan siges at lue af Ung- 
domsild og som alene vilde være nok til at vise, 
hvilken kraftfuld Digternatur der hoede i ham. 
Herligheden vårede, som vi ved, kun faa Maane- 
der: Kristian Fredriks Kongedøme fik en 
brat, og, hvad der var værre, en uhæderlig 

Ende. Endnu i September 1814, da Kon- 
rentionen til Moss var afsluttet og faa Dage 
før Kristian Fredrik endelig nedlagde sin Krone 
og indskibede sig til Danmark, vilde N o r d a 1 
Brun ikke slippe det Haab, der havde sat den 
Gamle i slig Fyr og Flamme: — Haabet om at 
Norges Ære og Frihed skulde atter kunne forenes 
med den arveundersaatlige Tro^kab mod Olden- 
borgernes Kongeæt. Han skrev til P a v e 1 s, 
dengang Slotspræst og Hofprædikant hos Kristian 
Frederik: »Jeg blev vred paa Dem for et Ord. 
De husker det nok, naar jeg saaledes ytrer min 
Vrede: »Hr. Pavels, gak flux til Kongen, tag Mod 
med Dem, tag Ord med Dem I De er hans Kon- 
fessionarius (Skriftefader) — nu fac officium (gjør 
din Pligtl) Sig ham: Du har gjort Ed; den bør 
du holde, om det saa skulde koste Livet. Pavels ! 
forlad ikke Kongen nu. Nu gjelder det; nu be- 
høver han den Kraft, som er af Gud, og Du, Pavels 
vær den Conductor, hvorigjennem det elektriske 
Stød ledes til det ædleste Kongehjerte. Sig til 
de visne Adjutanter, til Lægerne: Af Vejen, 
hindrer mig ikke, jeg har et arcanum (hemmligt 
Lægemiddel) til at helbrede den Syge; jeg er 
sendt af en Potentat, mægtigere end Alexander, 
Frants, Carl, Georg. Af* Vejen! jeg maa tale 
med Kongen. « — Man ser, at Nord al Brunos 
Loyalitel nu, som altid, var en myndig, en sig 
paatvingende ; man kan tænke sig, hvor besværlig 
hans enthusiastiske Royalisme vilde have været 
for den karakterløse og modløse >Herrens Salvede 
og Odelsbaarne til Thronen«, der havde prøvet 

paa at tåge Norges Skjæbne i sinHaand, — hror- 
ledes han, under lagttagelse af alle Underdanig- 
hedens Former, vilde have rusket ordentUgt i 
dette >friske Skud af den rette Stamme*, for at 
faa det til at staa nogenlunde ret i Modgangen, — 
saafremt han havde været i Kristiania istedetfor i 
Bergen. Men hist som her vilde han have været 
lige magtesløs. Pa v els har Ret, naar han i 
sin Dagbog, etterat have indført Nordal Bruns 
Brev, tilføjer: ^Hvilken Aandl hvilken KraftI 
men ogsaa: hvilken Mangel paa Verdens- og 
MenneskekundskabU Tiden var ilet den gamle 
Mand forbi. Der var indtraadt Forhold, som han 
med sine Ideer og Grundsætninger ikke kunde 
finde sig tilrette i. >Troskab mod vor allernaadigste 
Konge og Kjærlighed til Fædrelandet er hos os 
Nordmænd det samme», skrev han i Forsvars- 
skriftet for Einer Tambeskiælver, — saa- 
ledes stod det visselig ialfald for ham, — og nu 
var denne Sammenhæng uigjenkaldelig brudt ved 
Begivenhedernes haarde Haand, Kjendsgjernin- 
gernes ubønhørlige Logik. Hans politiske Troes- 
bekjendelse var, at Undersaatterne stod i det samme 
Forhold til sin Arvekonge som Børn til sin Fader, 
at deres Ære og Frihed ikke blot ikke stred mod 
men enddog krævede en ubetinget Lydighed lige 
overfor Landsfaderen, og nu havde denne Lands 
fader solgt sine Børn, udleveret dem til den Re 
gjering, i hvilken Nordmændene havde vænnet sig 
til at se sit Lands Arvefiende. Hans System for- 
udsatte, at den, som havde Fødselens Ret til 
Thronen, ogsaa altid havde Aandens. Og nu, — 

da det for første Gang efter lange Tider gjaldt for 
den Odelsbaarne til Oldenborgernes Throne at 
være en Mand, — nu havde denne Odelsbaarne 
vist sig at være, — som den lojale Nordal Brun 
udtrykte sig i sin Skuffelses Bitterhed, — en «usel 
dansk Flødeskjeg». — Det indbyrdes modsigende 
og modstridende i de Ideer og Følelser, som 
Nordal Brun havde været besjælet af, var ved 
Begivenhederne selv bleven lagt klart for Dagen. 
Enddog om han havde staaet i sin fulde 
Manddomskraft, istedetfor at være en Olding, da 
disse Begivenheder brød ind over Landet, vilde 
han neppe have været Mand for at møde dem paa 
den rette Maade. De Grundsætninger, hvori han 
og de med ham Samtidige var opdragne, de Fø- 
lelser, der var raadende hos dem ifølge denne 
Opdragelse og det Standpunkt, hvorpaa Folkets 
Udvikling dengang stod, svarede saa lidet til Arten 
af de Opgaver, der blev forelagt Folket i 1814, at 
disse Opgaver neppe ved dem vilde have kunnet 
faa nogen tilfredsstillende Løsning. Det var Norges 
Held, at Udviklingen ikke var bleven staaende ved 
dette Standpunkt, — at en ny Slægt af Mænd var 
yoxet op, som i 1814 stod i sin fulde Mandskraft, 
hos hvem Nationalfølelsen havde naaet større 
Klarhed, mere Bevidsthed, hos hvem nye Ideer om 
Frihed og Selvstændighed havde faaet Indgang, og 
som, fastholdende de samme Udgangspunkter for 
den nationale Vækkelse, der var de virksomme i 
Nordal Br un's Samtid, drog videre Konsekventser 
af dem. 



Sars : Historisk Indlediimff til Grundloven. 1 1 

'et gaar En ofte saa ved Betragtningen af en 
Gruppe historiske Personligheder, hvis Navne er 
knyttet til en stor Omvæltning, et skjæbnesvangert 
Omslag, som naar man ser i det Fjerne en 0- 
eller Fjeldrække: Øerne, Fjeldene flyder sammen 
til én Linje, synes alle at ligge i den samme Af- 
stand, medens de i Virkeligheden ere adskilte ved 
brede Dale eller Havstykker og ligge somme nær- 
mere, andre fjernere. Man glemmer eller er ikke 
opmerksom paa, at der inden en saadan Gruppe 
af historiske Personligheder, der staur vor egen 
Tid saavidt fjernt, at de enkelte Omrids flyder 
sammen, har gjort sig gjeldende dybe Tids- og 
Udviklingsafstande, at det er Repræsentanter for 
flere Slægtled, der har afgivet Møde paa den samme 
Kampplads, deltaget i den samme Begivenhed, og 
at allerede af denne Grund deres Forhold til, deres 
Opfatning af Begivenheden har maattet være 
forskjellig. 

Nordal Brun, Nils Treschow, Jonas 
Rein, Klaus Pavels, Georg Sverdrup, Jakob 



— 163 — 

Aall, Christie, Grev WedelJarlsberg, Ni- 
kolai Wergeland, Kristian Magnus Falsen, 
— alle disse Mænd levede og virkede i Norge 
under den store Omvæltning i 1814 og deeltog i 
den enten som Rollehavende eller som opmerk- 
somme Vidner, hvis Indtryk og Følelser under 
Omvællningen er os vel kjendt. Men Nordal 
Brun var født 1745, blev Student 1763, Nils 
Treschow f. 1751, Student 1766, Jonas Rein 
f. 1760, Student 1777, Pa vels f. 1769, Student 
1785, Georg Sverdrup f. 1772, Student 1789, 
Jakob Aall, f. 1773, Student 1791, Christie f. 

1778, Student 1794, Grev Wedel-Jarlsberg f. 

1779, Nikolai Wergeland f. 1780, Student 1799, 
Kr. Magnus Falsen f. 1782, Student 1798. 
Mellem de ældste og de yngste af disse Mænd 
ligger en lang Række af Aar, i hvilke Verdens- 
udviklingen var gaaet ustandselig frem og i hvilke 
Nationalaanden hos det norske Folk baade derfra 
og fra Landets egen vexlende Skjæbne havde mod- 
taget nye Gjæringsstoffer eller Vækkelser. De 
eldste og de yngste af disse Mænd havde levet 
den Deel af sit Liv, da Aanden modtager sit Præg 
og sin Retning, under Indtrykket af helt forskjel- 
lige indre og ydre Forhold; der maatte, paa Grudd 
heraf, være en Forskjel mellem de politiske eller 
nationale Synsmaader, der gjorde sig gjeldende 
hos den yngre Generalion, og de, der var raa- 
dende hos den eldre. Men denne Forskjel var 
intet Brud i Sammenhængen; den yngre Slægt 
stod i væsentlige Henseender paa den eldres 
Skuldre, fortsatte hvad den havde begyndt, drog 

de videre Konsekventser af dens Standpunikt, førte 
dens Ideer et Stykke længere frem. Der var For- 
skjel i de politiske Grundsætninger, — i Hensyn 
paa Midlerne, hvorved Maalet skulde naaes; men 
Maalet var i Hovedsagen et fælles; — den bevæ- 
gende Kraft var den samme; Nationalaanden hos 
de Gamle og de Unge hentede sin Næring af de 
samme Kilder, søgte Mod og Fortrøstning af de 
samme Forhold, hyggede paa den samme Grand, 
kun med større eller mindre Styrke' og Klarhed, 
— dristigere foregribende Fremtidens Ud vikling 
eller ængsteligere overvejende Nuets Trængsler 
og Savn. 

Nord al Brun og de med ham nogenlunde 
Samtidige tilhørte den livsglade, frejdige førrevo- 
lutionære Periode, — Klubbernes, Drikkevisernes, 
Frihedsdrømmenes Slægt. Det gik sterke Aands- 
strømninger gjennem denne Slægt; det var nye 
Ideer, der satte Sindene i Bevægelse ; men de kom 
endnu ikke udenfor den literære Diskussion; de 
traadte endnu ikke ud i Livet og talte Begiven- 
hedernes sterke Sprog. Patriotismen hos Nord- 
mændene blev vakt til nyt Liv; men den stod 
endnu paa et barnsligt Standpunkt, — lovsyngende 
Norges Herligheder, dets Fjelde og Fosser og 
fremfor alt dets Odelsbønder, — erkjendende i 
disse Odelsbønder de rette Arvtagere efter det 
prude Sagaold og saaledes seende Granden, hvor- 
paa et fremtidigt selvstændigt Nationalliv kunde 
bygges, — men altfor optaget af Glæden over det 
Bestaaende til at tænke synderligt paa Fremtiden. 
Norskheden var ikke sterkere end at man endna 

kunde opfatte ogsaa Danmark som sit Fædreland, 
være god tvillingrigsk Patriot med en vis mere 
eller mindre fremtrædende Forkjærlighed for det 
af Tvillingrigerne, hvor man var født og baaren. 
Frihedslængslen vakte endnu ikke til Arbejde og 
kunde endnu gaa noksaa fredelig sammen med 
den mest overspændte Lojalitet, den mest ubetin- 
gede Hengivenhed ligeoverfor de oldenborgske 
Enevoldskonger. 

Men saa kom den franske Revolution 
med dens vældige Kampe, dens dybe Lidenskaber. 
Den fulgtes ogsaa i de skandinaviske Lande med 
en Opmærksomhed, en levende Deltagelse, som 
ingen Begivenhed enten før eller siden. Det var 
blandt oplyste Mennesker ikke én, hvis Sind jo 
ikke gjennembævedes af disse Omvæltninger, der 
har forandret Verdens Udseende. Men selvfølgelig 
var, — enddog om vi se bort fra dem, der ifølge 
sin Fordomsfuldhed og Uforstand ikke kunde se 
andet i Revolutionen, end et regelløst Anarki, det 
vilde Spil af Mørkets løsslupne Magter, — de Ind- 
tryk, den gjorde, forskjellige baade i Væsen og 
Styrke. Hos de unge Mennesker, hvis Sind endnu 
var fuldkommen frit og aabent, maatte Deltagelsen 
være ulige livligere. Virkningen dybere end hos 
de eldre, hvis Ideer, hvis Livssyn allerede forud 
havde naaet Fasthed og Form. Det kunde ikke 
være anderledes, end at, som Regel, Friheds- 
trangen blev mere virksom, Frihedsidealerne mere 
bestemte, de nedarvede Forestillinger om Kongens 
Herskerret og Undersaatternes Troskabspligt grun- 
digere rystede hos de Mænd, der voxede op under 

Iddtrykket af Mirabeau's, Vergniaud's, 
Danton's Taler og af saadanne Begivenheder 
som den franske Republiks Proklamation, 
Ludvig den Sextendes Henrettelse, Na- 
tionalkonventets vældige Kamp mod Europas 
Fyrster, — end hos den eldre Slægt, som i sia 
Ungdom i det højeste havde sværmet med Rous- 
seau for Naturtilstanden eller moret sig over 
Voltaire's Spot med de aflægs Former i Stat 
og Kirke. 

Det er bleven sagt af en samtidig Forfatter 
(Jakob Aall), at de revolutionære Ideer ingen- 
steds fandt mindre Indgang end i Norge, og at 
Deltagelsen for Revolutionen her specielt ikke 
var saa levende som i Danmark. Ved Danmark 
forstaaes nu naturligvis først og fremst Kjøben- 
havn. Men da maa det ikke glemmes, at 
Kjøbenhavn dengang fremdeles var ikke blot 
Danmarks, men ogsaa Norges Hovedstad, og at 
Størstedelen af Norges studerende Ungdom, 
Nationens Avantgarde, den uroligste, mest aands- 
vakte, for nye Indtryk og Ideer mest mod- 
tagelige Del af Folket, var samlet her. Om 
denne Del af det norske Folk, — den, hvorpaa 
det nu i alle Henseender mest kom an, — er 
der fuld Grund til at antage, at den i livfuld, 
sympathetisk Deltagelse i Revolutionens Kampe 
og Sejre ikke gav sine danske Medbrødre det 
mindste efter. Flere af de Nordmænd, der spil- 
lede en fremragende Rolle i Begivenhederne i 
1814, opholdt sig i Revolutionsperioden som unge 
Studenter i Kjøbenhavn, og deres senere Virk- 

somhed godtgjør noksom, hvor optnerksomt de 
har fulgt Begivenhederne i denne Periode og hvor 
dybt de revolutionære Ideer har gjennemt-ængt 
dem. — Enddog om de norske Smaabyer, med 
deres Befolkning af smaa og større Handelsmænd, 
fordetmeste uden Presse og uden IndretniDger for 
et højere Aandsliv, er det ved samtidige Vidnes- 
byrd godtgjort, at de ingenlunde forblev uberørt 
af disse Ideer. Den i sin Tid meget ansete en- 
gelske Forfatterinde, Miss Wolstonecraft, der 
i Revolutionsaarene foretog en Rcjse i de skandi- 
naviske Lande, udtaler sin Forundring over den 
almindelige Sympalhi for den franske Revolution, 
som hun fandt raadende i nogle af de sønden- 
fjeldske Kjøbstæder, rigtignok, — hvad der er det 
allerforunderligste, — i den bedste Forstaaelse 
med en ligesaa almindelig raadende enthusiastisk 
Hengivenhed for det oldenborgske Kongehus. Fra 
Throndhjem skriver en højere dansk Emheds- 
mand i 1793, at Stemningen vel her i det Hele 
er god, mén at dog enkelte Mennesker «vanære 
sig ved den demokratiske Tænkemaade». Var 
dette Tilfælde i Throndhjem, maa det i saameget 
højere Grad været Tilfælde i de større Byer Ber- 
gen og Kristiania, hvor Forbindelsen med Udlan- 
det var livligere og Aandslivet havde noget mere 
af et højere Sving. Men i det Hele tåget har 
vistnok Jakob Aalls før nævnte Ytring sin Gyl- 
dighed for de norske Byers Vedkommende. Han- 
delsaanden raadede her, og den er ifølge sit Væsen 
egoistisk, materialistisk, d^^rfor ogsaa konservativ 
eller indiflFerent (ligegyldig) i Politiken, — ' util- 

bøjelig til at vurdere andre Goder end dem man 
kan tåge og føle paa. 

Handelsaanden i de norske Byer bredede sig 
saameget stæri^ere netop i Kevolutionsaarene, fordi 
denne Periode var en af de allerheldigste for 
Norges Handel og Søfart. Medens saagodtsom 
hele det øvrige Europa stod i Vaaben, kunde de nor- 
ske Skippere ogRhedere i Ro ogMagsøge sin Næring 
og Bjering, og tjente saameget bedre, fordi Konkur- 
rentsen var saameget ringere. Jakob Aall skildrer 
Tilstanden i Norge i Kevolutionsaarene paa føl- 
gende Maade: «I Norden viste ingen Nation 
mindre Deltagelse for hin Omvæltning i Regje- 
ringssystemet (d. e. den franske Revolution) end 
Norge, som just i Begyndelsen af dette Aarhun- 
drede stod ved en Virksomhedsperiode, der var 
den fordelagtigste, som dets Historie har at frem- 
vise. Det følte ikke Trykket af nogensomhelst 
Tvang; dets Skattebidrag var smaa og stdde ikke 
i Forhold til Nationens Kraft til at bære dem, og 
i enhver Forandring i dets offentlige og politiske 
Stilling maatte det snarere ane en Forværrelse 
end en Forbedring. Norge fulgte derfor hine 
voldsomme Scener kun med den vemodige Del- 
tagelse, som Frankriges Lidelser under Revolu- 
tionen maatte opvække, og var forøvrigt altfor be- 
skjæftiget med at høste merkantile Fordele af 
Krigens Bevægelse til at skjænke nogen politisk 
Idee om Statsforaodring synderlig Opmerksomhed. 
I Norges eget Skjød var saagodtsom ingen Litera- 
tur, ingen Avis, som alvorlig behandlede politiske 
Gjenstande, og den friere Tone, som et Foster af 

den franske Revolution, der begyndte at herske i 
offentlige Skrifter og Blade i Danmark, fandt i 
denne Lykkens Periode for Norge mindre Gjenklang 
der end i Broderlandet. Forfatteren erindrer 
endog kun sjeldent i hine Dage at have hørt om- 
tale de Ankepunkter, der før og siden anførtes 
som Klageposter over den danske Regjering, nemlig 
at vore vigtigste Embeder nedlagdes i unge danske 
Adelsmænds Hænder, og at Handelsmonopoler for 
danske Handlende i mange Maader indskrænkede 

Norges Handel Da Norges Kapitaler højst for- 

delagtigen anvendtes paa Næringsveje, som laa 
lige for Handelsmandens Fod, saa ankedes ikke 
over hine Broderlandet forundte Privilegier, lige- 
saalidt som over enkelte Varers Fordyrelse, der 
med Lethed udrededes af fulde Kasser . . . Enddog 
Striden om et Universitets Oprettelse i Norges eget 
Skjød, som blev ført med saamegen Styrke mod 
Slutningen af det forrige Seculum, havde lagt sig 
til Hvile, efterat de fleste af de Hædersmænd, som 
førte den med saamegen Varme- vare nedstegne i 
Graven. Kort, — detj var aabenbart, at Norge 
hilsede dette Aarhundrede med en fuldkommen 
Tilfredshed med sin nærværende politiske Forfat- 
ning, hvormeget den end i sin Form krsenkede de 
borgerlige Rettigheder . . . Ligesaavist er det, at 
Norge var et roligt Vidne til den indre Gjæring, 
som bevægede det vestlige Europa, og til Frank- 
riges store Kamp mod fast alle mægtige europæiske 
Riger, dels for at forsvare, dels for at udvide sine 
Landsgrændser». 

Jeg tænker, at denne Skildring af hvad A al 1 

kalder Norges «gyldne», dykkeUge» Periode vil 
hos de Fleste nuomstunder vække en vis Mod- 
bydelighed. Jeg haaber, at vi er kommen saavidt 
Det mangler dog ikke paa, at der ogsaa i vore 
Dage høres Røster, der noksaa frejdig udtaler den 
Opfatning, at, naar et Lands Næringsveje blom- 
strer, saa er alt vel, og at ethvert politisk Stræv, 
der ikke direkte eller indirekte sigter til at fremme 
denne Blomstring, er unyttigt, eller ligefrem ska- 
deligt, forsaavidt det kan tænkes at ville bringe 
nogen Forstyrrelse ind i den Fred, som Mad- 
strævet forlanger. Denne Høker-Opfatning af et 
Sarafunds, en Stats Bestemmelse er nu først og 
fremst en umoralsk. Samfundet har, ikke mindre 
end Individet, moralske Forpligtelser. Det er dette 
man har udtrykt ved, at ethvert Folk har sit Kald, 
sin Mission, — et Udtryk, der er bleven stemplet 
som den blotte Frase, men hvori man har at se 
en stor^ en hellig Sandhed. Et Folks Mission, dets 
moralske Forpligtelse ligeoverfor andre Folk, er at 
tilskyde sit Bidrag til den fælles aandige Kapital, 
— at frembringe paa Åandens Felter noget Origi- 
nalt, der kan være til Glæde og Nytte tor Men- 
neskeheden. Jo mere alle andre Hensyn under- 
ordnes under Hensynet hertil, — jo mere Enhver, 
hvilken end hans Livsstilling er, gjennemtrænges 
af Bevidstheden om, at han er med paa at berede 
Grunden for et nationalt Aandsliv, — des mere 
nærmer Samfundet sig fra at være en Tvangs- 
anstalt eller et Aktieselskab til at blive en moralsk 
Indstiftelse, — hvad der jo er Maalet, — hvad der 
skal og maa arbejdes mod. — For at et Folk skal 

kunne opfylde sin Mission, er det nødvendigt, at 
dets Kræfter frigjøres i alle Retninger, — jo mere, 
des bedre. Dette er Grunden til at vi maa føle 
os forpligtede til at arbejde for den størst 
muelige politiske Frihed og nationale , Selv- 
stændighed, uden at drage nogen vilkaarlig 
Grænse: saameget er godt/hvad der er over det, 
er af det onde. Frihed og Oplysning betinge hin- 
anden gjensidig, og begge fremkalder det Liv, den 
Gjæring, der afsætter Frugt for det nationale Aands- 
liv og derigjennem for den almenmenneskellge Ud- 
vikling. Saaledes opfylder en Nation sin Bestem- 
melse i højere Forstand, ikke ved at være «Last- 
dragere» for andre Folk eller ved at fleve kristeligt 
og nære sig af Vrag:^, som Nordmændene gjorda 
i denne saakaldte «gyldne Periode*. Et Folk er 
ikke til for at tjene Penge. Det spørges altsaa 
ikke, om Friheden er til Gavn for Næringsvejene 
eller det almenborgerlige Velvære. Den er det, 
det viser Erfaringen, vor egen ikke mindst, men 
selv om den ikke var det, vilde den alligevel være 
det højeste Gode for et Folk. Frihedsaanden er 
med al sin Uro og alle sine Udskejelser langt mere 
moralsk, langt frugtbarere, nyttigere i Ordets sande 
Bemerkelse, end den grovkornede Materialisme, 
den søvnige Tilfredshed med det Bestaaende, der 
saa let kan blive raadende ved en jevn Blom- 
string af Næringsvejene, navnlig hos et Folk, 
der, som det norske, i saa lang Tid havde levet 
under det landsfaderlige Regimentes sløvende 
Indflydelse. 

Man kunde have sagt til Nordmændene i denne 

Tid, hvad den berømte Politiker og Filosof Las- 
salle sagde til de tydske Arbejdere: cEders 
Ulykke er, at J ikke ere ulykkelige». Utilfreds- 
heden er en Spire til Fremgang, og Fremgang er 
Livets store Lov; hvad der tjener den, er godt, 
hvor føleligt det end kan ramme den Enkelte i 
hans Velbefindende. De gyldne Handelsaar i Slut- 
ningen af forrige og Begyndelsen af dette Aar- 
hundrede var altsaa i Virkeligheden en uheldig 
Periode for Norge: Patriotismen blev siandset i 
sin Væxt og maatte stille sine Krav i Bero, fordi 
Skibsredere og Trælasthandlere fandt at de levede 
i den bedste af alle Verdener. Der blev i disse 
Aar intet udrettet til varig Nytte for Landet. 
Kjøbmændene tjente gode Penge og brugte disse 
til dundrende Kalaser og kostbare Silketøjer til 
sine Madamer; hvad der blev tilovers, gik fordet- 
meste fløjten, da Konjunkturerne forandrede sig. 
— Hvor helt anderledes rig paa betydningsfulde 
Fremskridt er nu ikke, i Modsætning hertil, de 
følgende »magre> Aarl I disse Misvæxtens, Barke- 
brødspisningens. Blokadens, den ødelagte Handels 
Tider grundlagde Nationen ved egne Midler Uni- 
versitetet, et Hovedvilkaar for dens aandige 
Selvstændighed, — vtergede den sit^ Land mod 
fremmede Fiender paa en hæderlig Maade og med 
et Held, der opflammede Nationalaandnn, — gav 
den sig en fri Forfatning, der har været Kilden 
for saamegen Fremgang lige til vore Dage, — 
Heraf kan vi lære, at blomstrende Næringsveje 
ikke er et saa ubetinget csummum bonum» eller 
højeste Gode, som man stundom synes at indbilde 

sig, — at »Fred er ej det bedste, men at man 
nogetvilc, som Bjørn ss on har sagt, og at det at 
yille noget, det lærer man oftest bedre under 
Kamp og Trængsler end i de saakaldte »gode 
Tiderc. 

>Pau Velstands og Velværens Bundf, siger 
Jakob Aall et andet Sted, hvor han dvæler ved 
den gyldne Periode i vor Handelshistorie, utrives 
ej Reformens Sæd. Bevægelser af denne Art var 
en senere Ulykkens Tid forbeholden, og da vaag- 
nede det patriotiske Sind i mangenen Barm, uden 
Hensyn til Formue og borgerlig Stilling.* — Om- 
slaget fra de gode til de daarlige Tider, fra den 
Periode, der var saa heldig for Kjøbmændene og 
saa fattig for Landets Historie, til den næste, der 
var saa uheldig for Kjøbmændene og blev saa rig 
for Landets Historie, skete,'som bekjendt, i 1807, 
da den dansk-norske Stat efter en lang, saagodt- 
som uafbrudt Fred, indvikledes iJVerdenskampen 
mellem England og Napoleon. Omslaget var 
i alle Henseender et voldsomt. Den blomstrende 
Handel og Skibsfart blev med engang tilintetgjort, 
som naar Kornet paa Ågeren slaaes ned ved et 
Haglvejr. Tilførselen til Landet afspærredes, saa 
der opstod ligefrem Mangel paa de vigtigste Føde- 
midler. Til Søkrigen med England kom snart en 
Landkrig med Sverige, hvis Hære rykkede ind i 
Landet. For at Ulykkens Maal skulde blive fuldt, 
indtraf der en Misvæxt, mere almindelig og øde- 
læggende end man ved Exempel paa enten før 
eller siden. Aldrig har Norge i materiel Hense- 
ende været i større Nød. Men aldrig har heller 

Nationalaanden hos det norske Folk rejst sig med 
i^lig Styrke, hævet sig til en slig Højde af Offer- 
villighed. Modsætningen mellem de gode Handels- 
aar før 1807 og Blokadens og Fallitternes efter 
var ikke større i materiel end den var i aandig 
Henseende. Før 1807 synes vort Øje kun at 
møde Materalisme og egennyttig Smaahedsaand ; 
Patriotismen stiller ingen nye Krav, den lader 
endog de gamle falde; man har intet tilovers af 
sin Overflod for almene Formaal, men indskræn- 
ker sig til at >kjøbe Vin og klarere Udgiflerc, for 
at tale med Spidsborgerlighedens Triumf- 
hymne, der er tilbleven i denne Periode og med 
en saa vidunderlig Troskyldighed afspejler dens 
Aand. Og efter 1807 se viNaiionen villig udrede 
af sin Fattigdom, hvad den iør ikke vilde udrede 
af sin Velstand ; — vi se den, for at opnaa saa 
rent aandige Goder som politisk Frihed og Selv- 
stændighed, trodse den bitreste Nød, de mest over- 
hængende Farer, og vinde Sejr,* mod al Rimelig- 
hed, mod al Fornuft, som en Spidsborger vilde 
have sagt. 

Selvfølgelig er nu denne Modsætning mere 
tilsyneladeiide end virkelig, — hvilket man alle- 
rede vil kunne skjønne af hvad der før er bleven 
udviklet. Den højtstemle patriotiske Stemning, der 
allerede i det Norske Selskabs Dage var kom- 
men tilorde i Sange om Norges Herlighed, dets 
Bondefrihed, dets Sønners Kraft, — Sympathierne 
for den franske Frihedsbevægelse, Enthusiasmen 
for de revolutionære Ideer, der saa sterkt greb 
den norske akademiske Ungdom i Kjøbenhavn, og 

som, efter hvad vi med fuldVished ved, deltes af 
mangen eldre Embedsmand, ja endog afmangenen 
Kjøbmand hjemme i selve Norge, — alt det her- 
ved vakte Aandsliv kvaltes ikke under den af 
Jakob Aall med en saa uhyggelig Varme skil- 
drede Periode af materielt Velvære. Havde det 
været saa, skulde de følgende Aars Trængsler ikke 
have faaet den Virkning de fik. Et Folk behøver 
aandig Styrke for at møde ydre Ulykker, saa at 
det drager Nytte af dem; den Svage slaaes bare 
ned. Og det viste sig nu, at Nation alaand en hos 
Nordmændene var bleven saavidt udviklet, at den 
heller staalsattes end bøjedes ved Modgang. Den 
var for en Tid bleven overdøvet af Tiavlheden i 
Kontorer og paaVærfter. De nye politiske Ideer, 
de nye Haab for Landets Fremtid, der var bleven 
vakt, trængtes for en Tid tilside; men de vedblev 
at holde sig, de var som en Sæd, der ligger i 
Jorden og venter paa et gunstigt Vejr for at spire, 
— et sligt Vejr som det. der gik over Landet 
Aarene fra 1807 til 1814. Og nu spirede den da 
og satte Blomst og Frugt. — Patriotismen fra 
Klabbernes og Selskabsvisernes Tid, den nationale 
Vækkelses Barndomsalder, traadte frem paanyt, 
med en forandret, mere udviklet Karakteer. Den 
gik ikke længere op i et idyllisk Sværmeri uden 
faste Med og Maal, som i Nord al Bruns, 
Klaus Frimans, Reins og Zetlitz's Ung- 
domsdage. Revolutionen havde lært den at tænke. 
Landets Trængsler lærte den at handle. Herved 
fik den Væxt. Uden at opgive sit gamle Grund- 
lag, — det eneste, hvorpaa den kunde bygge, — 

Tanken om at det gamle Norge fremdeles levede 
i det frie norske Bondesamfund, — blev den mere 
dyb, mere virksom, klarere over de Savn, som 
det gjaldt at af hjælpe, de Opgaver, som den havde 
at stille sig og løse. 

Mangenen af Folkets oplyste Mænd maatte 
nu faa Øjene op for, at den saameget lovpriste 
norske Frihed vel var et ypperligt Grundlag, at 
den afgav de bedste Betingelser for Friheden, men 
dog ikke var denne selv. Mangenen maatte er- 
kjende, at Kjærlighed til Fædrelandet og Kjærli^ed 
til Kongehuset ikke altid kunde, som Nor dal 
Brun havde ment, være et og det samme, og 
mangenen opgjorde vel ogsaa j fal' Stilhed sit 
Valg, før detblevnødvendigtatvælge. Mangenen 
maatte erkjende, at den gamle Tale og Tro om 
at Norske og panske var Brødre, Børn at den 
samme Fader, at al Skade for dem var fælles 
ligesom al Fordel, — at man kunde være god 
dansk eller tvillingrigsk Patriot uden at ophøre at 
være norsk, at tvertom man var det sidste i en 
saameget højere og ædlere Forstand, jo mere man 
tillige var det forste, — at Norges Forhold til 
Tvillingriget og det fælles Kongehus var et for 
Folket ubetinget hædrende,som det var en Æres- 
og Velfærdssag at holde fast ved, — at denne Tro 
hvilede paa Selbedrag, at den var en smuk Drøm, 
et Ddtryk for uklare, famlende Følelser, ikke for 
klare og sterke. Begivenhederne siden 1807 talte 
i saa Henseende et Sprog, der var saa tydeligt, 
at Enhver maatte forståa det, som vilde for- 
ståa det. 

Den dansk-norske Politik siden 1807 ble 7 
udelukkende bestemt af Hensynet til Danmark. 
Norges Velfærd krævede, at, naar et Parti skulde 
tåges, saa maatte det være Englands, ikke 
Napoleons, og dets Sympathier gik fordetmeste 
ogsaa i den samme Retning; menRigernes fælles 
Fader tog det modsatte Parti og fastholdt det 
trods al den Elendighed, som derved bragtes over 
hans norske Børn : Norge maatte gjennemgaa de 
utroligste Lidelser, uden at der et Øjeblik var 
Spørsmaal om at fremme eller frelse nogen 
norsk Interesse. Dette kunde vel give Nord- 
mændene Åfsraag for den HusmandsroUe, som de 
hidtil havde været saa vel fornøjet med, ja, som 
de endog i sin Troskyldighed havde været stolt 
af. — Norges [saa længe nærede, saa billige og 
retfærdige Nationalønske: at faa et eget Univer- 
sitet, — dette Ønske, der siden Struensee's 
Tid saa ofte var kommet frem og havde fundet 
saa mange og dygtige Talsmænd, ikke blot nor- 
ske, men ogsaa ædelttænkende danske, som 
Tyge Rothe og Suhm, — havde Landsfaderen 
været døv for. Selv nu, da efter 1807 Ønsket 
fremtraadte paanyt med forøget Styrke og frem- 
kaldte en over det hele Land gaaende Bevægelse, 
da en Subskription, trods de trange Tider, ind- 
bragte saameget, at hvad man bad Landsfaderen om 
tilsidst kun var om at give Nordmændene Tilladelse 
til at oprette et Universitet af sine egne Midler, 
— selv nu gav han først denne Tilladelse, da han 
ikke længer havde det i sin Magt at nægte den, 
da Norge allerede ved Begivenhedernes Gang var 

Sors: Historisk Indledning til Gnmdloyen. 12 

halvvejs løsgjort fra Danmark og stod under egen 
Styrelse. Fredrik den Sjette erklæi-ede 
engang, medens han endnu var Kronprins, men 
allerede den faktisk Styrende, til en dansk Embeds- 
mand, at Norge aldrig skulde faa noget Universi- 
tet, saalænge han kunde afværge det. Dette var 
talt ud af den oldenborgske Helstatspolitiks Aand. 
Helstatspolitiken krævede, at Danmark altid og i 
enhver Henseende var Hovedlandet, at Danmarks 
Interesser altid var ledende, at Norge altid hold- 
tes i en aandig og politisk Umyndighedstilstand 
og ikke lærte sine Kræfter at kjende, for at det 
ikke skulde vægre sig ved at slæbes did, hvorhen 
den danske Politik førte. — Nordmændene havde 
ikke seet dette, saalænge deres Patriotisme endnu 
befandt sig paa det visesyngende, barnsligt drøm- 
mende Standpunkt. Men nu maatte de se det; 
nu fik de Syn for Sagn, og det mangler da hel- 
ler ikke paa Vidnesbyrd, som viser, hvorledes de 
indre Baand mellem Danmark og Norge holdt paa 
at briste endnii [før det ydre var løst, og hvor- 
ledes Patriotismen hos Nordmændene, endnu før 
de i en udvortes Forstand fik staa paa egne Ben, 
havde frigjort sig fra sin tidligere Halvhed og 
fundet de Grænser, inden hvilke den alene kunde 
blive sterk og mandig. — 

En af de merkeligste bland t de Mænd, der 
spillede en Rolle i disse Aar 1807 — 1814, i hvilke 
Norges Selvstændighed blev grundlagt, vai- 
Nikolai Wergeland. Merkeligst af dem 
alle er han bleven for os som Fader til Henrik 
Wergeland, det unge Norges genialeste Repræ- 

sentant, paa hvis Aandsudvikling han øvede en 
afgjørende Indflydelse. Men endog uden Hensyn 
hertil har Nikolai Wergeland en høj, i visse 
Maader den højeste Rang blandt sin Tids Nord- 
mænd. Hans stilistiske Talent var meget frem- 
ragende; hans Læsning meget udbredt; hans 
Interesser omfattende og mangeartede; han var 
en ildfuld Sjæl, om end ikke nogen stor Karakter. 
For Nutiden er han vel mest kjendt, foruden 
som Henrik Wergelands Far, som Forfat- 
ter af Skriftet: >Danmarks politiske For- 
brydelser mod Norge«, der i Samtiden vakte 
saamegen Forargelse og hvorover man ogsaa 
siden har fældet en saa ugunstig Dom. Dette 
Skrift er ganske vist et bittert, ensidigt Parti- 
skrift, og havde desuden den Fejl, at det 
udkom paa en Tid, da man intet risikerede 
ved at føre en haard Tale mod den dan- 
ske Styrelse, da tvertom en slig Tale maatte 
forudsættes at gjøre et godt Indtryk paa højeste 
Steder. Men herved maa det ikke glemmes, 
at Nikolai Wergeland førte den samme 
Tale, næsten ligesaa skarpt, paa én Tid da Norge 
endnu stod under Oldenborgeren Fredrik den 
Sjettes enevældige Scepter. I Wergelands 
Mnemosyne, det af Selskabet for Norges 
V e 1 i 1810 kronede Pirisskrift om et norsk Univer- 
sitet, er allerede Regjeringens Helstatspolitik ligé- 
overfor Norge bleven stemplet som uklog og uret- 
færdig, den Stilling, Norge hidtil havde indtaget 
inden den dansk-norske Stat, som en for det 
norske Folk uværdig og skadelig, og det gjøres 

her gjeldende med klare og sterke Ord, at Norge 
har en national Selvstændighed, som det hverken 
kan eller vil opgive, at følgelig dets Krav paa 
saadanne Institutioner, der kan betrygge og ud- 
vikle denne Selvstændighed, maa opfyldes, for at 
Folket skal blive tilfreds. Her fremtræder, for 
første Gang, den norske Nationalfølelse, nogen- 
lunde frigjort, for det Paahæng af urveundersaat- 
lige, tvillingrigske Talemaader og Synsmaader, 
som i Virkeligheden var uforenelig med den, stri- 
dende mod den, og som den alene kunde finde 
sig i at drage paa, saalænge den endnu var svag 
og drømmende, uden den dybere Forstaaelse af 
Landets Savn, som den sande Kjærlighed giver, 
uden Virksomhedstrang eller Evne til at stille sig 
bestemte Formaal. 

«Et Folk uden Videnskabers, heder det i 
Wergelands Mnemosyne, «er Slave af Nabo- 
folket; det bliver i sin Armod og Trang afhængigt, 
faragteligt, fortæret, uvidende om sit eget Vel . . . 
Norge er et ældgammelt Kongerige, en ærværdig 
Olding, berømt ved sine Bedrifter, og ingensinde 
undertvungen eller erobret . . . Disse tvende 
ærværdige Riger (o: Norge og Danmark) udgjøre 
vel én Stat, men ikke ét Rige ; skulde de sammen- 
smelte til ét, da maatte det enes Navn dø. Man 
kan vel ikke nægte, at der jo af Skribenteme er 
skeet adskillige Forsøg til at faa det norske Navn 
til at uddø paa Jorden og at indsmelte det i det 
danske. Danmark og Norge heder hos visse 
Skribenter blot Danmark, og mange flere Udtryk 
finder man hos de danske Forfattere, der tilkjende- 

giver Forestillinger om, at det norske Navn 
nærmer sig til at udslettes af Katalogen over 
Rigerne paa Jorden. Det er urigtigt; det er for- 
nærmende for Norge, der ikke har mindre Ret til at 
hævde sit Navn og sin Rang end Danmark ; det er 
lidet overensstemmende med den Beskedenhed, 
man tillægger den Danske Karakter, og det tjener 
ikke til at vedligeholde Broderkjærligheden. ..... 

Men at et saadant ældgammelt ærværdigt Rige er 
det eneste i den kultiverede Verden, som mangler 
den højeste Anstalt til Videnskabernes Dyrkelse, 

det er uanstændigt, upassende, uværdigt 

Man indvender, at Kjøbenhavns Universitet til- 
hører begge Riger, er baade norsk og dansk . . 
Men tilhører da Literaturen begge Riger, — har 
Norge en Literatur? Nej! — de selvsamme, som 
have paastaaet, at Kjøbenhavns Universitet tillige 
tilhører Norge, de selvsamme ville intet vide af,' 
at de norskfødte berømte Forfattere henhøre til 
Norges Literatur, men tilegne Danmark alle Norges 
Genier og kalde dem Danske Skribenter. Saalidet 
erkjender man, at Norge har et Universitet i 
Kjøbenhavn. Vi ville se flere Urimeligheder. Paa 
hvad Grund tilegner man sig Norges Genier? 
Fordi de skylde Danmark mere end sit Føde- 
land, .... fordi de skylder Danmark deres Dan- 
nelse. Her er den rene, utvetydige Paastand paa 
udelukkende Besiddelse af Universitetet og Viden- 
skaberne .... Man kunde umuligen paastaa, at 
Norges Genier skylde Danmark mere end deres 
Fødeland, medmindre man ansaa det videnskabelige 
Institut, som har dannet dem, for Danmarks ude- 

lukkende Ejendom. Saalidet erkjender man, at 

Norge har et Universitet i Kjøbenhavn 

Nej I Norge har intet Universitet ... Og nu, det 
kan ikke ofte nok gjentages: hvor uværdigt for 
et stolt, hæderværdigt Folk, omringet af oplyste, 
kultiverede Nationer, brændende af Kjærlighed til 
Videnskaberne, begavet med udmerkede Anlæg til 
at dyrke dem, at dette Folk er det eneste i Europa, 
som intet Universitet, ingen Literatur besidder ; 
det eneste, som ej tør kalde Sin nogen Lærd, 
noget Geni, nogen udmerket Videnskabsmand, 
skjønt født i dets Skjød ! . . . . Den Følelse, som 
i denne Henseende besjæler det norske Folk, er 

ikke Glimresyge Det er ikke Forfænge- 

lighed og Higen efter Pral og Prunk, der driver 
det norske Folk til at attraa et Universitet i sit 
Skjød; men det er en Æresfølelse, der ligesaavist 
maa og bør besjæle enhver Nation, som enhver 
Enkelt, — som hverken Folk eller Individ 
uden Nedrighed kan mangle; — en Æres- 
følelse, der hos det individuelle Menneske er 
DriveQederen til moralsk og selskabelig Daad 
og hos et Folk til Patriotisme og Opoffrelse, 
— uden hvilken et Folk maa denationali- 
seres og maa være en nedrig og fejg Slave, — 
en Æresfølelse, som udgjør Frankernes og Briter- 
nes Styrke, og som stedse fandtes blandt Norges 
Fjelde .... Hvad skulde inderligere interessere 
en Nordmand end gamle Norges Hæder? Det er 
ikke med national Ære, som med national Vel- 
stand: et Folk kan være fattigt, og dog kunne 
Enkelte eje Millioner; men en heel Nation kan. 

som Nation, aldrig være ringeagtet, uden at hrert 
Individ af den faar sin Deel af den Foragt, som 

hviler over det hele Samfund Tilbragte de 

norske Ynglinge deres Friheds- og Glædesdage, 
ligesaavelsom deres Tvangstid, i Norges Skjød, 
da vilde der blive Nordmænd af dem. Kunde 
Norge, deres Moder, ogsaa være deres Ungdoms- 
ven og Lærerinde, da vilde hun først [ret blive 
elsket af inderste Hjerte. Men saaledes som det 
nu er, deles Kjærligheden mellem tvende Riger, 
der ikke altid have samme Interesse, og denne 
Deling af Hengivenheden falder som oftest ud til 
liden Baade for begge» .... Til dem, der '.have 
udtalt den Mening, at det var gavnligt for Staten 
og politisk rigtigt, at der kun i eet af Rigerne 
fandtes et Universitet, paa det at Nationerne kunde 
blandes med hinanden og saaledes blive eet Folk, 
svarer Wergeland, at dette Formaal hverken 
er ønskeligt eller opnaaeligt. <0m man end be- 
sætter de norske Embeder med lutter Danske, og 
de danske med Nordmænd, det vil dog ikke ud- 
virke, at en Nordmand glemmer at han er en 
Nordmand, eller en Dansk at han er Dansk. Og, 
hvis de glemmer det, saa er de bleven nationali- 
serede begge, og der er blot skeet en Ombytning 
af Personer, uden at man er kommet nærmere». 

«Man kalder Nordmændene nidske mod 

deres Broderfolk, særsindede, overdrevent natio- 
nalske; man bebrejder dem deres heftige Kjærlighed 
til deres Fødeland, og er færdig til at anse det 
for en Fornærmelse mod Danmændene (o: de 
Danske), om Nordmændene kalde sig et Folk og 



— 184 — 

ville anse sig for lige berettigede med dem, og 
for mere end en Provinds af Danmark. Gode 
Gudl Er det da en Fordrydelse at elske sit Føde- 
land? ... I, som fremstaa for at føre Ordet for 
den ædeltsindede Danske Nation, fatter (et rigtigt 
Begreb om Forholdet mellem begge Rigerne I Vider, 
det er ikke Danmark, men Danmarks Konge, som 
skal beherske Norge, og lærer at føre et besked- 
nere Sprog, naar J tale om Kongeriget Norge, og 
naar J ville være det Folks Røst, der stedse har 
erkjendt Nordmandens Fortjenester med Broder- 
kjærlighed»! 

Naar man har gjennemgaaet de tidligere paa 
Vers og Prosa fremkomne Udtalelser af en norsk 
Patriotisme, der ikke rigtig ved, paa hvilket Ben 
den skal staa eller hvorlangt den skal strække sig, 
om den skal gaa til Kiel eller til Elben, om deo 
skal tåge det Holstenske med eller ikke, om den 
har Lov til at foretrække Norge for Danmark eller 
hvorledes den skal fordele sig mellem begge, — 
virker det befriende paa En at komme- til Læs- 
ningen af Wergelands Mnemosyhe, hvor den 
norske Patriotisme endelig har brudt med Bede- 
mandsstilen og fører en grej Tale, — hvor den 
ikke flyder ud i det Blaa, Ubestemte, men kjender 
sin Begrændsning og sin Styrke inden den, — 
hvor det er erkjendt og udtalt, hvad der er og 
bliver en uomstødelig Sandhed, at den, som vil 
tilhøre to Folk, i Virkeligheden ikke kommer til 
at tilhøre noget, og at Nordmænd alene skulle 
være Nordmænd, fordi de alene kunne være dette 
tilgagns. Det er ogsaa tydeligt, at Skriftet virkede 

befriende paa Samtiden og gav Manges Tanker 
Fart og Form. Ikke blot blev det prisbelønnet af 
Selskabet for Norges Vel, men vi har Vidnes- 
byrd (t. Ex. i AalTs Erindringer) om atj det 
modtoges med en til Enthusiasme grænsende Til- 
slutning af det læsende Publikum i Norge. Den 
berømte danske Jurist A. S. Ørsted offentlig- 
gjorde en meget skarp Recension (Bedømelse) af 
Wergelands Prisskrift, kort Tid efter at det var 
udkommet (neml. i 1811). Han blev, som han for- 
troller, greben af dyb Harme over den Bitterhed 
og det Overmod, hvoraf Skriftet er fuldt, dets for- 
vanskede hadefulde Fremstilling af Regjeringens 
og det^ danske Folks Sindelag og Adfærd mod 
Norge, og gav denne sin Harme Luft i Recen- 
sionen. Han har udtalt den Mening, at man ogsaa 
i Norge erkjendte det Beføjede i hans Optræden; 
men dette var. nok saa langt fra at være almin- 
delig Tilfælde, at en af hans samtidige Lands- 
mænd, der altid udmerkede sig ved sin varme 
Interesse for alt norsk og fulgte nøje med Tin- 
genes Gang i Norge, Historikeren W er lau ff, 
udentvivl snarere har Ret, naar han mener, at 
€ mange Nordmænds Tanke om en Adskillelse fra 
Danmark fik mere Indgang netop ved denne ør- 
8ted'ske Recension» (der altsaa har vakt Uvilje). 
Vistnok var der inden Norges saakaldte højere 
Samfundsklasser ogsaa ved denne Tid adskillige, 
navnlig af den eldre Slægt, hvem ikke engang 
Landets Trængsler siden 1807 kunde overbevise 
om den dansk-norske Helstats Urimelighed og 
Umuelighed, — hos hvem den arveundersaatlige 

Lojalitet og Minderne fra Samlivet med de Danske 
fremdeles spillede en saa alt overvejende Rolle, 
at der neppe blev Rum tilovers for nogen virkelig 
Fædrelandskjærlighed eller hvis Fædrelandskjær- 
lighed (om den fortjener at kaldes saa) ialfald kun 
opfattede Norge som en Del af det store Heie, der 
sammenknyttedes ved den fælles Lydighedspligt 
mod Oldenborgerætten. Saaledes t. Ex. Pa vels, 
hvis Dagbogsoptegnelser indeholder saameget til 
Oplysning om Tilstandene i Norge omkring Aar 
1814. Han havde i sin Ungdom deltaget meget i 
det literære og selskabelige Liv i Kjøbenhavn, og 
længtes stadig tilbage did som til sit rette Hjem, 
efter at han var bleven forflyttet til et Prestekald 
i Norge. Hau følte sig her halvvejs som en 
Fremmed, en Landsforvist, og stod altid^kold, 
tvilende ligeoverfor Friheds- og Selvstændigheds- 
arbejdet i sit eget Fædreland. Idøt han i sin Dag- 
bog (under 22de December 1813) meddeler et 
Rygte om at Fredrik den Sjette skulde have 
opnaaet Fred med Sverige og England mod Af- 
staaelse af Throndhjems Stift, tilføjer han: <I saa 
Fald takker jeg Gud, at jeg ikke lever i Throod- 
hjem. Bittert vilde det være mig at bekjendtgjøre 
Norges Sønderlemmelse ; men utaaleligt var det 
mig at maatte sværge Carl den 13de og Ponte- 
corvo (Carl Johan) Troskåbsed. Den Dag, da 
dette skete, vilde være den ulykkeligste i mit 
Liv». Han erkjender, som man ser, at Thrond- 
hjems Stifts Afstaaelse vilde være enstydig med 
Norges Sønderlemmelse og Underganjs. Hau kunde 
altsaa ikke vedblive at være norsk, men han 

kunde, eftersom han havde den Lykke at bo i 
Kristiania og ikke i Throndhjem, vedblive at være 
Kristiansk eller Fredriksk, o: vedblive at være 
Oldenborgernes Arveundersaat. Dette fandt han 
værdt en Tak til Gud. 

Enddog Jakob Aall, der stod den yngre 
Slægt nærmere ved sin Alder og som, i Modsæt- 
ning til Pavels, følte saa varmt for Norge og 
havde et saa aabent Øje for mange af dets Savn, 
hang dog^ paa samme Tid ved Danmark med en 
slig Kjærlighed, at han endnu i en Tale, som han 
havde besteifit til Oplæsning i Rigsforsamlingen 
paa Ejdsvold og som siden blev tilstillet Kong 
Kristian Frederik, ytrede, at efter hans Me- 
ning vilde Gjenforening med Danmark, være den 
«lykkeligste Statsforfatning* (1) for Norge, saafremt 
det dertil] kunde vente mægtige Staters Under- 
støttelse. — Han tilstaar rigtignok, idet han med- 
deler Talen i sine Erindringer, at «det neppe 
havde været tilraadeligt at lade de Ord, som angaa 
Gjenforeningen med Danmark, have været ufor- 
andret, om Talen var bleven fremsat i Rigsforsam- 
lingen». «Faa eller Ingen i Rigsforsamlingen øn- 
skede eller tænkte paa en Gjenforening med 
Danmark; tvertimod taltes stedse derom med Mod- 
bydelighed. Forfatteren tænkte imidlertid dengang, 
som han skrev, og følte sig dybt nedbøjet ved en 
Skilsmisse, hvorom han havde andre Begreber end 
de fleste af hans Landsmænd». 

Dette Vidnesbyrd maa være afgjørende. Dansk- 
Norskheden eller den tvUingrigske Patriotisme 
havde allerede faaet Dødsstødet, inden Tvilling- 

rigerne i en udvortes Forstand adskiltes. Niko- 
lai Wergelands Opfatning, ikke Pavels's eller 
Jakob AalTs, var blevetden almindelig raadende 
hos oplyste Nordmænd, endnu før Kielertraktaten 
havde løst dem fra den Troskabspligt mod Konge- 
huset, som kun altfor længe havde været deres 
politiske Religion og staaet skyggende ivejen for 
andre og større Pligter. Det maatte vel hos de 
Fleste fremkalde en vemodig Følelse at se et 
Baand sønderrives, der havde holdt sammen i en 
saa lang Række af Aarhundreder og hvis for 
Norge lidet hæderlige Tilblivelseshistorie var ble- 
ven glemt; men de Fleste skjønte dog nu eller 
følte, at dette Baand paalagde Norge en unaturlig 
Tvang og var uforeneligt med dets Interesse og 
Værdighed; hos de Fleste var der vaagnet Læng- 
sel efter større politisk og national Selvstæn- 
dighed, Ønsker og Tanker om en anden og større 
Frihed end den Norge hidtil] havde været i Be- 
siddelse af. 

Forsaavidt mødtes de ydre Begivenheder, der 
foregik uafhængig af Folkets Vilje, med en indre 
Udvikling hos Folket selv. Men Kielertraktaten 
løste ikke blot Nordmændene fra den gamle Tvang; 
den paalagde dem en ny og endnu meget værre. 
Den danske Konge afstod Norge og alle dets Ind- 
byggere med fuld Suverænitet til den svenske 
Konge. Og den svenske Konge, det vilde den- 
gang sige den svenske Kronprins, Carl Johan, 
en af Samtidens mest ansete Hærførere, hvis 
Hjælp de mod Napoleon allierede europæiske 
Stormagter havde troet det nødvendigt at sikr« 

sig og hvem de som Løn herfor havde lovet Nor- 
ges Besiddelse. At underkaste sig dette Europa's 
Bud, det var for Nordmændene enstydigt med en 
uudslettelig national Vanære, en Opgivelse for 
alle Tider af Tanken paa national Selvstændighed, 
det var at føre Folket tilbage i en Afhængighed, 
saameget værre end den gamle, fordi den ikke, 
som denne, kunde dækkes over med et forsonende 
og forskjønnende Idealitetens Skjær af gammeldags 
Lojalitet, gammeldags Troskab tnod indgangne 
Forpligtelser, gamle hæderlige Minder, — fordi den 
var Trældomen pur og ren og som saadan ufor- 
enelig enddog med den tarveligste Æresfølelse og 
Selvfølelse hos Folket. Paa den anden Side: at 
vægre sig ved Underkastelse, at nytte Øjeblikket 
til at grunde Norges nationale Selvstændighed og 
politiske Frihed, det var at stille et hungrende 
Folk mod overmægtige Fiender, og at paatage sig 
den Opgave at bygge en Stat helt fra nyt af under 
de ulykkeligste Omstændigheder og med de tarve- 
ligste Midler. Det gjaldt i Sandhed nu at være 
eller ikke være. Nationalaanden hos Nordmæn- 
dene blev stillet paa en Prøve, som ikke kunde 
være stort sværere. Og den bestod Prøven bedre 
end man skulde have troet mueligt ved en Be- 
tragtning af Folkets forudgaaende Historie i dens 
ydre Omrids. 

Vi møde vistnok allerede fra det første Øje- 
blik, da det norske Folk fik sin Skjæbne lagt i 
egen Haand og skulde vælge selv, vælge mellem 
Vanære og Velvære, mangtet Svaghedstegn, mangtet 
Vidnesbyrd om at Folket ikke var tilstrækkelig 

aandig rnstet for den store Prøve. Badskabet om 
at det Norske Folk var afstaaet som andet Løsøre 
til en ny Ejermand og bestemt til at være Carl 
Johans [Betaling for hans Deltagelse i Kampen 
mod hans eget Fædreland, vakte ikke den dybe 
og enige Harme, den modige Beslutning hos alle 
Nationens tænkende Mænd: at heller offre alt end 
underkaste sig,^ som et sligt Budskab vilde have 
vakt hos ethvert Po!k meil en fulit nevidst Natio- 
nalaand og hvis Ærestøieise var bleven opdraget 
under heldigere Forhold end de hvorunder Nord- 
mændene i saa lange Tider havde levet. 

Pave Is, — en kold, derfor ogsaa i visse 
Maader en saameget skarpere lagttager, — udtaler 
oftere i sine Dagbøger fra denne Tid sit Indtryk 
af at Nationalaanden hos Nordmændene ikke var 
i Højde med'; Situationen. Sadledes skriver han 
under 28de Marts 1814: «At der er for liden sand 
Patriotisme blandt os, deri maa jeg give Biskop 
Bugge Ret .... Skulde jeg mistvile om Udfaldet 
af det store Værk, vi har begyndt, var det ingen- 
lunde de udvortes Fienders Magt, men mine Lands- 
mænds egen Mangel paa Aand og Hjerte til at 
udføre det, hvorpaa jeg vilde grunde min MistvU<. 
Jakøb Aall fortæller, at det første Indtryk, som 
Budskabet om Kielertraktaten fremkaldte hos den 
større Del af Nationen udenfor Hovedstaden, for- 
saavidt den var overladt til sine «rolige Betragt- 
ninger», var en Følelse af at man maatte skikke 
sig i det uundgaaelige, at Modstand mod en Be- 
slutning, som var tågen i det store Raad af Eu- 
ropas mægtigste Stater, vilde være unyttig og at 

man burdel spare sine Kræfter for at opnaa saa 
gunstige Vilkaar for Norges Forening med Sverige 
som mueligt. Nu er der vel Grund til at tro, at 
Aall altformeget har sluttet fra sin egenÆngste- 
lighed til andres, — ban udmerkede sig altid, ikke 
blot ved sin redelige Vilje og varme Følelse, men 
ogsaa ved sin til Svaghed og Frvgtsomhed græn- 
sende Ængstelse for at paatage sig et stort An- 
svar — , og at hans Indtryk af den almindelige 
Stemning væsentlig var hentet fra de nærings- 
drivende Borgere, mellem hvilke han levede, — 
«Skibsrederne og Skipperne paa Kysten fra Tøns- 
berg til Arndah, hvem han selv gir det Skuds- 
maal, at de i en mere end sedvanlig Grad vare 
nedsænkede i den groveste Materialisme, idet han 
siger 'om dem, at tden gamle Regjering havde i 
dem sine troeste Tilhængere, den nye Stalsform 
de ligegyldigste Tilskuere, der endog ugjerne ind- 
skrev sig paa den Liste, som gjorde dem til virk- 
somme Borgere». Men at en oplyst Mand som 
Aall selv paa en Maade kunde hylde denne Ma- 
teiialisme, at han kunde finde det nødvendigt at 
anstille Overvejelser om hvorvidt den nationale og 
politiske Selvstændighed virkelig var de Ofre af 
Penge og Blod værd, som maatte bringes for den, 
eller om, hvorvidt Selvstændigheden var fordel- 
agtig» for Norge, og at han ved disse Overvejelser 
endog kunde komme til det Resultat, at den ikke 
var cfordelagtigt, at Selvstændighedens Sag var 
«tvetydig i sine Følger» o. s. v., — det er unæg- 
telig et Tegn, der tyder paa, at Nationalaanden 
hos Nordmændene^ selv inden Kredse, hvor man 



— 192 — . 

skulde vente at den rørte sig sterkest, endna 
ikke havde naaet frem til nogen høj Grad af 
Klarhed eller Styrke. 

Jakob Aall fastholdt ogsaa i Rigsforsam- 
lingen paa Eidsvold,. af hvilken han, som 
kjendt, blev Medlem, de samme ængstelige Tvil om 
Norges Modsl åndskraft, dets Evne til at være en 
selvstændig Stat. I en Tale han nedskrev og 
som han havde tænkt at læse op under Behand- 
lingen af det af Falsen den 18de April fremsatte 
Forslag, at Rigsforsamlingen skulde ansees som 
hævet, cnaar Conslitutionen er antagen og Kongen 
valgt», — et Forslag, der af kastede Broen til 
fredelige Underhandlinger med Sverige og hvorved 
det norske Folk paa en utvetydig Maade tilkjende- 
gav sin Beslutning: ikke at underkaste sigKieler- 
traktatens nedværdigende Forføjning over dets 
Skjæbne, — ytrede han: «Det norske Folk svor i 
Herrens Tempel: at hævde Norges Selvstændighed ; 
skal denne Ed paalægge Nationen den Pligt at 
forsvare en her grundlagt Gonstitution mod hvilken- 
somhelst fremmed Vold, hvilket Ansvar for dem, 
som gjorde Eden, og for dem, som opfordrede 
dertil 1 — Folkets Stemme gjenlyder vel ikke 
overalt paa den Maade, som Proponenten (For- 
slagsstilleren) har beskrevet. Standsede Nærings- 
veje. Mangel og Elendighed afpresser en stor Del 
det utaalmodige Ønske, at den herskende Nød 
paa hvilkensomhelst Maade maatte vorde forkortet. 
Jeg for min Del bekjender frit, at jeg føler mere 
Kald til paa dette Sted at være Elendighedens 
Talsmand end at nære en patriotisk Lue,_som let 

kunde styrte Nationen i Fordervelse». At gjøre 
sig til cElendighedens Talsmand» paa denne 
Maade og under slige Omstændigheder, er nu i 
Virkeligheden en Miskjendelse af den menneske- 
lige Natur. Det gjelder om Folk som om Indivi- 
der, at de finde sand Tiltredshed ikke saameget 
i økonomisk Velvære som i Arbejde og fri Ud- 
foldelse af alle Kræfter. Selv hos den Simpleste, 
den mest Uvidende er der en Trang tilstede til 
at være med i en højere Tilværelse end den blot 
dagligdags-materielle ; dei gjelder at vække denne 
Trang, — det er den største Velgjerning man kan 
vise ham, — det gjelder at bringe en stor Sag til 
hans Forstaaelse og at aabne ham en Lejlighed 
til at tjene den, saa vil han oftest finde større 
Olæde i at opofTre sig end i at have detmageligt 
og godt. Historien vilde ikke have været muelig 
uden dette. 

Vi vilde nuomstunder have været enig om at 
fælde en streng Dom over Rigsforsamlingen paa 
Ejdsvold, saafremt den havde følt og tænkt som 
Jakob Aall. Heldigvis var dette ikke Tilfælde. 
Aall holdt ikke sin Tale, og, selv om han havde 
holdt den, vilde den kun have fundet Gjenklang 
faos Faa. Forsamlingens ledende Mænd var altfor 
meget optagne af* Tanken paa Fremtiden til at 
lade sig bortdrage tra den af Nuets Trængsler og 
Farer; de havde et stort Maal for Øje, som de satte 
alt ind paa at naa, og det faldt dem ikke ind at 
vige tilbage for det Ansvar, som de derved paatog 
Big ligeoverfor nødlidende, hungrende Landsmænd. 
Denne deres Holdning viser, at der, — ved Siden 

San: Historisk Indiedning til QnmdloyeB. 13 

af Materialismen og Husmandsaanden, som vi, 
ifølge de Forhold, hvorunder Nordmændene havde 
levet, maatte vente at finde raadende, og 
hvoraf vi ogsaa møder saamange Yttringer, — 
gik en enthusiastisk Strømning gjennem Folket, 
som gjorde det sterkt under al dets Svaghed. Og 
spør vi nu, hvorfra denne enthusiastiske Strøm- 
ning stammede, — spør vi, hvorfra Rigsforsam- 
lingens Medlemmer hentede denne tillidsfulde Tro 
paa Fremtiden, der bragte dem til at glemme Øje- 
blikkets Trængsler, — hvorfra de fik Styrke til, under 
disse Trængsler, at gaa til den Opgave at give 
Folket en fri Forfatning og at løse denne Opgave 
paa en saadan Maade, at deres Værk er bleven 
Grundlaget for Landets senere Udvikling, — da 
vises vi tilbage til den samme Kilde, hvorfra 
Nationalvækkelsen hos Nordmændene fra først af 
havde hentet Næring. Vi faar af selve Føreren 
for Rigsforsamlingens Flertal at vide, at den 
samme Opdagelse, der i det norske Selskabs Tid 
havde fremkaldt saamange Lovsange over Norges^ 
Herlighed, blev i 1814 Grunden, hvorpaa Ejdsvolds- 
mændene hyggede, — at Forestillingerne om at 
Norge midt i sin Fattigdom ejede en uvurderlig 
Rigdom i sit Bondesamfund med dets urgamle^ 
Selvejendom og deraf flydende Prihedsaand, at 
her var endnu Grundvolden, hvorfra Sagatidens^ 
frie og sterke historiske Liv gik frem, ubrudt til- 
stede, — disse Forestillinger, der for den forud- 
gaaende Slægt havde været Kilden til saamegea 
Glæde i Nuet, — i dem fandt Ejdsvoldsmændene 
det store. Fremtidsløfte, der drev dem til enig: 

og modig Handling i det afgjørende Øjeblik, da 
det gjaldt at vælge mellem den Vej, som førte til . 
Selvstændighed, og den, som førte til Selvopgivelse, 
og da de Vanskeligheder, der taarnede sig op paa 
Selvstændighedens Vej, syntes saa overvældende, 
at det krævede en sterk Tro paa Landets Frem- 
tid for at vælge den. 

Den tretiaarige Kristian Magnus Falsen, 
Høvdingen for Selvstændighedspartiet inden Rigs- 
forsamlingen, Grundlovens Fader, som man har 
kaldt ham, Mirabeau's Discipel, der hyldede 
Principet om Folkesuveræneteten, mødtes i disse 
Forestillinger med den syttiaarigeNordalBrun, 
Erkerojalisten, Arveenevoldskongedømets troende 
Talsmand. — Nordal Bruns historiske Helt var 
Einar Tambeskj elver, hvis Skjæbne han tog 
til Stof for et Sørgespil. Ogsaa Falsen skrev til 
Forherligelse ai denne Bondehøvding, der gjaldt 
som den bedste Repræsentant for Sagatidens 
Odelsbondesamfund. Han udgav i 1815 en Bog 
med Titel «Einar T ambeskjelver, Nor- 
dens Helt», dedieeret til «Thrønderen, Norges 
Mand, Einars Skjald, Oldingen Johan Nordal 
Brun». Skriftet var fremkaldt ved en nedsæt- 
tende Ytring om Einar i det danske Tidsskrift 
Mine r v a. «Paa mig», siger han i Indledniugen, 
«der stedse med dyb Agt for vore Fædres 
Constitution, har anseet Einar som en af Nor- 
dens Helte, hvad enten han i Krig værnede om 
Landets Ære eller han i Fred som Bøndernes 
Forsvar tolkede deres Ret paa Thinge, gjorde 
denne Note et saare ubehageligt Indtryk«; — 

Nordal Brun forsvarede Odelsretten i Vers 
og paa Prosa. Ogsaa Falsen optraadte til 
Forsvar for Odelsretten i et særskilt Skrift, 
der udkom i 1815. Han udtaler her med lige- 
fremme Ord, at hvad der havde inspireret Grund- 
lovskoncipisterne og givet dem det nødvendige 
Mod og Haab til deres Arbejde, det var Betragt- 
ningen af Norges Forfatning i Sagatiden og Er- 
kjendelsen af, at Grundvolden for denne Forfat- 
ning fremdeles var tilstede i Bondesamfundet med 
dets paa Odelsretten hvilende Frihed. — «Landets 
Skjæbne», siger han, «er nu paa det overordent- 
lige Storthing i Kristiania afgjort, og ved den 
Almægtiges Bistand er vi komne i Besiddelse af 
de Rettigheder, som i flere Aarhundreder gjorde 
vore gForfædre til et mægtigt, æret og berømt 
Folk . . . Norge har ved den af Rigsforsamlingen 
paa Eidsvold udarbejdede Konstitution af 17de 
Maj, — nærmere bestemt i det overordentlige 
Storthing i Kristiania 4de November 1814, — 
erholdt en P'orfatning i det væsentlige aldeles 
overensstemmende med hin den lykkelige under 
Haakon den Gode, som jeg foran har 
beskrevet». Og, ligesom denne efter hans 
Mening hvilede paa Odelsretten, saaledes, — 
udvikler han videre, — gjelder det samme ojgsaa 
om Forfatningen af 1814. »Norge er da nu 
et konstitutionelt Monarki .... Men, — have vi 
saaledes antaget den Konstitution, der i saa lang 
Tid gjorde vore Forfædre ærede, mægtige og lyk- 
kelige, saa maa naturligvis Intet være os mere 
vigtigt, end at søge at give den al den Varighed 

og Sikkerhed, som menneskelige Indretninger 
kunne modtage. Hvad Odelsretten i denne Hen- 
seende har udrettet, det har jeg vist, og hvad den 
altsaa ^ kunne udrette, det behøver ingen videre 
Forklaring. Ved den blev, uagtet en ny Konsti- 
tution var bleven indført (nemlig Adelsregimentet 
og Enevælden under Foreningen med Danmark), 
en Grundvold staaende, der gjorde os (nemlig 
Eidsvoldsmændene) det saa let at opføre den 
samme Bygning paany, — en Grundvold saa af- 
passet efter denne Bygning, at alle de øvrige, man 
har villet opsætte derpaa, kun have ventet paa det 
første Stød, for igjen at falde sammen. — Stort 
er det at se en Nation, gjennem saamange Uheld 
og politiske Forandringer, som i vort Norge have 
opdynget sig siden 1807, bevare sin oprindelige 
Karakteer og Værdighed. Uden Exempel er det 
maaske, at se en Nation, der ikke bestaar affejge, 
undertrykte Slaver, men af frie, end deres Kraft 
følende Borgere, paa eengang overladte til dem 
selv, med en saa beundringsværdig Orden og Ro- 
lighed at bestemme deres Fremtids Skjæbne. Men 
ogsaa herfor have vi Odelsretten at takke, som gav 
os denne Karakteerc. 

Vi har set, at ifølge Nordal Bruns Mening 
stemte Norges Forfatning i Dansketiden, da det 
regjeredes af en Konge, hvis Magt i Formen var 
fuldkommen uindskrænket, overens med Odelsret- 
ten og udsprang af samme Rod som denne. Vi 
ser nu, at i Falsens Øjne var den samme Odels- 
ret Grundvolden for Norges Forfatning af 1814, 

den frieste Europa dengang kjendte. Paa en Maade 
har de Ret begge to. — Norges politiske Ddvikling 
i Middelalderen endte med at der, efter^mange 
Kampe, blev afsluttet en Overenskomst mellem 
Konge og Folk, hvis Vilkaar har faaet Plads i 
Magnus Lagabøters Landlov. Ved denne 
Overenskomst opgav Landets oprindelige Herrer, 
de jordejende Ætter eller Odelsbønderne, sin po- 
litiske Suverænitet til Kongedømet, men uden der- 
med at opgive Grundlaget for denne deres poli- 
tiske Suverænetet, den fuldkomne frie og uind- 
skrænkede Ejendomsret til Jorden, hvilken det 
tvertom var Overenskomstens Hensigt yderligere 
at betrygge. Kongen skulde raade for Staten, men 
Staten blev strengt afgjerdet som Odelsgaarden 
var det; dens Rettigheder ligeoverfor den enkelte 
Jordejer blev engang for alle fastsatte og maatte 
ikke udvides uden med hans frivillige Samtykke. 
Kongen skulde sørge for Landets Værn mod ydre 
Fiender og for Opretholdelsen af den lovlige Orden, 
derunder forst og fremst indbefattet Odelsbønder- 
nes frie og ukrænkelige Ejendomsret, og til Veder- 
lag herfor skulde han nyde de ham engang for 
alle tilstaaede Indtægter og Herligheder. Han og 
hans Æt havde arvelig Ret til Statsstyrelsen og 
den dertil knyttede Løn; men denne Ret opfattedes 
ikke som værende af en anden, højere, mere umid 
delbar Art end Odelsbondens Ret til sin Gaard. 
Kongen ligeoverfor Repræsentanten for den enkelte 
jordejende Rondeæt var paa en Maade som den 
ene Suveræn ligeoverfor den anden. — Ulykken 

ved denne Overenskomst var nu for det første, at 
den udestængte Folket fra alt politisk og historisk 
Liv, og dernæst, at den savnede Garantier (Midler 
til at sikre dens Efterlevelse). Staten udvidede 
lidt efter lidt sit Omraade, uden at Bønderne, der 
ikke havde noget Foreningsbaand eller nogetFæl- 
lesorgan for sin Vilje, formaaede at værge de en- 
gang opdragne Grænseskjel. Kongen udskrev nye 
Skatter og Skyldigheder, og, om end disse fra 
først af gaves Udseende af et Slags frivillige Gaver 
fra Skatydernes Side, der kun opkrævedes for 
den enkelte Lejlighed, gik de snart over til at 
blive faste Paalæg. Saaledes kom det i Danske- 
tiden efterhaanden derhen, at de norske Odels- 
bønder, som engang, ved at overgive Staten i 
Kongedømets Hænder, havde ment at sikre sig 
mod Overskridelser af dens Magtomraade og til- 
lige at spare sig for ethvert politisk Bryderi, blev, 
ligeoverfor Staten, de haardest betyngede af den 
danske Konges Undersaatter, baade ved urimelig 
høje Skatter og en endnu urimeligere sterk militær 
Udskrivning. Alligevel blev dog selve Grundlaget 
for den politiske Suverænetet, de engang havde 
været i Besiddelse af, i Princippet altid respek- 
teret. Det kom aldrig derhen, selv ikke under 
Enevælden, at den norske Bondes Ejendomret til sin 
Jord betragtedes og behandledes som en betinget, en 
af Statens eller Kongens Ret afledet Og afhængig. 
Hans Ejendomsret blev ikke, som Selvejerbøndeme» 
i de fleste andre Lande, nedsat til at være næsten 
en blot Brugsret, hvis Ddøvelse var undergivet en 

nærgaaende Kontrol og mangehaande Indskrænk- 
ninger og som savnede Sikkerhed ligeoverfor adelige 
eller andre Magthavere. Naar han klarte sine 
Skatter og Skyldigheder ligeoverfor Staten, havde 
han ingen at svare for, ingen at frygte, og raa- 
dede fuldkommen frit over sin Gaard. Beklippet 
som hans Ret var blevet i Tidernes Løb, — 
indenfor det snævrere Omraade vedblev han at 
være som før suveræn, uindskrænket og ubetinget 
Herre. — Nordal Brun havde altsaa paa en 
Maade Ret, naar han mente, at det samme For- 
hold, som i Sagatiden, fremdeles stod ved Magt. 
at nemlig Kongens Ret og Bondens Ret var lige 
god og hvilede paa samme Grund. For ham var 
dette nok. ^ Men hvad der for ham og hans Sam- 
tidige var som et Liggendefæ, et Arvesølv, i hvis 
Beskuelse de glædede sig, blev i den følgende 
Slægts Øjne, der havde faaet sin Opdragelse undet 
Indtrykkene af den franske Revolution, en Drifts- 
kapital, et Løfte om en lysende Fremtid, Betin- 
gelsiBrne for politisk Frihed. — Mændene af 1814 
vilde grunde Norges Fremtidslykke ved at give 
det en fri politisk Forfatning. Men en saadan 
havde Norge allerede havt i Sagatiden, og, i Mod- 
sætning til andre Lande, hvori den gamle Frihed 
var bleven fuldkommen tilintetgjort, havde i Norge 
idetmindste Grundmurene, hvorpaa Friheden hvi- 
lede, vedligeholdt sig. Det gjaldt altsaa kun at 
bygge paanyt paa disse samme Grundmure, saa 
var man sikker paa at Bygningen vilde blive varig 
og sterk; det gjaldt kun at gjengive Bønderne den 

politiske Magi, som de havde havt i Sagatiden, 
saa vilde Forfatningen paa engang blive moderne 
og national og Friheden faa Historiens Alder og 
Ærværdighed. Den frie Forfatning af 1814 var 
paa en Maade noget nyt, men tillige i deres Tan- 
ker, der gav den, og i Virkeligheden noget gam- 
melt. Kilderne for Grundloven maa søges ikke 
blot i den franske Konstitulion af 1791, men ogsaa, 
— for at tale med Falsen, — i Norges Konsti- 
tution under Haakon den Gode. Falsen hen- 
tede sine Ideer paa engang fra M ir ab eau og fra 
Snorre Sturlassøn. — Man har i vore Dage 
oftere seet fremsat Yttringer af Forundring eller 
Beklagelse over, at Embedsmændene i Rigsforsam- 
lingen, der øvede den alt overvejende Indflydelse 
og kunde have indrettet Grundloven som de selv 
vilde, viste en slig Ædelmodighed, at de ved Be- 
stemmelserne om Storthingets Sammensætning 
lagde Magtens Tyngdepunkt hos Bønderne. Dette 
er intet at undres paa. De kunde ikke gjøre andet: 
de var bundne ved sine historiske Forudsætninger. 
Deres Fædrelandskjærlighed, deres Frihedstrang 
havde sit Ophav i cBondeforgudelsen»; deres For- 
billede, givet med denne, var en Forfatning, hvori, 
ikke Futer og Skrivere, men Bønder spillede Ho- 
vedrollen ; at de søgte at bringe den Konstitution, 
som det blev deres Opgave at istandbringe, saa 
nær som mueligt op til dette Forbillede, maatte 
synes dem selvfølgeligt. Selve Tanken om at give 
Noige en fri Forfatning var betinget af Tanken om 
at Bønderne atter, som i gamle Dage, skulde blive 

de raadende i Landet, og Embedsmændene i Rigs- 
forsamlingen kunde, idet de ^gjorde Begyndelsen til 
at virkeliggjøre denne Tanke, neppe være sigberidst, 
at dette var en Indrømmelse fra deres Side, — en 
Ædelmodighed, som man slculde vide dem Tak for. 



VII. 



M. 



Lan vil af den fonidgaaende Udvikling have 
seet, at, naar Æren for Grundlovsverket tillegges 
en enkelt Samfundsklasse (Embedsmændene), saa 
kan dette kun være rigtigt i en ydre og uvæsentlig 
Forstand.l De historiske Forudsætninger, uden 
hvilke Tanken om at give Norge en fri Forfatning 
aldrig kunde have opstaaet eller uden hvilke 
Grundloven alene vilde have været et Stykke 
Papir, er bleven skabt ved Aarhundreders Arbejde, 
og i dette ArbejdeJ har det hele Folk tåget Del 
først og fremst Bønderne, hvis militære Ry, vun- 
den i en lang Række af Krige, og hvis urgamle 
personlige Frihed og Ejendomsret, sejrrigt hævdet 
i en hundreaarig Kamp mod danske Fogder og 
Lelmsmænd og danske Retssedvaner, saa mægtigt 
virkede til at løfte Nordmændenes nationale Selv- 
følelse og give dem Tillid og Tro paa sit Folks 
Fremtid. — Man vil have seet, hvor langt det er 
fra, at den Frihed og Selvstændighed, som Norge 
opnaaede i 1814, var «himmelfalden», «el Værk af 
Tilfældet», «vunden for et billigt Kjøb». Frihed 

og Selvstændighed er nok en Vare, som der altid 
maa gives høje Priser for; det nytter nok ikke at 
prutte noget af paa dem; ser det stundom ud som 
om man faar disse Goder for hvad der kaldes 
Røverkjøb, saa er det ogsaa kun tilsyneladende; 
hvad der ikke er bleven betalt forud, det maa 
saameget vissere betales bagefter. 

Der foregik længe forud for 1814 et Aands- 
arbejde hos det norske Folk, som førte det med 
stedse voxende Magt mod national Selvstændighed 
og politisk Frihed. De ydre Begivenheder i 1814, 
der skete uafhængig af Folkets Vilje, fremskyn- 
dede, foregreb denne Udvikling og tilbød uventet 
en Lejlighed til at naa Maalet for de vakte Fri- 
hedsønsker endnu før disse var bleven stærke nok 
til paa egen Haand at fremtvinge eYi Forandring i 
(le bestaaende Forhold. Denne Lejlighed blev saa 
godt nyttet, som Folkets indre Udvikling gav det 
Evne til, og heller ikke bedre. Der skete intet 
Mirakel. Baade i hvad der blev opnaaet og hvad 
der blev forfejlet, da det afgjørende Øjeblik kom, 
ser vi den naturlige Virkning af de Kaar, hvor- 
under Folket forud havde levet. Disse Kaar havde 
til den ene Side affødt en fremadskridende Bevæ- 
gelse, en Vækkelse af Nationalaanden, en enthu- 
siastisk Tro paa at Norge atter skulde blive, hvad 
det engang havde været, — til den anden Side 
en slig Materialisme, en slig Ligegyldighed for alt 
andet end det private Velvære, slige Arveunder- 
saatlighedens Fordome og Sedvaner, som ikke 
kunde ventes anderledes efter en hundredaarig 
Afhængighed af et andet Land og af Oldenborgernes 

landsftiderlige Regimente. Begge disse Retninger 
kom tilsyne i 1814, begge paatrykte Folkets' 
Holdning under Krisen sit Præg og begge fik 
en bestemmende Indflydelse paa den endelige 
Løsning. 

Vi har set, at Materialismen, Lydrigefanta- 
sien var ude fra første Færd, da det norske Folk 
skulde vælge raellem Kampen for Selvstændighed 
og Selvopgivelsens magelige Landevej, men tillige, 
at den trængtes tilside, overdøvedes af andre, 
bedre Følelser, og at disse var de raadende inden 
Rigsforsamlingen. Af den Opgave, der blev Nord- 
mændene forelagt i 1814, løstes den første Del 
paa en Maade, som vi har fuld Grund til at være 
stolt af. Folkets Repræsentahter valgte af de to 
Veje den, som Æresfølelsen tilsagde, og valgte 
den modigt og sterkt. Nu gjaldt det at forsvare 
sit Valg, at tåge Konsekventserne af den tagne 
Beslutning. 

Idet Norge helt satte sig udover Kielertrak- 
taten, gav sig en fri Forfatning og valgte egen 
Konge, var en Krig med Sverige bleven uund- 
gaaelig. Norges Hjælpemidler var smaa og det 
havde mod sig ikke blot Sverige, men ogsaa de 
europæiske Stormagter, der havde garanteret 
Kielertraktaten, — altsaa en Overmagt, der syntes 
overvældende. AUigevel ved vi, at denne Over- 
magt var mere tilsyneladende end virkelig. Carl 
Johan's Forhold til de allierede Stormagter, der 
havde sikkret ham Norges Erhvervelse, var under 
Felttoget mod Frankrige, hvor hans Holdning 
vakte alle Parters Mistanke, blevet næsten et 



~ 206 — 

fieDdtligt. Repræsentanterne for Europas legitime 
Fyrstehuse Jsaa med Dvilje paa Lykkeridderen, 
der havde svunget sig op |i Revolutionens og 
Napoleons Tjeneste- og ønskede at faa ham 
styrtet. Norges Rejsning var dem i Grunden en 
velkommen Begivenhed, og, jo kraftigere, jo mere 
vedholdende Nordmændene satte sig tilModværge, 
des mere sikker kunde Carl Johan være paa 
at maatte undvære endog den saakaldte «moralske» 
Hjælp af sine fordums Venner. Hans svenske 
Hær var vistnok større end den norske, men 
neppe mere krigsvant, og dens Opgave var meget 
vanskeligere. Han savnede desuden det vigtigste 
af ^alt, naar det gjaldt at foretage Indfald i et 
fremmed Land, — Penge. Aanden inden det 
norske Folk var ved det Tidspunkt, da Krigen 
begyndte, den bedste, — derom samstemmer alle 
Vidnesbyrd. Der havde raadet nogen Tvivl, 
nogen Forsagthed, inden Landet valgte sin Vej; 
men nu, da Valget engang var gjort, var den 
overvejende Flerhed enig om, at Nationalæren 
krævede en Kamp paa Liv og Død, og villig til 
at bringe de Offre, som en saadan maatte fordre. 
De norske Soldater kjæmpede ved flere enkelt- 
vise Sammenstød modigt og heldigt mod over- 
legne svenske Troppestyrker. Carl Johans 
Stilling blev vanskeligere, eftersom han rykkede 
frem, og et Nederlag kiinde let være bleven 
skjæbnesvangert for ham. Udsigterne for Noi^e 
til et hæderligt, ja vel endog sejrrigt Felttog var 
saaledes, umler Forudsætning af en dygtig Ledelse, 
langtfra ringe. Men alt blev forspildt, fordi den 

Fører i^Krig og Fred, som Folket havdej valgt 
og2 ifølge* sine historiske Forudsætninger været 
bunden til at vælge, Kongen Kristian Fredrik, 
var en blot Theaterhelt, en vek Stakker, som ingen 
anden Adkomst ejede til at være Folkets Konge 
og Fører i saa alvorlige Tider som disse, end 
den at han var sin Fars Søn. 

Det blev ofte nok fremhævet i Samtiden, og 
en mere prøvende Ettertid har gjentaget det, at 
det var en stor Lykke for Norge, at Arveprinsen, 
den Odelsbaarne til Odelsborgernes Throne var 
bleven stillet i Spidsen for Landets Styrelse, be- 
fandt sig inden dets Grænser, da den afgjørende 
Krise brød ind. Uden ham vilde alt have været 
tabt, er det bleven sagt; fra ham udgik Mod- 
standen mod hvad der var besluttet over Norge i 
Kiel; ved ham alene blev Tanken om Modstand 
mulig. — I Jakob AalTs Erindringer fremstilles 
Tingenes Gang saaledes, at det var Kristian 
t' r e d e r i k og hans nærmeste Omgivelser, som 
ved sine ^Flammeskrifterc skabte Selvstændigheds- 
partiet og eggede Folket op til afgjort Modstand 
mod Kielertraktatens vanærende Forføjning over 
dets Skjæbne, medens Stemningen oprindelig 
skulde have gaaet i en anden Retning. Dette er 
nu et af de ikke faa Exempler paa, hvorledes Aall, 
trods sin redelige Vilje til at finde Sandheden, 
har udbredt et falskt Lys over de Begivenheder 
han skildrer, fordi han fra sit lavtliggende spids- 
borgerlige Standpunkt ikke har formaaet at over- 
skue dem eller opfatte deres indre Sailimenhæng. 

Den enige og klart udtalte Modstand Prins Kri- 
stian Frederik overalt stedte paa, da han 
kom frem med sin oprindelige Tanke: at gjøre 
sin Arveret til Norges Trone gjeldende, godtgjør 
noksom, at der i 1814 Aars Friheds- og.Selvstæn- 
dighedsarbejde var Kræfter oppe, som det ikke 
stod til ham at fremkalde eller sætte i Bevægelse. 
Selvstændighedspartiets mest fremragende Ledere 
(deriblandt Falsen) stod ham personligt og 
politisk saa Qernt, at man snarere end at sige, 
at han skabte Partiet, maa opfatte Forholdet saa- 
ledes, at han var et Redskab i dets Haand. Men 
vi maa da ogsaa strax tilføje: et uundværligt Red- 
skab, uden hvilket Selvstændighedspartiet neppe 
skulde have kunnet gjennemføre sine Planer til 
Norges Rejsning. Naar vi ser, hvorledes dette, at 
:»Thronarvingen€ havde stillet sig i Spidsen for 
den store Sag, vakte hos Nordal Brun, ja 
selv hos den kolde, tvilende P a v e 1 s en 
begejstret, tillitsfuld Stemning, faar vi et Indtryk 
af, at Folket i sin Helhed endnu ikke var kom- 
met videre end at noget saadant var nødvendigt 
for at samle det til en nogenlunde kraftig og 
enig Optræden. »Hvad skal der blive af ose, 
skriver Pa vels under 16de August 1814, »naar 
Kongen (Kristian Frederik) forlader os? . . . 
Fra det Øjeblik Kongen nedlægger Regjeringen 
og forlader os, er vor Sag tabt. Til ham var mit 
Haab om Norges Frelse bundet; med ham vil 
Norge falde, det er mig indlysende». Vi tør, efter 
den OpdPagelse Folket havde faaet, ikke vente 
andet, end at en lignende Kulsviertro paa den 

«Odelsbaarne» har været delt af mange. Vi maa 
altsaa gjentage, at det var en stor Lykke for 
Norge, at det havde Prins Kristian Frederik 
inden sine Grænser i 1814 og at han stillede sig 
i Spidsen for dets Rejsning. Arveundersaatlig- 
heden var endnu en slig Magt hos Folket, at den 
maatte være med, naar et stort Værk skulde 
sættes igjennem. Arvingen til Oldenborgernes 
Throne maatte være med, for at Folket kunde 
føle sig tryg paa, at dets Sag var god ; han maatte 
være Foreningsbaandet for de Kræfter, der var 
kaldt tillive; han var Friheds- og Selvstændigheds- 
aandens uundværlige Redskab. Men, at det var 
saa, deri laa nu netop ogsaa Ulykken. Den 
store Lykke, der samlede Folket, da det gjaldt 
at vælge, viste sig at være den store Ulykke, 
da det gjaldt at forsvare det skete Valg, da der 
efter det modige Raad skulde følge en ligesaa 
modig Daad. Det viste sig nu, at Arveundersaat- 
lighedens Fordome, idet de bandt Folket til Kri- 
stian Fredrik som den selvskrevne Leder, sad 
som en Lænke om dets Fod, der hindrede det fra 
at udnytte det store Øjeblik og naa, hvad der 
kunde været naaet. Havde, disse Fordome, Nor- 
ges Forbandelse gjennem saa mange Aarhundreder, 
ikke fremdeles været saa sterke, vilde Dygtig- 
hedens Ret have kunnet gjøre * sig gjeldende, 
istedetfor, som nu. Fødselens. Havde Nationen 
ikke levet sig saa grundig ind i Forestillingen om 
at den nødvendigvis maatte have en Oldenborger 
i Spidsen, naar den skulde røre paa sig, vilde den 
have fundet til den første, ledende Plads en 

Sara: Historisk Indledning til Grundloyen. 14 

Mand, der idetmindste ikke aldeles havde savnet 
Evnen til at paatage sig et stort Ansvar eller til 
at nytte Hærens gode Stemning, Folkets Oflfer- 
villighed. Der vilde have været kjæmpet hæderligt, 
om end ikke sejrrigt, og saaledes som der burde 
været kjæmpet, hvor saameget stod paa Spil. Nu 
var denne første Plads optaget, og optaget af En, 
der græd, naar han saa Blod, og hvis Deltagelse 
i det Felttog, hvor han skulde indløse alle sine 
store Løfter og retferdiggjøre al den store Tillid 
man i sin lojale Troskyldighed havde sat til ham, 
var en eneste Jammer af klynkende Raad- og 
Modløshed, — saa ynkelig, at de lojaleste af hans 
Omgivelser ikke kunde undertrykke sin Ringeagt. 
Jeg skal ikke opholde mig videre ved hvad 
der skete efter det kortvarige Felttog; jeg forud- 
sætter, at Læserne kjender Resultatet og veed, — 
idetmindste i de store Omrids, — hvorledes det 
blev opnaaet. — Det var et Held for Norge, at 
Carl Johan neppe var meget mindre begjærlig 
efter at faa Ende paa Krigen end Kristian Fre- 
derik. Vaabenstilstanden i Moss blev derfor af- 
sluttet paa Vilkaar, der var saa gunstige for Norge, 
at de neppe kunde have været opnaaet bedre 
efter det hæderfuldeste Forsvar. Carl Johan 
havde i sin personlige Stilling den allersterkeste 
Opfordring til at skynde sig og han har vel des- 
uden iænkt, at han skulde tåge sit Mon igjen 
under Forhandlingerne med Storthinget. Heri 
blev han fuldstændig skufifet. Storthingets Hold- 
ning under disse Forhandlinger var mønsterværdig 
og godtgjør, at, saa længe end Nordmændene 

havde levet i den politiske Umyndighedstilstand 
under det landsfaderlige Regimente, saa dømte 
dog Pave Is for strengt over dem, naar han mente, 
at de vilde være hjælpeløse, naar de ikke havde 
en Konge eller Kongesøn til at lede sig. Ved 
den Fasthed og Koldblodighed, som navnlig Stor- 
thingets Præsident, Christie, ud viste, lykkedes det 
at bringe Ejdsvoldsforfatningen uskadt ud af Under- 
handlingerne med Sveriges Konge. Foreningen med 
dette Land blev indgaaet, uden at Norge opgav 
noget væsentligt af den Frihed og Selvstændighed, 
som man taa Maaneder iforvejen havde troet at 
maatte forsvare og været beredt paa at forsvare 
med de yderste Offere af Penge og Blod. 

Forsaavidt blev jo Resultatet det bedste, og, 
naar Enden er god, kunde man mene, saa er 
alting godt. Men det er meget langt fra at være 
ligegyldigt, om et Resultat er opnaaet paa den 
eller den Maade, — om det er vundet forholdsvis 
let eller med store Ofifre, Anspændelse af alle 
Kræfter. Enhver maatte forståa, at Norge havde 
gjort et stort Skridt fremad i dette skjæbnesvangre 
Aar 1814, naar han sammenlignede dets Stilling, 
etterat Foreningen med Sverige var afsluttet, med 
dsts Stilling under det oldenborgske Enevælde; 
aUigevel havde den sidste Krigs Svaghed og Kort- 
varighed, da det, hvorom der kjæmpedes, var saa- 
danne Goder, for hvilke enhver frihedselskende, 
selvfølende Nation er villig at ofTre alt, og da der 
blev kjæmpet som om det kun gjaldt Smaating, 
efterladt en dyb Skuffelse; der var kastet en 
Skygge over det lyse Billede, der var kommet 

Bitteiiied i Sindeoe istedetfor deo laftede Seir- 
følelse, som en hæderlig Kamp, enddof om den 
ikke havde ledet til et i Ponn^i saa hddigt Re- 
sultat, vilde have afiødt Georg Sverdrnps Ord 
til Kristian Frederik, da denne engang efler 
at Forhandlingeme om Vaabenstilstanden mr 
bleven indledet, klynkende ndbredte sig over det 
meget Blod, som yar flydt cfor hans Skyld»: 
«Nationen beklager ikke, at der er fiydt formeget 
Blod, men at der er flydt forlidet Blod>, ~ nd- 
trykte hvad enhrer oplyst Nordmand følte eller 
idetringeste borde hare følt. Der havde været 
givet Nordmændene en Lejlighed ' til at godtgjøre 
for Verden og fremfor alt for sig selv, at de kunde 
tænke og handle som et selvbevidst, selvfølende 
Folk, og denne Lejlighed var ikke bleven brugt 
paa den Maade, som den almindelige Stemning 
krævede. Saaledes som det nu var gaaet, maatte 
det staa for de fleste som at Friheden og Selv- 
stændigheden var vunden for et billigt Kjøb. Det 
er det sidst Skete, som plejer at staa forrest i 
Erindringen. Man glemte eller man tænkte ikke 
paa, at Rejsningen i 1814 var forberedet ved et 
mangeaarigt Aandsarbejde, en lang Række af Li- 
delser og Kampe; hvad der derimod stod klart 
for alle, det var at det endelige Resultat var op- 
naaet efter en Krig, som ikke vårede mere end i 
Qorten Dage og som til og med i Hovedsagen blev 
ført uden Kraft, uden at man havde en eneste 
Oang ladet det komme til et Hovedslag ligeoverfor 
den indtrængende Fiende. Der dannede sig som 
Følge heraf hos Svenskerne den Opfatning, at 

Norges Frihed var halvvejs (eller mere end det) 
eD Gave af deres Ædelmodighed, medens Nord- 
mændene selv kom til at opfatte den som halvvejs 
ifunden» (for at tale med «Dæmringen»), d. v. s. 
tilvejebragt mere ved et Sammenstød af heldige 
Omstændigheder end ved Folkets eget Arbejde. 
Men deraf fulgte igjen, at Friheden og Selvstæn- 
digheden fra først af langtfra blev omfattet med 
den Kjærlighed hos det norske Folk, som den 
vilde være blevet Gjenstand for, saafremt den var 
bleven ført frelst gjennem en langvarig og blodig 
Krig. Man elsker det mest, som man har ofret 
mest for. Og Frihedens Værd beror ikke saameget 
paa de ydre Former som paa den Styrke, hvormed 
Folket har tilegnet sig disse Former, det Liv og 
den. Kjærlighed, der knytter sig til dem. Et Folk, 
hvis Frihed i Formen er yderst ufuldkommen, men 
som forstaar at vurdere og bruge hvad det har, 
er kommet langt videre end et Folk, der har alle 
Frihedens Former, men ikke den fulde Forstaaelse 
af dem eller Kj«rlighed til dem. Enhver, som 
kjender noget til Norges Historie efter 1814, vil 
vide, at Nordmændene allid har vist, naar det 
gjaldt, baade Kjærlighed til sin frie Forfatning og 
Evne til at bruge den; det er ikke Meningen at 
bestride dette, men kun at hævde, at Kjærligheden 
vilde have været almindeligere og sterkere, — at 
Frihedens og Selvstændighedens ydre Former vilde 
være blevet bedre og tidligere fyldt med den 
Åand, som alene giver dem Værd, saafremt Norge 
i det afgjørende Øjeblik havde kunnet give sig 
en anden Leder, saafremt det ikke ved sin Hen- 

giyenhed for Oldenborgerætten var bleven hindret 
fra at føre sin Sag med Vaaben i Haand istedetfor 
yed diplomatiske Forhandlinger. — Nordmændene 
havde saa ofte forud for 1814 ført blodige og lang- 
yarige Krige for Øjemed, som i enhver Henseende 
var dem uvedkommende, — for sine fremmede 
Kongers ForfængeUghed' eller Magtbegjær. Om 
de nu endelig en Gang havde kjæmpet for sin 
egen Sag, — det vilde ikke have været for meget; 
og om de havde kjæmpet saaledes, som en slig 
Sag fortjente og som Folk og Hær havde Vilje 
til, — Mindet herom vilde, hvordan saa det ende- 
lige Ddfald var bleven, have været en National- 
besiddelse af uvurderligt Værd. Intet samler et 
Folk saa godt som fælles historiske Minder, og 
intet Minde præger sig saa dybt som Mindet om 
en Kamp for et stort nationalt Formaal, hvori 
hele Folket har tåget Del. Vi har seet, at Norges 
værste Svaghed i Dansketiden var, at det paa en 
Maade var bleven delt i, to Samfund, hvoraf det 
ene var det rette norske, det egentlige Folk, 
medens det andet, der for en stor Del var tilblevet 
under fremmede Indflydelser, dannede det nationale 
Foreningsbaand mellem Tvillingrigerne og paa en 
Maade stod med det ene Ben i Danmark, det 
andet i Norge. Vi har set, at det norske Folks 
Fremgang i Nationalaand og Evne til selvstændig 
aandig Virksomhed beroede paa, at denne Kløft 
mere og mere udfyldtes, at det dansktalende 
Samfund i Norge mere og mere sluttede sig til 
det andet, det rette norske, mere og mere 
ønskede at gaa op i det, smelte sammen med det, 

for at blive norsk og ophøre at være norsk-dansk, 
hvilket jo vilde sige det samme som at være 
halwejs rodløs og derfor ogsaa aandigt ufrugtbar. 
En Krig, saadan som Krigen i 1814 kunde have 
blevet uden Kristian Frederik, vilde have 
ført Norge et stort Skridt fremad paa denne Vej, 
som for det i Sandhed var, — og er, — den rette 
Fremgangens Vej mod Liv og Kraft. Friheden 
vilde, — om den var bleven hævdet ligeoverfor det 
udenfra mod den rettede Angreb ved en Krig, hvori 
alle Samfundsklasser havde tåget lige Del, istedetfor 
ved Underhandlinger, der, hvor fast og værdigt 
de end bleve førte fra norsk Side, dog aldrig kunde 
blive i samme Forstand et historisk Fælleseje for 
det hele Folk, — være bleven, fra første Færd, det 
bedste Foreningsbaand mellem de to Samfund, 
hvori Folket var delt, sterkere end noget af dem, 
som forud var bleven knyttet. Saaledes som det 
nu gik, blev der ved Friheds- og Selvslændigheds- 
verket i 1814 lagt nye Spirer til Strid, hvorved 
det virkede til at at adskille istedetfor at samle. 
Det var Embedsmændene, som øvede den afgjø- 
rende Indflydelse i Rigsforsamlingen paa Ejdsvold 
og som i en udvortes Forstand skabte den frie 
Forfatning; det blev nu ogsaa dem, som frelste 
denne frie Forfatning ud fra den truende Fare. 
Deres Klasseaand, som var bleven saa længe og 
vel opdraget under det absolutistiske System, fik 
herved en ny Kilde at nære sig af. De kunde 
føle sig som de selvskrevne Herrer i Landet — , 
i Frihedens Navn, ligesom de forud havde været 
det i den enevældige Konges Navn. Tilbage- 

slaget mod den enthusiastiske Stemning, der havde 
samlet Nordmændene og bragt dem^til at føle sig 
saa sterkt som eet Folk i Farens Øjeblik og saa- 
længe det gjaldt srt hævde sig selv ligeoverfor 
en trykkende ydre Afhængighed, — dette Tilbage- 
slag, som maatte have indtraadt under alle Om- 
stændigheder, etterat det norske Folk havde sat 
Foden under eget Bord, — indtraadte paa Grund 
heraf saameget tidligere og saameget sterkere. 

Tilbageslaget maatte have indtraadt under 
alle Omstændigheder. — Jeg har omtalt, hvorledes 
under Foreningen med Danmark den norske Pa- 
triotismes rette Brændpunkt laa i Kjøbenhavn, 
hos den derværende Koloni af norske Studenter, 
Embedsmænd og Literater. Disse Nordmænd el- 
skede sit Folk og sit Land paa Afstand, og dette, 
bar jeg sagt, forklarer baade deres Kjærligheds 
Art og Styrke. De levede blandt Danske, og For- 
skjellen mellem norsk og dansk Nationalitet var 
derfor stadig nærværende for dem og gjorde sig 
gjeldende hos' dem med størst Magt, medens Kløf- 
ten inden selve den norske Nationalitet, — den, 
der skilte dem fra Bondesamfundet i deres eget 
Land, — paa Grund af Fjernheden blev mindre 
sterkt følt. Etter 1814, da den norske akademiske 
Ungdom, Folkets i Oplysning videst fremskudte 
Forposter, flyttede hjem, maatte derimod denne 
sidste Adskiilelse komme til at træde skar- 
pere frem og blive sterkere følt. Idet Em- 
bedsmændene i Rigsforsamlingen lagde den 
politiske Magts Tyngdepunkt inden Bondesam- 
fundet, handlede de i den norske Histories 

Aand; de lagde Forfatningen paa den rette 
nationale Grund, som alene kunde give den 
varig Styrke ; de lededes af den rigtige Følelse af 
at Fremtiden laa der hvor Fortiden laa; men 
over Fortiden og Fremtiden glemte de paa en 
Maade Nutiden. De var saa optagne af Forestil- 
lingerne om hvad Bonden engang havde været og 
hvad han engang kunde blive, ^at de ikke tænkte 
paa hvad han var. De norske Bønder stod den- 
gang meget lavt i Oplysning, og deres Deltagelse 
i det politiske Liv maatte i de første Tider være 
sterkt merket heraf. Den var fordetmeste skikket 
til at vække Misnøje eller Mistillid til deres poli- 
tiske Evne. — Af disse Grunde begyndte Embeds- 
mændene snart at vende sig mod sit eget Verk. 
De begyndte at angre paa, — som paa en utidig 
Ædelmodighed, — at de havde været med paa at 
sætte Bonden i det politiske Højsæde. Der kom 
Ønsker tilorde om at faa Grundloven forandret i 
dette Stykke, — det vil sige, at rykke den op fra 
dens egentlige Gnmdvold, — Forudsætningen, 
uden hvilken den aldrig kunde være bleven til. 
Bondevennen NordalBrun talte i ildevarslende 
Udtryk om Følgerne af et politisk Bonderegimente. 
Selve Kristian Magnus Falsen, der i 
1814 havde været sig saa klart bevidst, at den nye 
Forfatning maatte bygge paa »Odelsretten«, og som 
endog havde følt denne Sammenhæng mellem 
Fremtiden og den nationale Fortid saa sterkt, at 
han vilde have Repræsentationsretten indskrænket 
til Jordejerne, stillede sig nu i Spidsen for et 
Stræv, der gik ud paa at sætte en Grænse for 
Bøndernes Tal inden Storthinget, saa at de altid 

maatte være indskrænket til at udgjøre en liden 
Minoritet. Han og mange med ham var efter 
Rusen i 1814 nu kommet til »moden Eftertanke*, 
det vil sige: de var fra den Højde, hvorfra man 
ser eller skimter den store Sammenhæng i Fol- 
kets Historie og hvortil endog den mindre Be- 
gavede kan løftes ved Følelsen af et overordentligt 
Ansvar eller ved den enthusiastiske Stemning un- 
der overordentlige Farer, nedstegne til det lavere- 
liggende Standpunkt, hvor hverdagslige Beregnin- 
ger og Overlægninger fører Ordet og hvor man 
har saa godtØje for de nærmeste Vanskeligheder, 
at man ikke ser det fjernere Maal. 

Dette reaktionære Stormløb mod Grundloven 
kunde være blevet farligt nok. Embedsmændene 
var de afgjort raadende paa de første Storthing 
indtil 1830, ligesom inden Rigsforsamlingen, medens 
Bønderne baade var faa i Tal og lidet kampføre. 
Heldigvis kom Carl Johan dennegang det norske 
Folk til Undsætning og viste os den største Tje- 
neste han nogensinde har vist os, — rigtignok 
meget mod sin Vilje. Hans ilde beregnede vold- 
somme Forsøg paa at omstøbe Grundloven i 
monarkisk Interesse (ved sine siden 1821 Gang 
efter Gang fremsatte Grundlovsforslag) stillede 
Embedsmændene op til dens Forsvar og bort- 
ledede dem fra Tanken om at faa den omstøbt i 
bureaukratisk Interesse. 

Men de Forhold, hvorfra Reaktionen havde 
havt sit Udspring, var ikke dermed Qernede; 
Kløften inden Samfundet vedblev at beståa, og 
dens Indflydelse paa vort offentlige Liv har kunnet 
spores lige til nu. Lige til vore Dage kan vi 

følge de samme to Retninger, som vi allerede 
under Foreningen med Danmark har seet gaa 
jevnsides eller kjæmpe med hinanden om hvem 
der skulde have Overhaanden: til den ene Side 
Klasseaanden hos Embedsmænd og Byfolk lige- 
overfor Bønderne, den arveundersaatlige Under- 
danighed, Lydrigefantasien, — til den anden Side 
deil nationale Selvstændigheds- og Samlingstanke. 
Den samme reaktionære og unationale Aand, som 
omkring 1820 gjorde sig gjeldende endog hos selve 
Hovedmændene for Frigjørelsesarbejdet i 1814, 
har siden, Gang efter Gang, samlet sine Kræfter 
til nye Stormløb; men for hver Gang den er 
kommet frem paany, har den vist sig svagere og 
fundet et snævrere Omraade at røre sig paa. Vi 
gjenkjender i den Tale, der føres blandt os nufor- 
tiden om de «kongelige Prærogativer>, om «den, 
som styrer* og «de, som styres», om «den sande 
Øvrighed» o. s. v. en Efterklang af den i Olden- 
borgernes Tid gjeldende Statsretslære; men hvor 
mat er nu ikke denne Efterklang mod de fuldt- 
tonende Lovsange til Arvekongedømets Pris i en 
Nordal Bruns Tidl Vi gjenkjender i Strævet 
for at udvide og befæste Unionen med Sverige en 
Etterkommer af Tvillingrigets Helstatsaand, der 
var villig til at udstrække Begrebet Fædreland 
saalangt som Kongens Scepter rak; men, medens 
denne Helstatsaand under Foreningen med Dan- 
mark traadte grejt og sterkt frem og indtog en 
bred Plads endog i den oprigtigste, mest enthusia- 
stiske Nordmands politiske Troesbekjendelse, er 
dens Efferkommer i vore Dage bleven yderlig 
forbeholden pg ængstelig for at røbe sit Væsen, 

altid fornægtende sin Herkomst og sig selv, naar 
den sættes under Forhør. — Paa den anden Side 
se vi den Aandsretning, der begyndte med at 
sværme for de gjæve Odelsbønder, Arvtagerne 
efter det prude Sagaold, og som fortsatte med i 
1814 at sætte Bonden i det politiske Højsæde i 
det Haab, at han engang skulde blive værdig til 
at indtage det, — stadig gjøre nye Erobringer, 
stadig blive dybere og sterkere. Henrik Werge- 
land, der tog Folkeoplysningen op som det store 
Arbejde, hvorved Grundloven alene kunde blive 
gjennemført i Aand og Sandhed, — Ivar Aasen, 
der har rejst Folkemaalets Sag ligeoverfor Dan- 
sken, — Ueland, der samlede Bønderne paa 
Thinget til et Parti, — Johan Sverdrup, under 
hvis Ledelse dette Parti harfaaet et stadig klarere 
udtalt liberalt og nationalt Program, — disse 
Mænd har bygget videre paa den Grund, som blev 
lagt af <Bondeforgudelsen> i forrige Aarhundrede, 
draget de praktiske Konsekventser af det Stand- 
punkt, hvorpaa den norske. Nationalaand stillede 
sig fra det første Øjeblik/den blev vakt paany. 
Ved dem er det Fremtidsløfte, der fremkaldte 
saamange glade Sange o;n Norges Herlighed i det 
Norske Sel skabbs Tider og hvorpaa Grundlovs- 
giverne hyggede, mere og mere bleven virkelig- 
gjort. — Hvis den Bevægelse, hvortil disse Navne 
er knyttet, er en Bagevje, da er ogsaa den Be- 
vægelse, der førte Grundloven frem, en Bagevje. 
Den ene fortsætter kun den anden. 

